
Octavian Goga 


In marginea unei clipe de reculegere, o sărbătorire 
spontană. Sfatul Țării mai întâiu, apoi Țara întreagă. 
De pretutindeni urările au pornit pe de-asupra patimilor 
omeneşti, înfrângându-le. 

Poet și literat, ziarist și om politic, multiplă activi- 
fatea în slujba aceleiaşi idei călăuzitoare : idea natională. 

Opera poetului O. Goga reprezintă sufletul unui 
neam în anumite vremuri, sub povara chinuitoare a unor 
anumite împrejurări ; pentru Ardealul robit o nădejde, 
pentru pământul liber o aspirațiune dreaptă. A fost, 
cum Singur o mărturisește, „un receptacol pentru dure- 
rile altora, o flacără care nu se aprinde decât din 
suferințele celor mulți“. 

Din zbuciumul surd al sufletului unei mulțimi încă- 
iușaie, a rupt revolta care a fost a tuturor. Si gândul 
tăinuit în care generații după generații au fost crescute, 
l-a întrupat aevea, înainte de a fi consfințit: un act 
politic de dreptate făcut acestui neam îndelungat lipsit 
de libertate, neamul acesta l-a anticipat prin versurile 
profetice ale feciorului de popă din Răşinari. 

Iar astăzi, din prilejul împlinirii a cincizeci de ani, 
Țara face o sărbătoare. E omagiul de recunoștință la 


„Tara Bârsei“ 

Protestul din Dieta Ardealului dela 1751 
împotriva împilării ţăranilor români 
din „teritoriul crăiesc“ 

de A. A. Mureşianu 


Ajungerea definitivă a Ardealului sub stăpânerea directă a 
„împăratului creștinesc“ din Viena, al cărui „locţiitor“ și „că- 
pitan general“ în această provincie fusese cândva chiar și Mihai 
Viteazul, a scăpat pe Români de jugul distrugător de naționa- 
litate al calvinismului și le-a deschis calea renașterii lor na- 
ționale. Cu toate acestea nu se poate afirma că noul regim în- 
trodus în Ardeal mar fi pricinuit, în mod indirect, neamului no- 
stru şi multe rele. 

Sub ocârmuirea anterioară a principilor reformaţi, cei mai 
împilați și persecutați fură Românii din comitatele sau județele 
așa zise „ungurești“ și „săcuiești“. Soarta Românilor de pe 
„pământul crăiesc“ era ceva mai bună nu numai în urma fap- 
tului libertăţilor largi acordate acestora de primii regi ai Un- 
gariei, dar și a împrejurării, că la rândul lor, înșiși oblăduitorii 
şi ocârmuitorii acestui teritoriu, Sașii, erau ţinuţi în frâu nu nu- 
mai de acești principi, dar şi de voevozii români de peste Carpaţi. 

Pătrunderea în Ardeal a administraţiei germane a puterni- 
cului imperiu al Austriei nu putu decât să potențeze orgoliul 
național al Sașilor și să favorizeze, vrând-nevrând, întărirea, ex- 
pansiunea şi influența lor politică în paguba celorlalte neamuri 
conlocuitoare și mai cu seamă a Românilor. 

Intregul prim veac al stăpânirii austriace în Ardeal este 
plin de conilictele dintre Români și birocrația austro-săsească, 
cari ajung la tensiunea cea mai mare tocmai pe timpul func- 
țiunei ca guvernator al Ardealului al! vestitului fruntaș săsesc, 
baronul Samuil de Bruckenthal, provocând tot atunci și marea 
răscoală fărănească a lui Horia. 

Una din cauzele premergătoare și semnele prevestitoare ale 
crâncenei răzmerițe țărănești dela 1784. a fost, pe lângă încăr- 
carea excesivă cu biruri şi sarcini a locuitorilor români din „fun- 
dul regiu“ şi încercarea din anul 1751 a expulzării Românilor 
din unele sate ale „scaunului“ Sibiului, în care trăiau amestecați 

cu Sașii şi colonizarea în locul lor a Germanilor refugiaţi din 
motive de persecuții religioase din provinciile austriace Stiria şi 
Carintia. 

Acest plan ne mai auzit de extirpare a Românilor a și fost. 
pus în practică de magistratele săsești în anul 1751, și împo- 
triva lui se ridică în Dieta de atunci a Ardealului clasicul pro- 
test al inspectorului general financiar şi procurator regesc în 
această materie al țării, Petru Dobra. 

In scrierile istorice asupra acestei epoce se face adeseori 
amintire de numele acestui învățat Român, care a purtat mai 
multe decenii, cu demnitate şi nu cu puțin folos pentru neamul 
nostru românesc, funcția de „director al cauzelor fiscale“ și de 
judecător la „tab'a“ sau tribunalul suprem regesc al Ardealului), 

Energicul protest compus cu o rară dexteritate în mânuirea 
limbei latinești — limba oficială de atunci a țării — şi expus 
cu 0 rară elocvenţă în îața „Părinților Patriei“ de atunci ai Ar- 
dealului, și al cărui conținut nu era cunoscut până astăzi, aruncă 
o nouă și favorabilă lumină asupra caracterului lui Petru Dobra, 
a cărui delicată funcțiune de procurator ai împărătesei şi reginei 
Maria Terezia, a putut să provoace, în decursul marilor lupte şi 
frământări religioase de atunci din Ardeal, unele bănueli la is- 
toricii noștri. 

Dar să analizăm pe scurt splendida pledoarie în favorul 
„prea împilatului norod românesc“, care a avut un răsunet atât 
de puternic, încât înduplecă pe însăși împărăteasa Austriei, regina 
Ungariei și „marea principesă a Ardealului“, Maria Therezia, să 
ordone pornirea unei anchete (inchiziţii) severe și pedepsirea vi- 
novaților?). 

:) „Tabla regească““ era singura instanță judecătorească de apel a ţării, 


după care nu mai exista decât recursul la guvernul Ardealului și la cancelaria 
„aulică* (Curia) Ardealului de lângă Curtea din Viena. 

) Evenimente de mai sus au fost tratate pe scurt mai întâi de Gheor- 
ghe Barițiu în revista Transilvania, nr. 1 din 1870, unde a publicat și scri- 
soarea din 15 lunie 1751, adresată de guvernatorul civil şi militar al Transil- 
vaniei, gegeralul-mareşal Maximilian Browne, consiliului de război din Viena. 
Viteazul ostaş care luptase cu succes împotriva Turcilor în războaiele din anii 
1737—39, luă în această scrisoare apărarea Românilor. Tot pe scurt și fără 
să aibă cunoştinșă de conținutul protestului lui Dobra, trată această chestiune 
şi regretatul canonic Dr. Augustin Bunea în lucrarea sa Episcopii Petru Paul 

Dupăce declară că nu este îndemnat la această acțiune nici 
de vre-un „scop părtinitor“ nici de vre-o „poftă de câștig“ și cu 
atât mai puţin de „afecțiunea naționalității“, ci numai de „milă 
şi de dreptate“ și de datoria ce o are de a ajuta pe cei „lipiţi 
de glie și de pământ“, cărora le lipsesc mijloacele directe de 
apărare şi cari „nu știu să-și expună calamitățile“; a acelui „n0- 
rod prea ticăloșit şi supus care locueşte pe teritoriul regesc din 
primele timpuri ale Ardealului (ceeace arată vădit diploma regelui 
- apostolic Andrei lerusalimitanul) şi care constitue o parte nici ne- 
însemnată şi nici de desprețuit a „vistieriei vii“ aa cestui principat“1). 

Spune, că imploră cu atât mai mult sprijinul „Staturilor și 
Ordinelor“ (ţării Ardealului), cu cât toate intervenţiile sale directe 
cătră oficiile săsești, împotriva „oprimării severe și de veacuri 
ne mai auzite“ a țăranilor români, au fost zadarnice. 

Depune deci în faţa lor această jalbă „stoarsă din lacri- 
mele celor alungați cu biciuri și bețe din faţa porților „instan- 
țelor“ sau dregătoriilor săsești.“ 

Trece apoi la obiect, atrăgând mai 'nainte de toate aten- 
țiunea asupra urmărilor neprevăzute și incalculabile ce le-ar pu- 
tea avea alungarea a unei gloate mari de 6000 de țărani români, 
despre cari se știe, că pe locurile unde trăiesc amestecați cu 
Saşii își au așezate vetrele lor „din timpuri imemoriale.“ Relevă 
apoi faptul, că o astiel de mulțime de popor, părăsindu-și ve- 
trele și sămănăturile, nu Sar putea reculege nici în 2—3 ani 
întratâta ca să poată să fie capabil de plata birului. Acestă 
pierdere vistieria ar fi nevoită să o înlocuiască prin mărirea sar- 
cinilor supușilor de pe moșiile magnaţilor și nobililor, iar naţiu- 
nea săsească ar încerca să se scape de acea sarcină tot pe 
contul clăcașşilor celorlalte două „națiuni“ ale ţării. 

Dar, precum poate dovedi cu statistici (schemata) făcute la 
faţa locului, țăranii români plătesc mult mai mult bir decât ţă- 
Aron și Dionisiu Novacovici, Blaj, 1992, p. 415—18. Tot asemenea și cartea 
Contribuțiuni istorice privitoare ia trecutul Românilor de pe pământul crăiesc 
de Dr. liarion Puşcariu, loan de Preda, Dr. Lucian Borcia, Dr. loan Lupaș, 
Dr. lon Mateiu şi Dr. Silviu Dragomir, Sibiu 1913, pag. LXXVI—VII ; etc. etc, 

1) „..„ abijectissimae plebis vallachicae fundum Regium ab incuna- 
bulis Tranniae (quod ex diplomate Regis Apost. Andreae Hierosolomitani cla- 


rum est) incollentis, et partem non modicam neque contemnendam vivi aerarii 
în hoc Principatu constituentis“. 

ranii sași ; este deci cu atâta mai clar că acest popor năcăjit nu 
trebue prigonit cu atât dispreț, împotriva însăși a dispoziţiunilor 
privilegiului regelui Andrei Îl. 

Afirmaţiunile sătenilor sași că ei ar îi proprietarii terito- 
riului regesc și ar avea dreptul de a concede sau a nu concede 
pământuri Românilor, î-se par dubioase și demne de controversă, 
Pentrucă cele mai multe din pământurile ocupate chiar și în tim- 
purile mai apropiate de Români, mau fost terenuri libere, ci te- 
renuri necultivate defrișate în cea mai mare parte de dânșii. 

Descrie apoi un caz recent întâmplat pe hotarul satului 
Şura-Mare din județul Sibiului, înainte de Paștile românești, când 
niște țărani români ieșind să lucreze unele pământuri desțelenite 
de ei, pentru cari plătesc un bir anual de 150 îl. au fost atacați 
și goniți de Sașii înarmați cu puști, cari le luară 6 boi, ţinân- 
du-i şi astăzi ascunşi. Dar Sașii au ajuns în temeritatea lor până 
acolo, încât au oprit pe Români şi dela cultivarea grădinelor de 
lugumi. „Astfel, exclamă Dobra, se năcăjesc și ațâță Românii, cei 
mai nenorociți dintre neamuri, astiel se îngrijesc dregătorii sași 
de teritoriul birnic !“1). 

Se adresează apoi din nou „luminaţilor“ reprezentanţi ai 
clerului și nobilimei ţării, ca „în interesul dreptății să vină în 
ajutorul celor năpăstuiţi“, ca „inimile prea -evlavioase ale „Pă- 
rinților Patriei“ să fie îndemnate a înainta acest protest până la 
augustele trepte ale justiției, pentru ca grija acestei emigrări for- 
ţate să nu mai apese sufletul acestui popor nenorocit, care de 
trica prigonirilor dușmănoase, cutreeră de obicei întreaga provin- 
cie“. lar în cazul când expulsarea lor din vetrele natale ar fi 
aprobată, atunci Majestatea Sa să indice teritoriul sau pământu- 
rile, pe cari să se aşeze nouele colonii. 

După această întroducere urmează protestul propriu zis al 
lui Dobra?), adresat Comitelui Sașilor și consilierului crăiesc 
Stephan Waldhiitter de Adlershaus și celorlalți dregători saşi ai 


5... ita denique gentium miserrimi Vallachi turbantur enervanturque, 
ita fundus contributionis per Saxones Officiales accuratur !“ 

2) Petru Dobra a fost fiul nobilului Anghel! Dobra de Zlatna, ctitorul 
bisericei unite a acestui orăşel și darnic Român (4 1735). Această familie a 
dat Românilor și pe distinsul prim episcop al diecezei unite a Lugojului, 
Alexandru Dobra (1794—1870). 

celor 7 Scaune săsești ale Transilvaniei. Petru Dobra arată, că 
în satele în care s'au întâmplat recentele turburări și expulsări 
ale Românilor „Sașil şi Românii au locuit amestecați din tim- 
puri a căror amintire trece peste etatea prezentă, și că Românii 
s'au folosit până atunci în pace de beneficiile pământului regesc“. 
Apoi trece la felul nedrept de impunere al Românilor în raport 
cu Saşii. „Românii, zice el, sunt impuși de conlocuitorii lor sași 
peste măsura putinţii lor“!). 

Şi Dobra trece la înşirarea, punct de punct, a nedreptățiilor 
și volniciilor săvârşite de Sași îață de birnicii şi conlocuitorii 
lor români : 

|. Sătenii sași (din unele comune din scaunul Sibiului) au 
înterzis contributarilor lor români, nu se știe cu ce drept și cu 
intențiunea manifastă de a turbura rânduiala birului, orice folo- 
sință a ogoarelor, livezilor, pășunilor și pădurilor, întrun mod 
atât de hotărât, încât în primăvara aceasta ei nu au sămănat 
aproape nimic, aşa că cea mai mare parte a acestor terenuri sau 
vor rămânea pustii și fără roadă, sau vor fi arendate unor străini 
chiemați de Saşi din depărtări?). 

2. Pe mulți Români din contribuabilii de condiție mai bună 
i-au alungat din vetrele lor, iar locuințele unora le dărâmară cu 


forța:), 


1) „ultra proportionem îacultatum per Saxones coincolas gravatos“. — 

După statistica (Schemata) anexată de Dobra la protestul său, Românii din 

Scaunul Sibiului plăteau un bir încă odată așa de mare ca Sașii şi anume: 

Pentru 7 cap (de familie) Românii plăteau 4 fi, iar Saşii numai 2 fi, 

» 2 boi » » 4 ŞI. » » » 2 ŞI 

„4 vacă i PE AI i ANRE 3 » 50 den. 

In satul Săcădate 130 de Români plăteau un bir anual de 1067 fl, iar 

40 de Saşi laolaltă numai 160 îl; în satul Șura-Mare 17 Români plăteau 245 

îL.; în Vurpăr 23 Rom. pl. 184 îl.; și în Gușteriţă 13 Rom. pl. 100 îl. Și în 

atară de aceste biruri Românii mai erau obligaţi să dea şi prestații în natură 

şi să suporte și claca sau robotele. — Arh. Mun. Brașov. (Acte necatalogate). 

*),, „vel potius extraneis per Saxones eminus vocatis elocaretur“. 

Dobra face aici aluziune la refugiații protestanți germani din apus, cari înce- 

puseră să se strecoare în Ardeal și să se aşeze printre Saşi încă de pe la 

1734. Dela 1751—57 sosiră și se stabiliră definitiv în Ardeal nu mai puţin de 

1022 familii. — Vezi și G. von Hermann, Das alte u. neue Kronstadt, Sibiu 1885; 
vol. l. pr. 305. : 

3) „, Multos Vallachos non mediocris conditionis contribuentes suis se- 

ri fluiera nonnulorum vero habitationes potentia mediane dernolitae 

uerint“. 

3, Li s'au luat Românilor și locurile arendate de ei cu con- 
tracte, cu 50—100 florini pe an, și desțelenite și făcute rodnice 
de dânșii cu multă și îndelungată osteneală, şi au fost date mai 
bine străinilor. . . Sașii nu i-au lăsat să sădească nici vii. 

4. Dacă vre-unui Sas îi place vre-o locuință sau vre-un 
teren gol (vacuum) ocupat de curând și încins cu gard de vre- 
un Român, îl cuprinde imediat. 

5. Unele sate săsești pretind chiar și despre unele sătulețe 
românești vecine, că sunt situate pe feritoriul lor, şi atribuindu-și 
nu știu cu ce drept toate foloasele pământului lor, îi opresc pe 
Români dela ele, sau îi împovărează cu taxe ne mai auzite. 

6. In aceste sate Românii îşi construiseră cu cheltuiala și 
puterile lor proprii unele mori, lănării, piue, ferăstrae, pe cari de 
asemenea au pus mâna Sașii și le-au luat în întrebuințare fără 
nici-o despăgubire. Tocmai așa ca și în satele mixte, în cari 
Românii nu iau parte la beneficiul comun, pe care îl uzurpează 
singuri Saşii, cu toate că aceste foloase se produc şi susțin cu 
munca Românilor. 

7. Dacă executorii birurilor sosesc în vre-un sat pentru în- 
casarea restanţelor, cu toate că cea mai mare parte a restanţieri- 
lor se află între Sași, ei merg mai întâi la Români, şi acolo li-se 
tolerează, nepedepsiţi, toate excesele. 

8. In sfârşit multe alte uneltiri, cu cari ţăranii sași au silit 
pe consătenii lor români să emigreze și să-și părăsească vetrele 
Şi sămănăturile de toamnă. 

După înşirarea tuturor acestora Petru Dobra „protestează 
solemn, cerând ca ogoarele, câmpiile și pădurile să rămână și 
mai departe, ca şi pănă la acele timpuri, fără nici o conturbare 
și silnicie, în folosința pacinică a Românilor toieraţi spre bi- 
nele comun al Patriei şi al Princivelui. Ca prin această constrân- 
gere şi zăticnire a 6000 de Români să nu se zăticnească și 
birul, spre paguba vistieriei și scăderea veniturilor ei cu aproape 
una sută de mii de florini. Pentru ca dijmele regale plătite de 
obiceiu de Românii de pe acele ogoare să nu scadă, spre pa- 
guba de cam una mie de florini a vistieriei. 

„Dreptatea, sfârșește Dobra, și folosul obşesc al țării pre- 
tind ca să se păstreze și mai departe statu-ul quo al temeiului 
contribuţiunii, până la dispoziţia ulterioară a Majestății Sale 

Sacratissime și consătenii Români să nu mai fie nicidecum îm- 
povărați de cătră Sași cu nouă sarcini, taxări și supărări. Di- 
ploma regelui apostolic Andrei, pe care se întemeiază așezarea 
(incolatul) Saşilor, interzice expres ca Sașii să provoace vre-o 
pagubă conlocuitorilor lor „Valahi“ sau „Blahi“ sau să-i împie- 
dece în folosirea pământurilor.“!) Dobra protestează încă odată 
solemn împotriva pornirilor prea primejdioase, înșirate mai sus 
ale sătenilor saşi, spre pierzarea şi nimicirea consătenilor lor 
români. și împotriva tuturor măsurilor lor volnice, rezervându-și 
dreptul de recurs atât la Majestate cât și la guvern și cere ca 
acest protest să fie comunicat prin circulare tuturor „oficiilor“ 
spre paza viitoare a lucrului.“ 

Energicul dregător de neam românesc al Ardealului înain- 
tează totodată și un memoriu, scris ungurește, guvernului ţării, 
care este comunicat imediat „Comitelui“ și șefului politic al „na- 
țiunei săsești“, la Sibiu. Acesta trimite la 21 lunie 1751, Scau- 
nelor săsești, o circulară cu ordinul expres de a se dispune 
cercetarea cauzelor plângerilor Românilor și „de a se înainta, 
cum se va putea mai bine, scuze guvernului.“ 

„Saşii — scrie Dobra guvernului — nu o declară numai 
cu vorba, ci opresc în faptă vitele (Românilor) dela pășunile 
întrebuințate până acum cu drept de uzuiruct, oprindu-i și dela 
arături și sămănături; ba cu batjocuri și detăimături în fel şi 
chip, le contestează chiar și dreptul de a locui în adăposturile 
clădite de părinţii și moșii lor... pe cari, în săptămânile trecute 
con-locuitorii saşi le-au dărâmat până la pământ, neluând în 
considerare nici mulțimea copiilor mici şi nici ploile neîn- 
trerupte din ultimul timp.“ 2) 


1) „Justitia exigit, et publici Status ratio, ut hic Fundus Contributionis 
usque ad ulteriorem Sacratissimae Suae Mattis dispositionem in Statu quo 
conservetur, et compagani Vallachi per Saxones nullatenus novis oneribus, 
taxationibus et molestiis aggraventur. Nam Diploma Andreae Regis Apostolici 
in Quo Incolatus Saxonum fundatur, expresse cavet, ne Saxones Coincolis 
Vallachis seu Blachis detrimento sint, vel in usurpatione terrarum impedi- 
mento.“ 

2) p+.nem csak vilâgosan kijelentik, hanem valdjâban marhăjokat az 
addig usufructuâit Pascuatiobâl magokat minden szântâstl, vetestăl eltiltvân, 
s6tt Attyok, Nagy-attyok âltal &pittetett hajlekotskâjokat — is, ellensegmodjăra... 
kiilân kilânfele Injuriâkkal Contumâăciakkal... contestâljâk is... a kikk az el- 

Sașii nepunând nici o grabă în îndreptarea lucrurilor 
treaba ajunse în curând la urechile împărătesei-regine Maria 
Therezia. Drept răspuns la protestul Dietei Ardealulului, energica 
oblăduitoare a marelui imperiu romano-german ordonă încă în 
toamna aceluiaș an o anchetă sau „inchiziţie“ severă în sateie nă- 
păstuite ale Transilvaniei, poruncind capului politic al Saşilor să 
dea explicaţiile cuvenite. 

Prinși cu ocaua mică Sașii înaintară Cancelariei de Curte 
din Viena, de unde plecase ordinul, replici chilometrice, în cari 
afirmară între altele, că ei ar avea în baza vechei lor constituții 
şi a privilegiilor lor, chiar şi dreptul de a îndepărta pe Români 
de pe locurile și pământurile „săsești“ şi că țăranii români 
alungați mar fi fost decât nişte „vagabonzi“ și „rătăcitori“ aşe- 
zaţi „de curând prin satele lor.“ 1) 

Rescriptul dela 15: Octomvrie 1751 al împărătesei Maria 
Therezia, scris și iscălit „la porunca expresă a Majestății Sale 
cezaro-crăiești“ de cancelarul Transilvaniei din Viena, baronul 
Ladislau Gyulaffi de Ratoth, prin care se ordonă o cât mai 
grabnică și amănunțită anchetă (Inguisitio) în cauza turburării 
Românilor de pe teritoriul regesc, se trimite dimpreună cu un 
interogatoriu constătător din 40 de puncte şi Magistratului Bra- 
şovului și "Ţării Bârsei. Din norocire însă în acest ținut conflic- 
tele dintre Români şi Saşi, nu degenerară în astiel de excese 
barbare. 

Intervenţia împărătesei a fost decizivă. Românii au fost re- 
aşezaţi în cea mai mare parte în drepturile lor. Pe la 1761 Saşii 


mult heteken sok apro gyermekeket, €s az mostani idânek szakadatlan es6- 
zestt nem tekintven, hâzokat a Co-incola Szăszok funditus evertăltăk, demo- 
Iâltăk...« — Arhiva Mun. Braşov. 

1) Aceeași absurdă teorie a „dreptului“ Saşilor de a deposeda pe Ro- 
mâni o desvoltă și istoricul sas Georg Miiller, în lucrarea sa „Die urspriin- 
gliche Rechislage der Rumănen im Siebenbiirger Sachsenlande, Sibiu 1912, p. 
191 —95, în care afirmă și faptul, contrazis de documente, că această măsură 
S'ar fi limitat numai asupra Românilor „nomazi“. O singură dovadă ar fi de 
ajuns pentru constatarea netemeiniciei acestei afirmaţii a unui istoric săsesc 
Este actul de conjurațiune al Saşilor împotriva conlocuitorilor lor români, din 
veacului al 17-lea — după epopeea lui Mihai Viteazul — în care nu se vor- 
beşte decât de „luarea în posesiune de cătră Sași a pământurilor și averei 
Românilor morţi fără descendenți.“ — Ibidem. 

reveniră însă din nou la procedeele lor anterioare, având acum 
și sprijinul faimosului guvernator al Ardealului și dărâmător de 
mânăstiri românești, generalul Buccow, Inţeleptul și bunul fiu şi 
urmaș al Mariei Thereziei, împăratul losif II, puse însă definitiv 
capăt acestor abuzuri, dând deplină satisfacție Românilor şi pe- 
depsind pe vinovați. 

Urmările birocratismului hipertrofiat austro-săsesc din vea- 
cul al 18-lea și al exceselor sale fiscale au fost însă mult mai 
grave. Ele au dus la crâncena răscoală dela 1784 a clăcașilor 
români de pe pământurile domeniilor fiscului dela Abrud şi 
Zlatna, preludiu adevărat al marelor și mântuitoarelor revoluţii 
dela 1789 şi 1848, cari au desființat pentru totdeauna inegali- 
tatea de drepturi și îndatoriri, care deosebise până atunci, în 
legislațiunea Europei, massa cea mare și supusă popoarelor de 
minoritățile stăpânitoare. 

Ștefan Mailat 


Domnul Făgăraşului 
(15021550) 


de Pr. Octavian Popa 
profesor secundar. 


(Urmare) 


Mailat, voevod al lui Zapolia. 


N'a fost ușoară situația lui Mailat, după numirea lui de 
voevod din partea lui Zapolia. Acesta, din cauza uciderii lui 
Gritti, a pierdut graţia sultanului și cu aceasta deodată a pier- 
dut și mulți aderenți. Zapolia prin oamenii săi trimiși la sulta- 
nul, care purta războiu în Asia, voia să se desvinovățească și 
arunca toată vina uciderii lui Gritti asupra lui Mailat. Ferdi- 
nand, voind să espioateze în favorul său moartea lui Gritti, l-a 
acuzat înaintea lui Soliman pe Zapolia de vinovat principal și 
pe Mailat ca unealtă a lui Zapolia în executarea planului de 
ucidere. Mailat avea să lupte cu neîncrederea lui Zapolia și a lui 
Ferdinand și mai cu seamă cu uneltirile lui Martinuzzi. 

La început Mailat nu sa alăturat la nici o acțiune con- 
trară lui Ferdinand și — în ascuns — sprijinea pe aderenții 
acestuia. Zapolia din cauza aceasta a fost nemulțumit cu noul 
său voevod, dar nu avea ce să facă, deoarece vedea că o mare 
parte din aderenţi se pregătesc să-l părăsească și Petru Rareș, 
domnul Moldovei, în lanuarie 1535, a dat o declaraţie de cre- 
dință lui Ferdinand, în care spunea, că „sunt gata să fac ser- 
viciu în mod constant și fidel spre folosul și conservarea cre- 
Știnătății, așa dupăcum am arătat şi dovedit și până acum prin 
fapte.“ Ferdinand în schimb îl asigura de stăpânirea peste Ci- 
ceu, Cetatea de baltă, Unguraș și Bistriţa, cu dependinţele lor, 
în cari intrau şi Reteagul şi Rodna. In 4 Aprilie 1535 Rareş a 
iscălit documentul, prin care se obligă a fi aliat credincios al 
lui Ferdinand.!) 

Văzând Zapolia, că unii magnați sunt gata să-l părăsească 
şi Moldoveanul e aliat cu Ferdinand, voia cu orice chip să câ- 
Ştige definitiv prietinia lui Mailat, deşi încredere deplină nu avea 


1) Ursu, pag. 36—37. 

în el. Călugărul însă uneltea în continuu contra lui Mailat, A- 
ceasta o știau mulți şi prietinii i-au atras atenţia. Nicolae Va- 
lahul încă în 1! August 1534 îl face atent pe Mailat — prin 
Zalai — ca să aibă grije și să se ferească de călugăr. 

Ferdinand la început a fost mulțumit cu felul de a se 
purta al lui Mailat, dar mai târziu a devenit neîncrezător. 

Astiel Mailat avea să lupte cu neîncredere, intrigi și unel- 
tiri, iar la Poarta otomană plana acum acuza, că ar fi dușman 
Turcilor. Mailat în timpul acesta își făurise planul de mărire și 
„tot ce lucră deaci încolo e pentru realizarea acestuia. 

Pentru a câștiga încrederea lui Zapolia și a tăia călugă- 
rului putinţa de a-l bănui, în primăvara anului 1535 Mailat a 
început atacul contra Sașilor din Sibiu, aderenți şi sprijinitori 
ai lui Ferdinand. În curând a cuprins cetatea Tălmaciului, pe 
care Zapolia s'a grăbit să i-o dăruiască!.) Prin aceasta Mailat 
a ajuns domn aproape peste întreg ținutul, peste care au stă- 
pânit înainte domnii Munteniei în Ardeal, peste ţinutul Făgă- 
rașului și Amlașului. 

Mailat a asediat Sibiul, tăind orice posibilitate de apro- 
vizionare din afară. In oraș bântuia foametea și mizeria, locui- 
torii s'au rărit și consiliul desperat cerea inzistent ajutorul lui 
Ferdinand. Ușurare i-a venit nu dela Ferdinand, ci dela împre- 
jurările politice create de uciderea lui Gritti. Temându-se de 
răzbunarea sultanului, Zapolia a dorit să încheie pace cu Fer- 
dinand și astiel a trimis la Viena o delegație compusă din epis- 
copul Ştefan Brodarich, Şt. Verbăczy şi Fr. Frangepan să în- 
ceapă pertractări de pace. Pentru a putea pertracta nestânjeniţi, 
în 23 Aprilie 1535 au încheiat un armistițiu, pe care l-au adus 
la cunoștința Sibiului în 24 Maiu, în înțelesul căruia se păs- 
trează statu quo din 12 Maiu, iar în ce privește Sibiul s'a decis, 
că chiar dacă ar îi căzut în acel timp, să fie redat lui Ferdinand. 

Petractările au rămas fără rezultat și trimişii lui Zapolia 
sau întors în 21 August. Armistițiul însă a fost prelungit până 
la sfârșitul lui Februarie 1536, cu aceiași condiţie pentru Sibiu. 
In acest timp Mailat, deși nu a dat nici un asalt contra Si- 
biului, totuşi l-a ţinut blocat cu toată asprimea, astfel că de 


1) Szilâgyi |. 260, Mâjlath B. 55, Szâdeczky o. c. 18. 

armistițiu adevărat nu poate fi vorbă, nici de ușurare. De aceasta 
se şi plânge Ferdinand lui Soliman în 5 Noemvrie 1535: „Şte- 
fan “Mailat a arestat pe solii trimişi de credincioșii mei Sibieni; 

pe un cetățean l-a spânzurat, iar credincioşilor mei le-a dat de 
ştire, că el nu respectă armistițiul. Numai înainte cu câteva zile 
a prins 50 de femei şi fete, cari au voit să ducă fructe în 
oraș.“ Blocul cel strict a provocat foamete în nenorocitul oraș 
și consiliul său în 8 Oct. dă de știre lui Ferdinand, că e pe 
cale să-l părăsească, dacă nu le vine în ajutor cu armată, nu 
cu armistițiu, cu arme și nu cu vorbe. Ferdinand sa și gândit 
să-i ajute, dar până să sosească ajutorul, Mailat a dat un asalt 
puternic asupra orașului și cuprinzându-l l-a făcut să-l recu- 
noască pe loan de rege. In oraș a așezat o garnizoană puternică.!) 

Sibiul în 1 Martie 1536, dupăce a espirat armistițiul, a 
ajuns cu totul în stăpânirea lui Zapolia, mulțumită lui Mailat. 

Acum lui Mailat i sa dat o nouă încredințare. Avea să 
cucerească cetățile și proprietățile din Ardeal ale lui Petru Ra- 
reș, care — cum am amintit — făcuse alianță cu Ferdinand. In 
25 Maiu 1536 cucerește Ungurașul. Atunci s'a aflat, că Rareș 
vrea să pătrundă în Ardeal, ajutat de câţiva trădători. Mailat 
atunci ordonă concentrarea armatei ardelene și pentrucă aceasta 
nu i se părea de ajuns, a convocat dieta ardeleană pe 24 lunie 
1536 la Târgu-Săcuilor, unde s'a decis scularea generală a gioa- 
telor. Dar n'a fost nevoie de aceasta. Rareș aflând de pregăti- 
rile lui Mailat, a trimis soli de pace la Zapolia şi atunci tabăra 
a fost disolvată.?) 

Acum soarta a început să fie mai favorabilă lui Zapolia. 
Inainte se temea, pe dreptul, de Turci, dar între timp sultanul 
aflând de uneltirile lui Gritti și cum acesta a lucrat contra 
voinţei sultanului pentru scopurile sale personale, teama aceasta 
a dispărut. Pe lângă aceasta, mulțumită lui Mailat, acum întreg 
Ardealul era sub ascultarea lui Zapolia, și astfel putea păşi mai 
cu demnitate față de Ferdinand. Deunde în Noemvrie 1535 era 
gata să încheie o pace, care în afară de titlu de rege foarte 
puţin îi lăsa, acum și-a înmulțit pretențiunile. Astfel stând lu- 
crul, între cei doi regi a isbucnit războiul în Ungaria de sus. 


1) Szilăgyi 1. pag. 260—261. 
2) Szilăgyi |. pag. 262. 

Mailat încă s'a dus cu armata sa în Ungaria de sus. Atunci 
a pășit întâiaoară Fratele Gheorghe în rolul de comandant. Dar 
magnații neîncrezându-se nici în vitejia, nici în talentul său mi- 
litar, nu au împlinit dispoziţiile luate de el şi Fratele a suferit o 
înfrângere ruşinoasă. Cu acel prilej Mailat i-a adresat aceste 
cuvinte usturătoare : „Nu ţi-se cade ţie să te lupți aici cu noi, 
pentrucă mâna ta o ţine legată votul preoţesc, ca nu cumva să 
ţi-se murdărească mâna de sânge omenesc, ci să rămână nevi- 
novată“.1) 

Atunci a luat comanda supremă Mailat, care a dat serios 
de gândit lui Ferdinand. Acesta a cercat să scape de Mailat 
prin aceea, că a cerut lui Rareş să pătrundă în Ardeal, în care 
caz Mailat ar îi trebuit să se grăbească acasă. Rareș însă nu l-a 
ascultat. Atunci au pus la cale înlăturarea mișelească alui Mailat. 
Emeric Balassa și Mihaiu Keserii s'au angajat să-l prindă pe 
Mailat şi să-l dea în mâna lui Ferdinand. Dar mau fost în stare, 
despre ce plini de amărăciune au avizat pe loan Wese, arhi- 
episcopul de Lund?), care i-a încredințat cu aceasta mişelie.?) 

Prestigiul lui Mailat creștea văzând cu ochii. Talentul său 
militar, dibăcia-i politică și influința ce a început să o deprindă 
asupra lui Zapolia, l-au ridicat acum pe primul plan. El era 
acum cel mai puternic stâlp al regatului lui Zapolia şi era cel 
mai popular și mai respectat bărbat dir Ardeal. Aceasta se vede 
Clar și din încercarea, nereușită altcum, a oamenilor lui Fer- 
dinand de a-l delătura, ţinându-l de cel mai primejdios pentru 
regatul stăpânului lor. 

Mailat așa de bine a condus operațiile militare din Un- 
garia de sus, încât situația lui Zapolia sa îmbunătăţit și ade- 
renții s'au înmulțit foarte tare. Zapolia vedea, că soarta lui 
atârna de ţinuta lui Mailat și deaceea cu orice preț voia să-i 
păstreze bunăvoința. Deaceea îi dărueşte cetatea și domeniul 


1) Majlâth B. o. c. pag. 59. 

2) Purta titlul de archiepiscop de Lund (Danemarca), de unde a fost 
alungat în timpul tulburărilor religioase. Sa refugiat la curtea împăratului 
Carol V. şi — fiind om foarte învățat — i se dădea o importanță deosebită. Carol 
“l-a dat de sfetnic fratelui său Ferdinand. Acesta l-a încredințat cu condu- 
cerea tratativelor de pace cu Zapolia. 

3) Majlâth B. 61. 

Ungurașului, cucerit înainte cu un an şi mai bine dela Petru 
Rareş. Cu aceasta însă Mailat și-a atras asupra-și ura lui Rareș 
și mai cu seamă alui Martinuzzi, care ca episcop de Oradea ri- 
dica însuși pretențiuni asupra Ungurașului, pentrucă odinioară 
s'a ținut de episcopia Orăzii. Pe lângă aceasta, în întărirea lui 
Mailat, Fratele îşi vedea propria sa cădere, deaceea îl vom ve- 
dea uneltind și mai mult contra mândrului și puternicului stăpân 
al Făgărașului. Mailat în 27 Noemvrie 1537 a luat în stăpânire 
Ungurașul.!) 

Luptele celor doi regi au istovit cu totul puterile țării un- 
gurești. Prin luptele din Ungaria de sus Zapolia se întărise bi- 
nișor, iar Ferdinand, dupăce în toamna anului 1537 o puternică 
armată i-a fost zdrobită de Turci în Slavonia, acum era aplicat 
să încheie pace, lăsând din pretențiunile exagerate, cu cari a 
pășit în 1536. Amândoi regii vedeau, că țara istovită și deva- 
stată de războaiele, ce au ținut mai bine de 10 ani, e numai o 
ruină și deaceea au început din nou pertractări de pace, fiind 
încredinţaţi din partea lui Zapolia, Brodarics și Frangepan, iar 
din partea lui Ferdinand arhiepiscopul loan Wese și generalul 
Leonard Fels. Wese s'a adresat deadreptul Fratelui, a cărui in- 
îluință în afacerile publice o cunoștea bine, ca să stărue pentru 
încheierea păcii. Pacea s'a încheiat după lungi petractări și tră- 
gănări, în Oradea la 24 Febr. 1538, când a fost semnată de Za- 
polia, -iar Ferdinand a sancţionat-o în 10 lunie 1538. Pacea a- 
ceasta în principiu susține integritatea Ungariei, dar până trăiește 
Zapolia stăpânește cu titlu de rege părțile supuse lui, asemenea 
și Ferdinand. După moartea lui Zapolia, chiar dacă ar avea ur- 
mași, ţara întreagă trece sub stăpânirea lui Ferdinand și a ur- 
maşilor săi. Dacă sar stinge sămânța lui Ferdinand și a îra- 
"telui său Carol V, reînvie drepturile urmașilor lui Zapolia la 
tronul Ungariei și numai atunci va putea Ungaria să-şi aleagă 
liber rege, când s'ar stinge și ramura bărbătească a lui Zapolia. 
Dacă Zapolia ar avea vreun fiu, va primi titlu de principe de 
Szepes şi toate bunurile familiare, iar Ferdinand îi va da în 
Căsătorie pe una din ficele sale. Ferdinand și Carol V. îl pri- 
mesc şi recunosc pe loan de rege și de frate, promiţându-și 
————————— 


1) Majlâth B. pag. 63, 

unul altuia prietinie, frăție sinceră și adevărată și ajutor reci- 
proc contra inimicilor interni și externi.!) 

Zapolia avea lipsă de aceasta pace pentru proectele sale 
de căsătorie. Sigismund, regele Poloniei, pe a cărui fată, Iza- 
bella, a cerut-o Zapolia în căsătorie, i-a promis-o numai pe 
lângă condiţia, ca împăratul Carol V, și regele Ferdinand îl vor 
recunoaşte de rege. Aceasta s'a făcut prin pacea dela Oradea şi 
astfel în 2 Martie 1539 loan Zapolia s'a căsătorit cu lzabella.?) 

De unde înainte Ferdinand nici nu voia să audă de aceea 
ca Zapolia să rămână rege și îl socotia şi numia parvenit, acum 
primește să-l socotiască nu numai de rege, ci și de prietin și 
de frate, ridicându-l pe o treaptă de egalitate cu el şi cu fra- 
tele său Carol V, dându-i posibilitatea să ia în căsătorie o fică 
de rege. Aceasta Zapolia avea să o mulțumească în mare parte 
* sprijinului, ce i l-a dat viteazul stăpân al Făgărașului, Ştefan 
Mailat. 

Mailat întărește Ardealul. 

Pacea dela Oradea a adus deocamdată încetarea ostilită- 
ților între cei doi regi. Ţara atât de hărțuită de lungile lupte 
interne, putea să răsufle în linişte și să se pună pe lucru. Dar 
mulţi se temeau, că această pace va deslănțui mânia lui Soli- 
man, care până acuma luase pe Zapoiia sub protecţia sa și care 
avea tot interesul, ca cei doi regi să se dușmănească. Câtă vre- 
me între cei doi regi au fost lupte și neînțelegeri, sultanul era 
" sigur de stăpânirea asupra unei mari părți a Ungariei. Pacea 
între cei doi regi putea să aducă cu sine și unirea creștinilor contra 
Turcilor, mai cu seamă că pacea sa încheiat la dorința împă- 
ratului Carol al V. Deaceea cei doi regi au convenit, ca pacea 
să fie ținută în secret deocamdată. Secretul însă n'a ţinut mult 
timp şi sultanul a ajuns la cunoștința înțelegerii dintre cei 
doi regi. 

Curând după încheierea păcii dela Oradea s'a lăţit vestea, 
că sultanul pregătește o expediţie contra lui Petru Rareș. Za- 
polia a început să se teamă, că sultanul din Moldova va pă- 
trunde şi în Ardeal şi va veni contra sa, ca să-l pedepsească 
pentru pacea dela Oradea. Teama aceasta era generală. Aceasta 

') Acsâdy, o. c, pag. 120—123 şi: Majlâth B. 63. 

2) Acsâdy, pag. 131. 

se vede din o scrisoare a episcopului Veranchich!) cătră Mailat, 
în care îi cere acestuia un Cal bun, ca să-l aibă la îndemână 
în aceste timpuri de primejdie amenințătoare și în cazul unei 
invazii turcești, să-și poată mântui viața. Veranchich se plânge, 
că s'a adresat și altor prietini cu această rugare, dar l-au re- 
fuzat și îşi exprimă speranţa, că Mailat îi va da ascultare și îi 
va împlini rugăciunea. 

Sultanul a pregătit contra Moldoveanului o armată de 
200.000 de oameni, cu multe tunuri, așa că pe dreptul se cre- 
“dea, că ţinta sultanului nu e numai Moldova. Zapolia, întemeiat 
pe pacea dela Oradea, a cerut ajutor grabnic dela Ferdinand şi 
el însuși, venind în Ardeal, a ținut o adunare la Cluj, la care 
a chemat pe cei mai de trunte magnați. Sau luat dispoziţii 
pentru întărirea grabnică a cetăților, pentru înzestrarea lor cu 
muniții și hrană și pentru formarea unei armate puternice. Voe- 
vodul Mailat cu al doilea voevod, de curând numit, Emerie Ba- 
lassa, trecut din nou pe partea lui Zapolia, au luat măsuri, ca 
să se execute poruncile lui Zapolia; au chemat nobilimea la 
arme, iar în Braşov și Sibiu, neîncrezându-se în Sași, au pus 
garnizoană ungurească.?) 

Incă în decursul adunării dela Cluj Mailat cu Balassa au 
întărit trecătorile de cătră Moldova și Muntenia, cu deosebire 
pe cele dela Oituz și o parte a armatei sale Mailat a așezat-o 
în munți, ca să păzească trecătorile. Brașovenilor le-a poruncit 
să trimită alimente și vin la Tărgul-Săcuilor pentru armata con- 
centrată în acele părţi.) 

Petru Rareş, trădat de boieri și urmărit de Tătari, a fugit 
în munţi, ca să treacă în Ardeal și să se retragă în cetatea Ci- 
ceului, unde de mai înainte își trimisese familia. „Tovarăşii lui 
de fugă înaintând în munții nepătrunși se împrăștiară, unii într'o 

1) Antoniu Veranchich (Verantius) s'a născut pela 1500, în Dalmația. A 
fost nepot al episcopului catolic din Ardeal, loan Statileo. In 1530 a ajuns 
episcop în Vesprim. A fost secretar al lui Zapolia și mai târziu al! Izabellei. 
Lui Mailat nu i-a fost prieten sincer şi-l disprețuia pentru originea lui ro- 
mânească. V. în 1549 trece de partea lui Ferdinand. in 1560 e mitropolit pri- 
mat în Strigoniu, în 1572 e regent. A fost făcut şi cardinal. A murit în 1573. 
S'a distins și ca poet şi istoriograf. 

2) Szilăgyi 1. 264, Ursu 49, Majlâth B. 65. 

2) Majlăth B. 66. 

parte, alții întralta, unii de nevoie, alții de bunăvoie, până ce 
nu rămăsese nici unul cu dânsul. Şi rămase, săracul de el, mai 
gol decât văzduhul... şi se îndepărtă fugind neștiind în cotro, 
Septemvrie în 18. Şi dete de niște locuri prăpăstioase și mun- 
toase și de văi păduroase și neputând să le treacă călare, își 
lasă acolo iubitul său cal, pe care nimenea nu încălecase și 
pătrunzând pe niște căi nepătrunse de oameni și locuite numai 
de fiară sălbatice și printre piscuri înalte, gol, rănit la mâni şi 
desculț, mergea pe cărări aspre și neumblate, marele în vitejii 
și furiosul ca un leu în lupte — mă biruește mila și iacrămi 
îmi stoarce din ochi — iar munţii din față aduceau aminte ce- 
lui ce plângea și suspina de pierderea copiilor şi a puterii. Ast- 
fel au umblat şease zile, flămând și fără hrană, fără să vor- 
biască o vorbă cu cineva şi fără să vază fața cuiva; mergea 
rătăcind.... până ce dând de un părău, ce curgea în spre Ţara 
Secuilor, l-au aflat niște pescari din acele părți — Dumnezeu 
se îndurase de dânsul — şi dacă l-au cunoscut, l-au dus la ca- 
peteniile lor, cari l-au cinstit, cum se cuvine și l-au petrecut 
până la Ciceul ce! cu turnurile întărite, în 28 ale aceleeași luni.“ 
Așa povesteşte cronicarul oficial fuga și scăparea lui Rareș di- 
naintea Turcilor.!) 

Mailat aflând dela spionii săi din Moldova și dela lucră- 
torii, cari întăreau trecătorile dela Oituz, că Rareş a întrat în 
Ardeal, a dat ordin oamenilor săi, ca să-l caute și să-! aducă 
viu înaintea sa, după cum spune Veranchich. Curând după aceea 
un Secui l-a aflat pe nenorocitul domn prin păduri cu capul 
descoperit, cu mânile și picioarele rănite, care după patru zile 
de foame, aproape leșinat de istovire, era mai să piară. Săcuiul 
a voit să-l ducă la Mailat, dar Rareș temându-se de răzbunare, 
s'a rugat să-l ducă la Ciceu, promițându-i daruri bogate. Să- 
cuiul, neputând rezista făgăduelilor frumoase, l-a condus în ce- 
tatea Ciceului, unde-i era familia.?) 

Petru Rareș de bunăseamă nu se mai încredea în nime și 
așa nici în Mailat, pentrucă văzându-se trădat de boieri și pă- 
răsit de toți, bănuia pe toți. Adevărat, că între el și Mailat nu 
au fost relaţiile cele mai prietinești, pentrucă de multe ori sau 


1) Ursu, o. c. pag. 52—53, 
2) Majlâth B. pag. 66, după Veranchich. 

împiedecat unul de altul în planurile lor. Aşa a fost înfrângerea 
lui Mailat de Moldovenii lui Rareş la Feldioara, când Mailat 
numai cu greu a putut scăpa. Tot așa a îost cuprinderea Un- 
gurașului, care aparținea lui Rareș, de cătră Mailat. Dar cei doi 
voevozi au lucrat și laolaltă, așa de pildă la prinderea și uci- 
derea lui Gritti, iar în luptele lui Mailat, în Ungaria de sus 
contra lui Ferdinand, erau sub steagurile lui Mailat și 500 de 
călărași români trimişi de Rareșii) Astfel noi în ordinul lui 
Mailat, de a-l căuta şi a-l aduce viu pe Rareş înaintea sa, nu 
putem vedea vre-un gând rău, ci numai ca să-l scape cu viață 
pe Rareș, care putea fi serios amenințat de Săcuii și Saşii, cari 
au suferit multe cu prilejul incursiilor lui Rareș în Ardeal. Pă- 
rerea aceasta ni-se pare întemeiată şi pe faptul, că Mailat nu a 
pus armata sa în urmărirea Moldoveanului, ce ar îi putut face 
foarte ușor. Altcum însuși Zapolia a voit să-l ajute pe Rareș contra 
Turcilor, dar nu a putut aduna în grabă o armată mai numă- 
roasă, cu care să poată ajuta Moldova. Deaceea a dat sfat lui 
Rareș, ca să încunjure a întra în lupte mai mari cu Sultanul, 
să-l atragă cât mai afund în munții sălbatici și el cu armata sa 
să se retragă în Ardeal, unde mai ușor se pot opune Turcilor.2) 
Zapolia, fireşte, se temea pe bună dreptate, că Soliman din 
Moldova va trece în Ardeal. Rareş deci nu avea să se teamă 
deocamdată de Zapolia și de oamenii săi. La părerea aceasta 
ne îndreptățește și împrejurarea, că Mailat, la doi ani după 
aceea, încrezut în prietinia lui Rareș, a ieșit — spre perirea sa 
— din cetatea Făgărașului, ce nu ar fi făcut, dacă știa un duș- 
man în Rareș 

Sultanul, dupăce a pus în locul lui Rareș, pe tronul Mol- 
dovei, pe Ştefan Lăcustă, fiul lui Alexandru, copilul lui Ştefan 
cel Mare, s'a retras fără a întra în Ardeal. Rareş n'a rămas mult 
timp în pace în cetatea Ciceului, Simion Părcălabul și Vlădica 
Atanasie au urzit cu boierii din cetate o conjurație contra lui. 
În acelaş timp Zapolia, ca să împace mânia Sultanului și să-i 
câștige bunăvoința, a trimis pe călugărul Gheorghe contra Ci- 
ceului, ca şă-l prindă pe Rareș și să-i cuprindă cetățile și do- 
meniile din Ardeal, adecă Ciceul și Cetatea de baltă, cari erau 
1) Majlâth B. pag. 60. 

2) Szilâgyi 1. 261, Acsâdy, 130. 

ca și încorporate la Moldova. Inimosul domn sa pregătit de re- 
zistență, bazându-se pe tăria cetății şi pe credința boierilor și a 
ostașilor săi. Dar a fost tradat de boieri, cari voiau să-l piardă, 
sfătuindu-se, ca „să-l prindă pe Petru-Vodă și să-l ucidă și 
capul să-l trimită lui Ştefan-Vodă.“ Petru aflând aceste „ii 
scoase pe boieri cu meșteșug din cetate şi cetatea o dete spre 
pază Ungurilor.“ El a convins apoi pe Zapolia și pe Martinuzzi 
să-l cruţe și să-i dea adăpost lui și familiei sale în cetate.!) În 
cetatea Ciceului a petrecut el până în lanuarie 1540. Sultanul a 
cerut lui Zapolia să-l estradeze, arătându-se supărat, că adă- 
postea un domnitor alungat de el. Zapolia însă nu a împlinit 
cererea sultanului. Pentru ca să-şi redobândească domnia, Petru 
a pus pe soția sa Elena, care era fata unui principe sârb, ca să 
scrie pe sârbește o scrisoare la împărăție, în care arătând remușcare 
pentru faptele lui, cerea dela sultan voie, ca să i-se prezinte, 
spre a-i cere iertare. 

„.+-„Semeţul și marele împărat al Turcilor aflând de cele 
întâmplate i se făcu milă și îi păru rău de Petru şi porunci 
craiului loanăș (Zapolia), să-i dea drumul“, scrie cronica ofi- 
cială. Atunci Zapolia îl însărcinează pe Petru cu o misiune la 
Constantinopol. Petru a plecat la Constantinopol în lanuarie 
1540, de unde la un an, în 9 lanuarie 1541, a plecat cu voia și 
cu ajutorul sultanului, ca să-și reocupe tronul.) 


Intrigile lui Martinuzzi. 


Pacea dela Oradea a adus deocamdată încetarea ostilită- 
ților între cei doi regi. Nefiind încheiată din dorinţa sinceră de 
pace a celor doi regi, fiecare se gândia, cum ar putea delătura 
pe celălalt și deaceea goana după aderenți încă ma încetat. Fie- 
care voia să câștige pe partea sa pe cei mai influenți, esploa- 
tând nemulțumirile fiecăruia. Şi nemulțumirile erau multe și 
mari. Pustiirile cauzate de luptele dintre cei doi regi, dările cele 
grele şi numeroase, neputința lui Ferdinand de a-și ajuta ade- 
renţii, influința tot mai mare a călugărului Martinuzzi — Fratele 
Gheorghe — asupra lui Zapolia, puterea crescândă a Turcilor 
în Ungaria și Ardeal au provocat multe nemulțumiri și bunii 


') Ursu, o. c. pag. 55—57, Xenopol, o. c. pag. 249. 
2) Ursu, 59—61 și 66. Xenopol, 250—251 şi 234. 

patrioți se gândiau, cum ar putea să scape țara de greutăți și 
cum ar putea ajunge la stări normale. 

Cu deosebire Mailat şi Martinuzzi urmăreau cu atenție 
evenimentele. Mailat, fiind cel mai popular bărbat și bucurân- 
du-se de renumele unui bun comandant de armată, se pusese 
în fruntea unei mișcări de salvare, pornită de nobilimea din 
amândouă taberile. Martinuzzi, văzând în Mailat un contrar ho- 
tărît și dârz, și temându-se că va fi răsturnat de puternicul stă- 
pân al Făgărașului, nu a cruțat nimic pentru a-l compromite pe 
Mailat în faţa lui Zapolia. 

Călugărul, fiind vistiernicul lui Zapolia, de șase ani nu-și 
dăduse seamă de venitele Coroanei, ci, bazându-se pe încrederea 
nemărginită a lui Zapolia, conducea finanțele țării după bunul 
său plac. Contra lui Martinuzzi sa ridicat parohul Gheorghe din 
Şura-mare, acuzându-l înaintea lui Zapolia că domeniile Coroanei 
sunt administrate cu necredință și episcopia de Oradea a fost 
îmbogăţită cu iobagi de pe domeniile regale. Zapolia a încre- 
dinţat cu facerea unei anchete pe Petru Mărkay.!) 

Călugărul atribuia aceste acuze lui Mailat. Deaceea a în- 
ceput să acuze și el pe Mailat înaintea lui Zapolia, căar unelti 
contra regelui său. Şi pentruca să deștepte mânia lui Zapolia a 
recurs la o intrigă josnică. Martinuzzi a aflat, că Zapolia şi 
sultanul în corespondența lor se folosesc de un inel provăzut 
cu sigil și cu acesta își întăresc scrisorile. Sigilul amândurora 
era la fel. Cu ajutorul unui camerier al regelui Martinuzzi a 
luat o copie de pe inelul aflător la Zapolia şi a comandat la 
un aurar un sigii întru toate asemănător. Mergând la Oradea, 
cu ajutorul unui caligrat român, a făcut o scrisoare în numele 
Sultanului cătră Zapolia, pe care a dat-o unui nobil, care se în- 
torcea din 0 misiune din Constantinopol, ca să o ducă regelui. 
În aceea scrisoare sultanul își exprima mirarea, că Zapolia nu 
îngrijeşte mai bine turma încredinţată și îi dă de știre, că Mai- 
lat i-a promis pentru Ardeal un tribut anual de 300 de tineri și 
10.000 de mărci. Deodată sultanul îl provoacă pe Zapolia, că 
numai decât să-și gătească armata și să plece în Ardeal. 


') Majlâth B. 68. . 

Când a cetit Zapolia scrisoarea nu-i venea să creadă și 
mulți din jurul său nu credeau în autenticitatea scrisorii. Dar 
când a văzut sigilul, orice îndoială a dispărut și regele s'a aprins 
de o mănie grozavă. Îndată a dat ordin să cheme pe Martinuzzi 
din Oradea şi când acesta sa prezentat înainte-i, i-a arătat 
scrisoarea. Vicleanul visternic numai atâta a spus : „lacă, Maies- 
tatea Ta nu m-ai crezut.“ Apoi a stăruit, că trebue să se satisfacă 
ordinul sultanului și să plece în Ardeal contra necredincio- 
sului voevod. 

Pregătirile lui Zapolia contra lui Mailat au ajuns la cu- 
noştința acestuia. Mailat a rămas consternat și a spus : „Doamne, 
Dumnezeule ! Dar aceasta e o necuviinţă, e o intrigă! Fie voia 
lui Dumnezeu ! Să fie după lege, dacă sunt vinovat. Să mă 
omoare cu mâna Sa M. Sa, fără nici un asediu.“ 

Mailat a cerut să se iacă cercetare, pentruca să-și dove- 
dească nevinovăția. Martinuzzi însă nu voia să se facă nici o 
cercețare legală, pentrucă s'ar îi putut lesne dovedi nemernicia 
lui, ci a înduplecat pe rege să ordone asediul Făgărașului. Voe- 
vodul Mailat, văzând că nu i se dă putinţa să delăture bă- 
nuiala, în 15 August 1539, sa închis în puternica sa cetate, 
contra căreia trupele lui Zapolia au început asediul. Întraceea 
regele s'a îmbolnăvit greu și nu a putut pleca în Ardeal, cum 
se pregătise. Asediul Făgărașului n'a dat rezultatul așteptat, ce- 
tatea fiind bine întărită și astfel nu peste mult trupele regale 
au plecat de sub zidurile Făgăraşului. 

In timpul acela dela Constantinopol au venit știri rele. Fer- 
dinand trimisese pe Lasky la Constantinopol, ca să aducă la 
cunoştinţa lui Soliman pacea dela Oradea și să ceară aprobarea 
ei. Scopul lui Ferdinand era să deştepte mănia lui Soliman asu- 
pra lui Zapolia și să câştige astfel simpatia sultanului. Lasky 
ma putut căștiga bunăvoința lui Soliman pentru Ferdinand, dar 
a adus știrea, că sultanul e mănios pe Zapolia, pentrucă nu l-a 
predat Porții pe Petru Rareș și nu a trimis tributul cerut. Za- 
polia în cele din urmă s'a hotărît să-l predea pe Domnul Mol- 
dovei şi să trimită sultanului un dar în valoare de 200.000 de 
galbeni. Petru Rareș a găsit o cale onorabilă, de a-l trimite 
la Constantinopol, după cum am văzut mai sus. Cu ducerea 
darului a fost încredințat Martinuzzi. Călugărul însă, cu toate 

insistențele și urgitările regelui, tot amâna plecarea sub di- 
ferite pretexte. El avea motive puternice să nu plece din 
țară. Cum regele loan era suferind, el se temea, că dacă 
ar muri în absența sa, el va pierde toată puterea și nu va 
mai avea nici un rol. Se temea și din cauza îfalsificării scrisorii 
lui Soliman și mai cu seamă se temea, că în absența sa, Mailat 
va câștiga din nou grația regelui și asta ar fi însemnat pierirea 
sa. Văzând inzistenţele si urgitările regelui, bănuia, că regele 
vrea să scape de el și apoi să-i confiște averile. Bănuiala aceasta 
sa născut, când mergând la patul regelui bolnav, acesta îl re- 
spinse iritat. 1) 


(Va urma) 


') Mailâth B. pag. 68 şi urm. — Acsâdy, o. c. pag. 135, 

O piatră pentru adevăratul monument 
al lui Șt. O. losit 
— Contribuţie biografică — 
De G. Maxim-Burdujanu 
(Urmare) 


Dacă e adevărat că geniul nu poate să devină, căci doar 
se naște odată cu ființa omenească a scriitorului, atunci tot atât 
de adevărat este că acest geniu trebue să-și găsească mediul și 
îndrumătorii vremilor pentru a-l porni pe o cale sau alta, 
hotărîre ce o ia scriitorul după ciocnirea luminoasă dintre ge- 
niul propriu și concepția îndrumătorilor epocii respective. 

Aşa numitul botez literar: desăvârșire întru a deveni un 
viitor maestru al artei sale, l-a primit Şt. O. losif dela A. Vlăhuţă, 
„părintele său sufletesc“, în cuprinsul „Vieţei“. 

Intrarea şi-a făcut-o în chiar acest an 1893, 5 Dec,, în pa- 
gina 7-a a „Vieţei“, unde dăm de următoarele versuri: | 


Domnişoarei 


Co privire poți să vatămi 
Inimi tari, nesimţitoare, 
Ridicând furtuni de patimi, 
In a sutletelor mare... 


Dar tu știi — tot într'o vreme, 

Așa dulce să zâmbești, 

Că nu pot să te blesteme, 

Inimile, ce rănești....!) 
poezie, care, dacă ne lasă un semn de întrebare biografică pentru 
titlu, nu prezintă nimic nou în text — ba chiar sub nivelul 
înaintașelor dela „Adevărul“ — nici în aceste șterse ima- 
gini: „ridicând furtuni de patimi... în a sufletelor mare“. Totuși 
aceste versuri sunt un bun prilej pentru rostul biografiei noastre. 
A. Vlahuţă, nepunând în paginile revistei și cealaltă poezie: 
„Nimic“, întâmpină şi mângâie pe noul sosit cu următoarele 

1) „Viaţa“, 1893, No. 2, unde corectăm subscrisul Sc. O. Iosif cu Şt. O. 

losii. 

cuvinte, ce le putem ceti la rubrica corespondență a aceluiaș 
număr: „D-lui Şt. O. losif, loco“. Una s'a pus (e vorba de poezia 
„Domnişoarei“) „Nimic“ (cea de a doua poezie) ar merge, dacă 
strofa a doua ar fi mai lămurită. la vedeți... scrisoarea D-voastră 
e în adevăr atingătoare. De ce nu încercați o nuvelă?“ Și dacă 
scrisoarea lui Şt. O. Iosif a fost „atingătoare“ pentru A. Vlahuţă, 
atunci și mai mult va fi atins sufletul tânărului poet răspunsul 
maestrului. 

Nu putem trece mai departe, fără să insistăm puţin: no- 
tița răspuns din partea redacției „Vieţei“ pentru noul colabo- 
borator Şt. O. 1. nu cuprinde numai bunăvoință și sfaturi ci ceva 
mai mult; dedicaţia „Domnişoarei“ — deși nu tocmai „pe brazdă“ 
— se învrednicise totuşi de un loc în pagina a 7-a a revistei 
şi lăsase ultima pentru alți noi veniți: Codreanu, cu „Unei vi- 
sătoare“ (două strofe) și Nanu, cu „Rugăciuni de seară“ (12 
strofe). S'ar părea că prea mare importanță n'ar merita acest fapt 
şi totuş el rămâne semnificativ când în acelaș număr 2, pagina 
8, a „Vieţei“ la rubrica „înştiinţare“ — specială pentru debu- 
tanţi — cetim: ....„sunt cetitori severi, cari nu iartă lucrurile mai 
slabe și au dreptate să nu ierte... şi fiindcă sunt unele nu 
bune de coș, ci pe brazdă şi acesteate pun pe gânduri. Să le 
publici ? ţi-e frică, sunt cititori severi.... Să le arunci? ţi-e milă, 
te mustră cugetul: cine ştie?... poate că e un talent care mijește, 
care șovăe, în nesiguranța primilor paşi; o privire simpatică, o 
vorbă bună, o mână care să-l sprijine, poate să-l încurajeze, 
să-l ridice, și într'o zi să vedem în începătorul de azi, un ma- 
estru cu care să ne fălim. Cine ar fi putut presupune la 1866 
că, școlarul visător, ce cânta Bucovina în versuri ca: 


„N'oiu uita vre-odată, dulce Bucovină, 

Geniu-ţi romantic...“ 
va fi într'o zi marele Eminescu... Grijă și sfințenie pentru opera 
de artă întâlni Șt. O. Iosif din prima zi, în atelierul primului său 
maestru Vlăhuță, ca mai târziu el însuși să continue a o păstra și 
desăvârși la cel de al doilea maestru al său |. L. Caragiale. 

Să luăm aminte că sfaturile de mai sus isvorau din sufletul 

unui director totodată maestru-poet; — încurajarea „Vieţei“ puse 
la muncă stăruitoare pe tânăru-i colaborator care, deocamdată, 

nu putu urma siatul maestrului și trimise revistei tot versuri, 
de astă dată demne de un loc mai de cinste în paginile revistei 
şi de bun augur pentru poetul de mâine: 


Visul codrului 


„Străvechiul codru doarme 'n noapte 
Cuprins de-un farmec nedescris; 

Și parcă "'nsufleţit de şoapte 

Iși numără frunzele ?n vis. 


Dar ce visează? cine știe, 
Ce-amintiri de vijelie? 
Antice nopţi de poezie 
De basme, de minunăţii? 


Vede pe craiul din poveste 
Călare pe un roib superb, 
Eșind din umbră îfăr' de veste 
In urmărirea unui cerb? 


Ori vede cete de sălbateci 
Dinspre huceagu "'ntunecat? 
Pe cai sirepi și furtunatici 
Ce trec în ropot ia vânat. 


Codrul visează și totuși parcă-l simţim că e codrul nostru cu 
„amintiri de vijelie și cete de sălbateci dinspre huceagui în- 
tunecat“ (Buceagul basarabean), prin care au trecut barbarii nă- 
vălitori spre mult bogatele şi mănoasele noastre ogoare. „Visul 
Codruiui“ îl preface poetul în „Visează Codrul“, sub care titlu 
găsim poezia în volum,!) adăugindu-i-se și sub titlu „un simbol“. 
Amplificarea trece și asupra poeziei însăși: număru! strofelor crește 
cu două ; versurile neegale de 9/8 silabe, cu rimă încrucișată — 
ritm une-ori nesigur trec, în redacția 1902, în versuri egale și de 
5 la număr pentru fiecare strofă. 


1) Poezii, 1901 — 1902, Buc. 1902, 85; nu cunoaștem însă ce soartă are 
„Visul Codrului“ în vol. Poezii 1897. Ştiri despre losit ce s'abătea pela re- 
dacţia „Vieţei“, mai cunoaștem şi din alt loc: „Un losif adolescent..., un elev 
prizărit lăsa la redacţie căte o poezie, pentru a veni după ea de mai multe 
ori ca să mai șteargă ori să înlocuiască un cuvânt“. („Răsăritul“, rev. No. 5 
lanuarie 1927). 

„Şi parcă "nsuflețit de şoapte, 

Iși numără frunzele 'n vis... 
se intensifică în: 

„Şi socotindu-și parcă frunza, 

Nenumărată *'n vis, răsună 

Insufleţit de mii de șoapte. 


după cum „anticele nopți de poezie“ devin cu adevărat atare în 
redacția a doua, unde „.."n urma unei ciute, 
Răsare *n luminiş Diana“... 


Paraleiismul acesta, aplicat chiar primei poezii, poate con- 
tinua pentru întreaga operă poetică, din care sar putea de- 
sprinde concluzia: multă grijă, din partea lui Şt. O. Iosif, pentru 
desăvărșşirea artei sale. — După primele două originale, poetul 
de 18 ani, trece la traduceri, — doar nu-l uitase pe Petâfi dela 
„Adevărul“ — și pe care-l cunoștea de acasă de la Brașov și 
mai bine de la liceul unguresc din Sibiu, unde avu timp să-l 
citească și să-l îndrăgească. — lată și traducerea: 


Dacă vine primăvara 


„Dacă vine primăvara dulce, — înflorirea 
Florilor îmbobocite, nu se poate opri: 
Primăvara e fecioara, floarea e iubirea, 
Care odat' cu primăvara, prinde a 'nflori.!) 


poezie ce numără cinci strofe, în care poetul e în luptă cu rit- 
mul şi din care motiv, Şt. O. Iosif nu-i găsi poeziei un loc de 
merit în vol. de traduceri 1896 (Craiova) nici în „Tălmăciri“, 
Acelaş No. 4 al „Vieţei“ purta cu sine o noutate: sfatul mae- 
strului Vlăhuţă, ca tânărul colaborator „să încerce o nuvelă“, în- 
firipase în mintea poetului numai o schiță — frântură de auto- 
biografie, de poezie sinceră și duioasă cu titlul „Dantele“, având 
ca sub titlu: „Surorile mele“, crâmpei din viaţa de sbucium al 
surorilor poetului, cari străduiau cu Undreaua pentru a sprijini 
familia pribeagă și frântă de năvala durerilor. — Schița nu-i 
decât poezia în proză a tratelui înduioșat de soarta celor trei 
Surioare; forma aceasta n'avea să stărue mult, căci versu- 
rile încep a-și relua drumul redacţiei „Vieţei“. Amintirile 


1) „Viaţa“, 1893, 4. 

unor vremi mai îndepărtate, icoanele unei vieți mai liniștite şi 
tihnite se furişau întrupându-se în versul poetului; „Moș ajun“ 
descarcă sacul plini cu bucurii ca şi de dureri: 


„Printre crengi perdute ?n ceaţă, 
Luna trist la geam apare, 
Presărând pe flori de ghiață 
Pulbere scânteetoare. 

Şi'n căsuță — despletită, 

Lângă pat mama bocește, 

Pe copila adormită 

Intre îngeri... cum zâmbește! 

Ce îrumoasă-i, parcă-i vie, 
De-ar fi vie mar boci-o 

O boceşte, doar ea ştie, | 
Că pe veci i-a zis adio. 


PEPE: 


Dar ce sgomot e în tindă? 
Inima-i stă să se rupă, 
Vin copiii, de colindă, 
Vin la sora lor cea scumpă. 


Moș ajun cu bucurie. 

Bat în geam, fac larmă multă, 
Râd cu hohot, făr' să știe 

Că fetița nu-i ascultă. 


Printre crengi perdute 'n ceaţă 
Luna trist la geam apare 

Şi sclipesc pe flori de ghiaţă 
Boabe de mărgăritare“.1) 


Am citat-o în întregime, pentru cadrul ei biografic, torma 
şi pentru noutatea unor imagini ce promit originalitate: strofa 
întâia repetată prin ultima; apoi mișcarea vie a personagiilor 
precum Și rima bogată a versurilor. 

In redacția ulterioară?) modificarile sunt iarăși în funcțiune 

1) „Viața“, 1893, Dec. 23. Cam în acelaş timp apare în „Lumea ilustrată“ 


(No. festiv) sub trei steluțe un art. „Operile Carmen Sylvei“ ce pare a îi 


de Șt. O0.L 
2) Poezia se află şi 'n vol. „Patriarhale“, 1901, 45. 

de grijă pentru artă: strofa a treia din redacţia primă dispare 
în „Patriarhale“, poate și din cauza banalităţii și a nelogicei în- 
trebărilor și răspunsurilor ce conține, poate și din cauza notei 
prea personale; remarcăm apoi înversiunea făcuta pentru un 
ritm mai exact și o imagine mai clară: „lângă pat, jos în 
căsuță“ pentru „şi 'n căsuță, despletită; „aruncând“, mai viul 
pentru prea uzitatul „presărând“; înlocuirea lui „rupă“ din 
strofa a 5-a cu onomatopeicul „rumpă“ etc. Analogia conti- 
nuând-o, ne-ar duce la reliefarea calității de maestru pentru 
Şt. O. Iosif. 
Anul următor aduce tot versuri: 


Spre Toamnă 
„Se frâng și copacii de vânturi, 
Dar frunzele... cum n'or cădea? 
Pădurea-i pustie de cânturi, 
Pustie-i și inima mea. 
Sunt singur, şi toamna ploioasă, 
Incepe așa de curând. 
Şi gânduri atâtea ne-apasă.... 
Tot sufletul meu e-un gând. 

Şt. O. losii — ca și alți colaboratori ai timpului — obiş- 
nuind a-și anunța subiectul publicaţiilor, promisese pentru No. 
5 „Biografia lui Petâfii“, pentru care însă nu se ţinu de cuvânt; 
compensă întârzierea prin trimiterea citatei poezii „Spre Toamnă“ 
şi oa doua spre „Sân Vasile“ trecută în vol. 1897 ca şi în „Pa- 
triarhale“, numai cu impersonalizarea titlului în „Veselie“, plus 
câteva modificări în text: banalul „Joacă sârba“, ia forma popu- 
larului „Trage sârba“; strofa 3-a) „cu ţăranii la olaltă“, devine 
„cu creştinii la olaltă“, apoi retușarea lui „sare ?n loc şi stă să 
cadă“, în mai via și pregnanta imagine „bate 'n cizme, stă să 
cadă“, popa ce-și pierduse echilibrul!) Şt. O. losit întârzia cu 
biografia lui Petâfi, în schimb proza „Dantele“ fură poetului li- 
niştea, pe care nu și-o recăpătă decât după ce versifică povestea 
celor trei surori, păstrând sub titlul prozei drept titlu pentru 
poezie : 

*) Restul progresului s'ar putea constata din paralelismul celor 2 re- 
dacţiuni. 

„Acolo noaptea se zărește, 
Lumină până despre zori; 
Şi toată casa aueșşte, 
Acolo cântă trei surori. 


Lucrează 'ntr'una la dantele 

Pe deget firul răsucind, 

Și se 'ndeamnă în de ele 
Când negre gânduri le cuprind. 


Ah, migăli-veţi toată viaţa, 
Dantele pentru cei bogaţi? 
Abia vi se plătește aţa, 

Pe care voi o cumpăraţi. 


Sub fruntea voastră încrețită 
In ochii duși și tâniitori, 
„Ce de viaţă necăjită 
Sărmane, triste, trei surori.) 

Acestor versuri le urmează traducerea din Petâti: „Smin- 
titul“, și dacă întârzia biografia promisă pentru poetul ungur, 
redactorii „Vieţei“ nu zăboviră a da ce se cuvine tânărului 
traducător : „traducerile (lui Şt. O. losif) sunt direct după 
original şi inteligentul traducător — el însuși artist — a căutat 
să ne dea nu numai ideia dar și tehnica poetului, se- 
cretul lui de factură, pe cât s'a putut. In unul din numerile 
viitoare vom da biografia și alte lucrări ale lui Petâfi“.5) Noi 
să nu uităm că traducătorul acesta „el însuşi artist“, nici m'avea 
19 ani şi că aprecierea de mai sus venia din partea lui A. 
Vlănuță, 

Tânărul, de două ori artist: poet şi traducător, devenise 
foarte harnic în colaborarea-i de la „Viaţa“ : versurile soseau chiar 
neiscălite, une-ori menționate numai cu „Anonim“.4) 

:) Atrag atenția că am modificat în unele locuri ortografia acestor prime 
publicatii, fapt împlinit și de poet în ediţiile de mai târziu. 

2) „Viaţa“, 1894, 7, p. 2, versuri ce nu apar nici în vol. 1897 nici în 
cele de mai târziu, probabil pentru nota tor prea intimă. 

3) „Viaţa“, 1894, 8 p. 4, 

4) Afirmarea o îac în baza facturei versurilor, precum şi a obiceiului 


poetului de mai târziu, de a nu-şi iscăli versurile sau de a le subscrie cu 
pseudonime, 

Dus în trecut, în căutarea unor tipuri mai caracteristice 
pentru versurile sale, poetul se întoarce, voios, întovărășit de 
„Cobzarul, zdrăngănind din strune“, căruia „Viaţa“ lui Vlăhuță 
şi Ureche îi cedează locul de frunte în revistă. adică pagina l-a. 
De astădată poetul găsise un chip și un titlu patriarhal, pentru 
care motiv îl găsește de bun și pentru redacțiile ulterioare ale 
poeziei, afară de modificările făcute versurilor, din grija cea 
mare pentru mai perfect.!) | 

Pentru o eventuală comparaţie cu celelalte redacțiuni, redau 
strofele — de la a 2-a înainte — din această primă redacţiune: 


„li dai să bea, şi: el închină; 
Iși șterge fruntea de sudori, 

Și astfel pleacă sprinten, vesel, 
Ducându-şi cobza subsuori. 


Cobzarule, de-ai ști cât farmec 
Şi voe bună răspândești, 

Cu zvonul cântecelor tale. 
Ce-ţi pasă că îmbătrânești? 


Doar fața ta se luminează, 
Şi ochii tăi slăbiți s'aprind 
Intinereşti, cântând din cobză, 
Când vezi pe oameni chefuind, 


Nu putem trece, fără a nota iarăși tendința de impersona- 
lizare manifestată și la versurile de mai sus prin apariția „bă- 
trânei doine“,) precum şi plasticitatea ultimei strofe din red. 
1901 faţă de lipsitul de culcare și imaginaţie: „li dai să bea 
şi el închină“. 


1) Versul ultim al strofei I-a, întrerupând muit înțelesul, își găsește alt 
loc în ed. 1901 și anume: după primul vers al aceleiași strofe; apoi pe lângă 
altele, calificativul „Nobilul“ nu corespunde cobzarului, care deveni în red. 
ulterioară „Mândru Cerșetor“, după cum mândru este şi se simte el în toată 
sărăcia lui+ 

2) Vol. „Credinţe“ pag. 78; remarcăm că strofa l-a şi 3-a a primei 
redacţiuni fac acum începutul, după cari se intercalează alte 3 strofe sbuc- 
nind de fapte explicatoare pentru o „întâmplare aşa măreață“, 

lată ultima strofă întreagă: 


„lar după datina străbună, 
Când îi întinzi pabarul plin, 
El nu bea până ce închină 

Şi varsă jos un strop de vin“. 


Consecvent aceluiași obicei amintit anunţase pentru 6 Fe- 
bruarie poezia „Departe“ și de îapt de departe sosea „Ardealul“, 
ce sub „Câmpul libertăţii“ rămase. Această ultimă formă e o 
amplificare de trei versuri a „Ardealului“ ce-l dau mai jos: 


Un zvon din sat în sat străbate, 
Şi dă norodului curaj: 

Ei pleacă 'n valuri tulburate, 

Şi se îndreaptă toți spre Blaj. 


Pentru întâia oră-i leagă 

Un dor adânc, necunoscut, 

Şi lesne îu să-l înţeleagă. — 

Unindu-se, l-au priceput. 

Povestea vremei ne învață 

Că ori ce rană are leac, 

Dar o întâmplare așa măreață 

Apare odată la un veac.) 

Şt. O. losif n'a pus în volum poezia ce urmează, „Când 

pisica nu-i acasă“, şi-i de datoria editorului critic de-a nu o 
lăsă pe dinafară. Iat-o: 


„Doarme dus Sfânt Nicolae, 
In vesminte argintii 

Dar ce colb e în odae, 

Şi ce zarvă de copii. 


Au rămas stăpâni în casă... 
Toată lumea e a lor: 
Unu-i cocoţat pe masă, 
Altul joacă "'ntr'un picior. 
Unu-i popă, cum îngână, 
Leturghia. Doi se bat, 


1) „Viaţa“, 1894, No. 12. 

Alt ștrengar c'o vargă 'n mână 
Strigă par'că-i împărat. 


O coroană de hârtie, 
Şi hlamidă un cerşaf, 
El pășește cu trufie 
Măturând casa de prai. 


O sprinţară de fetică, 

Se hlijește la oglindă. 

Nu le pasă de nimică... 

— Dar ce tropot e în tindă? 


Ca de ipsos stau, de frică. 
Oare cine-o fi intrat? 

Ochii nimeni nu-și ridică, 
Nici chiar marele 'mpărat. 


— Vântul fuse? cine este? 
Ori vre unul din părinţi? 
Ce tăcere, făr de veste: 
Smirna-s.... diavolii de sfinți. 


In privaz Sfânt Nicolae, 
Doarme, parcă nici nu ştie, 
Numai colbul din odae, 
Joacă 'n raza aurie“.?) 


E însuși Şt. O. losii întreg al „Patrarhalelor“, care cu câteva 
luni mai înainte își prezintase câmpul imaginaţiei prin al său 
„Cobzarul“ şi care acum se dovedește un dibaci mânuitor 
al versului, precum și al tuturor calităților artistice necesare 
unui adevărat creator de artă. Dar nu numai atât. 

Dacă la 1903, Ilarie Cnendi putea spune că „pe Şt. O. Iosif 
numai Caragiale și Coşbuc îl întrec“, acum, la 1904 putem afirma, 
pe marginea versurilor mai sus citate — și cred că nu-i prea 
îndrăzneţ — că acestei poezii numai „La Oglindă“ a lui Coșbuc 
îi poate sta în față prin vioiciunea și plasticitatea imaginilor 





2) „Viaţa“ 1894, 12 (13| 2.) 

Dar cu acest număr al revistei Viaţa din Februarie spre sfârşite, 
Şt. O. losif întrerupe colaborarea în curs de câteva numere. Cu- 
noaștem cauza acestei absenţe literare: grija de școală, dar mai 
mult boala mamei sale, care în curând se va cobori în mormânt. 
Remarcăm totuși că Șt. O. losif devenise copilul sufletesc al 
maestrului Vlăhuță, „din casa căruia era nedeslipit“. Deşi poetul 
anunţase pentru No. 17, poezia „Nocturna“, totuși nu dăm de 
nimic. În 17 Aprilie, acelaș an 1894, — găsim un anunţ pentru 
conținutul „Gazetei Săteanului“ de la Buzău, unde printre alte 
nume de colaboratori ca: R. Stavri, Sofia Nădejde, C. Ghindă, ] 
etc. întâlnim şi pe poetul nostru cu versurile „Zădărnicie“, pro- | 
babil trad. din Petăfi. ii: 


Cu aceasta însă m'am dat încă de drumul bătătorit de poet 
în cuprinsul timpului dintre 13 Febr.— 1 Mai acelaș an, gân- 
dindu-ne la scrierile poetului din acest răstimp. 

Tăcerea ia sfârşit la 1 Mai, când poetul, — încă sub pu- 
terea durerei de curând închisă în sufletul său, — reapare la' 
Viaţa cu versurile — un simbol și tot odată un prinos mamei 
sale — „O mamă“, cu subtitlul 1848: 


„Popii din Ardea! sunt una, 
Cu norodul răsculat, 

Umblă Ungurii să-i piardă, 
Şi pe mulţi i-au spânzurat. 

Popa Stan nu vrea să fugă; 
E 'nsurat, are copii, 

Mama lui bătrână. — Toate 
Fără el rămân pustii. 


Numai mama lui bătrână 
N'are lacrimi, dar oftează, 
Tresărind ca fulgerată 
Faţa ei se luminează. 


Și s'asvârle aiurită 

Să-i oprească pe soldați 

— Ce vreai tu babă nebună? 
Nu puteți să-l judecați 

Fără mine. Merg cu dânsul — 
Stă obida s'o doboare 
Fiul ei e dus ia moarte... 
— Vreau să-l văd şi eu 
Cum moare“. 1) 


Fără îndoială că aici avem de a face cu sâmburele piesei 
„Zorile“ și că așa este, ne-o spune și poetul într'o mărturisire 
ce vom arăta-o mai la vale.*) Colaborarea reîncepută, continuă 
în 8 Mai cu „Vecinătate“, rămasă și ea să doarmă între foile 
revistei: 

Un salcâm cu negre ramuri 
Stă de strajă; printre ele 
larna și-a lipit de geamuri, 
Sclipitoarele perdele. 


Dar podoaba-i mincinoasă 

Cât amar și jale-ascunde. 
Plâng orfanii 'nchiși în casă 

Şi cer pâine. — Nu-i de unde! 
Au o mamă care-i bate 

Fără milă ?n orce seară; 

Ce de glasuri disperate! 

li stâlcește, îi omoară. 


Trist salcâmul se închină 
Crengile-i ating pământul. 
Mamă rea, mamă haină! 
Pare că șopteşte vântul. 


Ea trântește furioasă 

Ușa. Stă în prag pierdută... 
Suspinând se *'ntoarce 'n casă. 
l-a trecut, acu-i sărută. 


Parcă-i alta. Blând îi cheamă 
La culcare și le cântă 
Să-i adoarmă. Biata mamă. 
Gânduri negre o frământă. 

') „Viaţa“, 1894, 23, (1—5). 

2) In volumele de mai târziu poezia nu e trecută. 

Tot mai dureros răsună 
Vocea ei înăbușită. 
Mamă rea, mamă nebună, 
Văduvă nenorocită. 


In această poezie tânărul ușor impresionabil ne redă crâm- 
pee din tragedia unor orfani și sbuciumul văduvei, mama lor, la 
care trebue să accentuez : sunt crâmpee de viață reală. Multele 
subtitluri ale poeziilor publicate în această epocă formează un 
exemplu concret în sprijinul celor ce anticipasem la capitolul 
copilăria poetului : versificarea vieței poetului în forma artistică 
a operei sale. No. 26 al „Vieţei“ cuprinde poezia „De-a vaţi 
ascunsele“,!) cu subtitlul „Din copilărie“. 

„De-a vaţi ascunsele“ poartă piin subtitlul ei, tendința 
de individualizare — de precizare — pe când, punând mai 
târziu, aceleiași poezii, titlul „Vara“, Şt. O. losit nu făcea alta 
decât să generalizeze, să ia un aspect, să reproducă un tablou, 
de vroim un pastel destul de viu de altfel, că doar era schițat 
încă „Din copilărie“. 

Şi când ar fi să vorbim de pastelurile lui Iosif, atunci ar 
trebui să deschidem următoarea paranteză: comparând pastelu- 
rile literaturei noastre reprezentate prin Alecsandri-Coşbuc-losif 
ar trebui să facem următoarea diviziune: a) Alecsandri avea un 
tablou nemișcător, static, deci caracteristica va fi staticismul ; b) 
la Coşbuc și losif tabloul e dinamic, deci multă mișcare cu 
nuanțarea că, pe când la Coşbuc avem de-a face cu un tablou 
dinamic realist (unii critici ar putea spune Chiar dinamico- 
dramatic), la Iosif e un dinamism poetic, dinamism produs mai 
mult prin sugestia sentimentului, unde întâlnim, nu numai realitatea 
externă ci și pe cea internă, isvorită din sufletul poetului. Conside- 
rând auditiv, vizual și imaginativ succesiv trei pasteluri din acești 
trei creiatori ai genului, ar trebui să desprindem următoarele 
trei impresii: optimismul la acelaș rege al poeziei Alecsandri, 
realismul epicului Coşbuc și duioşia — specifica notă a liris- 
mului românesc — la patriarhalui losif. Lăsând paranteza de 
mai sus deschisă pentru un alt capitol, trecem la redacţia a 2-a 
a poeziei citate şi publicate în 1901 sub titlul „Vara“ cum o 





1), Viaţa“, 1894, No. 26. 

găsim în „Patriarhale“ p. 20 : poezia începe cu aceeași imagine 
originală și de-o plasticitate neîntrecută: 


„Printre ramuri 
Tremură nenumărate 
Mici ferești strălucitoare 


Apoi unele modificări ce le aduce redacția a doua pentru 

a şterge individualizarea din prima. Paralelismul ambelor texte 
ne-ar dovedi pe lângă această impersonalizare și un progres în 
realizarea artistică. — Urmează, tot la „Viaţa“, versurile, de astă 
dată „imitație“: „In cer“.1) 

Al cui e cerul cel senin, 

Ah, spune-mi mamă, ştii 

Unde străluce luna blând 

Şi ard stelele mii? 


Acolo *n cer e un palat 
Măreţ, dumnezeesc, 

Şi Dumnezeu cu îngerii 
Acolo locuesc. 


Şi cerul e așa înalt, 
Albastru şi frumos, 
Să mergem şi noi mamă sus 
Eu ași sbura voios. 


Tu poţi să mergi; eu dragul meu 
N'oiu merge nici odată, 

Că 'm negură 'mi este inima 
Şi plină de păcate 

Dar dacă tu nu vreai să vii, 
In cer la Dumnezeu, 

Atunci... vezi că te iubesc 

Şi nu mă duc nici eu. 

Ce plângi? să ştii că la Isus, 
Cu drag am să te cer, 

Să-l rog mereu, pân” vei putea 
Să vii cu mine 'n cer. 


3) „Viaţa“, 1894, No. 27. 

Remarcăm, cu această poezie, gingășia inspiraţiilor poetului 
nostru. Versurilor de mai sus le urmează altele: 

„Noaptea sub schele“ 

Dănciucul scârție din scripcă, 

Trosnește focul, sar scântei, 

Băeţii negri dau târcoale 

Desculţi, cu capetele goale, 

Curg peticele de pe ei. 

Cu pipa 'm dinţi bătrânii roată 

Vorbesc şi râd lângă ceaun; 

Un diavol mic de ţigăncușă 

Işi ciurue pe cap cenușă, 

Purdeii s'ar în danț nebun. 

Se răsucesc bat în călcâie, 

Par nişte draci sărind pe loc. 

Și dau din mâini și din picioare, 

Cămășile fâlfâitoare, 

S'ating de vâlvătăi în joc. 

Nu-i paşte grija nici urîtul. 

Dar iată noaptea s'a întins... 

Se potolesc dela o vreme 

Nici alăuta nu mai geme 

Şi focul e aproape stins. 

S'aude numai, hât departe, 

Un cutcurig. Au adormit 

Trântiţi pe jos și totul tace... 

Poeți nomazi, dormiţi în pace 

Sub cortul sfânt, nemărginit.!) 

Poezia face parte integrantă din șirul celor șapte pasteluri 
întitulate ca atare în volumul „Poezii“ 1898—1908. 

Această înflorire literară din primăvara 1894 nu trebue în- 
cheiată până nu vom adăuga și părerea, că la această bogăție 
în producțiile lui Şt. O losif, găsim unele poezii ce nu poartă 
nici o iscălitură și cari după tonalitate ar părea să aparțină tot 
lui Şt. O. losif ; precum „Pianistul“ ?) și „La Morgă“.5) 

0% Viaţa“, 1894, No. 28. 


2) „Viaţa“, 1894, No. 14. 
3) „Viaţa“, 1894, No. 15. 

Tot cam în acelaș timp —cu publicarea poeziei „Noaptea 
sub schele“ — apare la 5 lunie în „Gazeta Săteanului“ din Bu-: 
zău Şt. O. losii, alături de Vlăhuţă, Beldiceanu, S. Nădejde, cu 
„Lume mincinoasă.“!) 

Reapare la „Viaţa“ prin versurile: „Poveste“ — imitație — 
care e ?ntradevăr povestea versului iosifian, deoarece în aceasta 
se accentuiază și mai mult versificația curgătoare, șopotitoare, 
întocmai ca la cântecele noastre populare, plus țesutul fin de 
realitate și vis, ce lasă sentimentul nostru să împărtășească 
duioșia subiectului : 


„Trei copilași Deretecâund 
Intun bordei Ca de-obicei, 
Se tânguesc Ea mătură 

Şi plâng toţi trei. Micul bordei. 
Mămucă-i frig S'așeaz' apoi 

Şi tu 'ntârzii La căpătâi: 
Te-ai supărat Acopere 

De nu mai vii? Pe cel dintâi, 
Așa-i de îrig, Şi legănând 
Tu unde ești Pe cel mezin 
Să ne adormi Spre celălalt 
Spunând povești? S'apleacă lin ; 
Dar iat-o 'n prag De câte ori 

Cu blând surâs... l-a sărutat... 

E mama lor Saud cocoși 
Ori e un vis? Cântând în sat. 
Orfanii tac S'oprește 'n prag 
Şi unu mai plâng Incetişor, 

In jurul ei Se'ntoarce iar 
Cu drag se strâng. La patul lor 

Pe lăvicer Să le mai dea 
Le-a așezat Un lung sărut. 
Hăinuţele, „„A fost un vis 
li culcăn pat. Şi-a dispărut.?) 


1) „Gazeta Săteanului“, 1894, No. 4, 220. 
D „Viaţa“, 1894. 

Nu ştiu dacă întradevăr „a fost un vis“ întratât ne fură 
„povestea“ poetului ; și dacă de astădată am avut de-a face 
numai cu o „imitație“, nu mult după aceasta, factura imitaţiei 
trecea şi se desăvârșea în originalul : 


„Se tânguesc 
Tălăngi pe căi, 

Şi neguri cresc 
Din negre văi 
Plutind pe munţi... 


Că Șt. O. losif se gândea poate la un ciclu de pasteluri 
ne face să credem şi împrejurarea că „Povestei“ îi urmează un 
alt viitor pastel, ce are surse și în versurile mai sus citate, cu- 
noscutele : 





„Paparudele“.!) 


Nu-i pic de vânt; de-așa căldură 
Mor vitele în bătătură, 

Pe câmpuri iarba se usucă 

Şi norii vin... ca să se ducă... 


E o eine ia 3 i iai ai a Ei E 30 iii 


Prin sat aleargă paparude, 
Ţăranca apă le asvârle; 
Sunt goale ca niște șopârle 
Și-și scutură pletele ude. 


Dar a primit numai osândă 
Țiganca mică şi vioae 

Care cântă drăguţ a ploae, 
Stâlcită-au scos-o din orândă. 


Pe groapa ei la cimitir 
A răsărit un trandafir, 


Prin sat aleargă paparude 
Şi-și scutură pletele ude. 


Recunoaștem dela început pe aceleași paparude ce vor 
deschide seria celor 5 pasteluri din „Patriarhale“ 1901, deşi ne 
punem un semn de întrebare asupra sorții triste a ţigăncii mici 


1) „Viaţa“, 1894, No. 37. 


OBCU CLUJ 


şi vioae. Totodată facem mai multe constatări de fond: pastelul 
de mai târziu, cu toate că păstrează cele două strofe dela în- 
ceputul primei redacțiuni, finalul din ultimele două strofe ale re- 
dacției 1901, colaborează mult la unitatea tabloului ; iar ca va- 
loare intrinsecă strofa a treia cuprinde trei tablouri pe lângă 
care cel din primele două versuri ale strofei finale este desigur 
al lui Grigorescu, după cum remarcă undeva și d-l H. Sanielevici. 

Neurmărind, deocamdată, a stabili valoarea poeziei, să re- 
ținem totuşi faptul cu „țiganca mică“ : poetul ne înfățișează un 
tablou, povestindu-ne totodată și o întâmplare, poate de notă 
personală, ce se va șterge dealtfel din redacţiile ulterioare; să 
vedem totuși ce sunt paparudele cunoscute mai ales prin părțile 
Munteniei : „Dacă în capul verei nu plouă și seceta amenință 
bucatele și îructele, se adună fete și feciori de 8—12 ani și de 
regulă pe o fată o îmbracă p. cu lăstare și frunze de soc (boz) 
și o învălesc de abia se cunoaște; apoi 2—3 inşi o însoțesc și 
pornind dela casă la casă cântă un vers anumit şi săltează, iar 
muierile din casă varsă apă peste paparudă şi zic: „așa să 
plouă din cer“ ; apoi o dăruesc cu ceva. Prin alte părți papa- 
ruda o face o femee săracă, care colindă cu alte femei în ziua 
de Ispas, recitând un vers. 

Obiceiul acesta este vechiu. Se crede că a fost un şolo- 
monar cu aripi, anume Joie și pe acesta îl făcuse Dumnezeu 
stăpân preste ploi.“1) 


„In dumbrava "'ntunecată 
Crâșma arsă e pustie. 
Am mai fost p'aici odată 


Și era o sărbătoare, 
Auzeai din depărtare 
Muzică și gălăgie. 
Colaborarea la „Viaţa“ se continuă cu poezia „Fuit“.?) 


1) Enciclopedia Română, t. 3: „Păpăruga“ p. 521. — Am prefera lămuririle 
„dicționarului Academiei Române“, dacă ar fi ajuns la P. 

2) „Viaţa“, 1894, No. 39. — Dacă reproduc cele mai multe din poeziile 
publicate :în această epocă, o fac atât pentru imporanța evoluţiei versului io- 
sifian, cât şi pentru faptul că aceste poezii zac şi până astăzi în paginile 
revistelor, deși acum, ca și atunci, sunt demne de un loc întrun volum al 
poetului nostru. 


OBCU CLUJ 


Sold e 


lar pe zidurile-aceste 
Fâlfăia p'atunci un steag ; 
Soarele bătea'n ferestre. 


„Ce om zdravăn moş crâșmaru 
Care ne umplea păharul, 
Şi ni-era așa de drag. 


Tot chefliu mi-aparen minte, 
Tot cu fesul pe-o ureche 
Şi cu șorțut dinainte. 


Se ţinea numai de glume. 
Nu mai încăpeai de lume 
Sub umbrar la cârșma veche. 


Azi plecând a doua oară, 
Amintiri îutristătoare 
Pretutindeni mă 'mpresoară ; 


Unde e acu moșneagul 
Crâșma veselă cu steagul 
Zilelor de sărbătoare? 


Să fie locul ascuns unde se furişa adesea tânărul poet îm- 
preună cu alți tineri, aleși ai muzei, loc departe de zgomotul 
Bucureștiului, cam pe la Băneasa, despre care ne povestește însuși 
un participant, d-l M. Sadoveanu?!) 

Asupra acestui loc vom insista mai la vale, urmărind deo- 
camdată finalul literar al anului 1894: în 13 Noemvrie Şt. O.1. 
mai încearcă în „proză“ și trimite „Vieţei“ schiţa, Din copilărie“”) 
iscălită numai Ștefan și'n care ne înșirue povestea duioasă a 
găinei „Chiruca“, ce printro împrejurare nenorocită capătă al- 
beaţă, ceeace n'o împiedecă să-și sfârșească zilele în sacrificiu- 
eroic : clocind o nouă generație. 

Mai avem două poezii, una-i traducerea „Grenadirii“?) de 
H. Heine, iar a doua este „Poveste de Crăciun“4), ce închide în 
sine duioșia unui suflet de copil crescut în viața patriarhială și 


1) Vezi pag. următoare. 
2) „Viaţa“, 1894, No. 40. 
) „Viaţa“, 1894 No. 45.... v. Patriarhale, 1901, No. 71. 
4) „Viaţa“, 1895 No. 46. 

sortit a petrece o așa de patriarhală sărbătoare în miilocul străi- 
nilor.— Versurile poetului losif sunt scrise aproape în ajunul Cră- 
ciunului, le putem considera deci drept un imn înălțat durerii 
sale precum și o cântare a sfintelor obiceiuri strămoșești : 


„Târziu în noapte viscolește, 
Toţi chiriașii s'au culcat, 
Doar un opaiț licărește 

In coridoru *ntunecat. 


Târziu în noapte când mi-apare 
Lumina asta 'n coridor 

Imi amintesc cu întristare 
Povestea Danaidelelor. 


Ridică sitele cu apă 

Se umple vasul, iar şi iar, 
Dar apa ciurue şi scapă 

Şi toată munca-i înzadar. 
Aşa mucește ca o roabă 
Spălătoreasa 'n coridor 
Nu-şi ştie capului de treabă 
Și munca ei e fără spor. 


A ?nţepenit de oboseală 
Tușeşten sec din când în când, 
Dar mânile ei spală, spală, 

Ea stoarce rufele cântând. 


Crăciunul peste două zile 
Imparte daruri la copii — 

— Dormi fără griji şi tu copile, 
Că-ţi va aduce jucării. 


Căci pentru tine-agonisește 
Trudita mamă, ban cu ban, 
Şi tremură, când se gândește 
C'o să rămâi ca mâni orfan. 


Tragedia unei mamei, poveste tristă resfrântă prin sufletul 
„unui pribeag“, ce peste „două zile“ avea s'audă, în vis doar, 
cântecul colindei. Nu ne trebuie mai mult și bine a nimerit-o 

Şt. O. Iosif, ca să încheiem anul literor 1894 cu „Povestea Cră- 
ciunului“, aș zice povestea poetului de 19 ani. Dar bilanțul unui 
an, şi încă atât de producător, nu se poate încheia fără o mică 
ochire îndărăt, în căutarea celor ce am scăpat în cercetarea 
noastră: D-l M. Sadoveanu, la locul citat mai sus, ne spune vor- 
bind de publicaţiile lui Şt. O. L.; „La început a tipărit în „Viaţa“ 
și „Epoca Literară“... e mai bine de un siert de secol de 
atunci“.1) Socoteala cu sfertul de secol „o putem uşor face aflând 
tocmai anul 1894, iar dacă mai ținem seama și de acel „mai 
bine“ — scriitorii nu vorbesc matematic, dar de cele mai multe 
ori socotesc și țin bine minte — atunci dăm peste anul 1893 
şi de acel „5 Decembrie“, debutul la „Viaţa“, ba chiar putem 
înainta — o ştim de mai sus — până în 1892: debutul poe- 
tului la „Adevărul“. — 

Cât privește cealaltă colaborare: la „Epoca Literară“, ră- 
mâne să cercetăm. Răsfoind articolul D-lui M. S., îmi pare că 
am dat de urmele pe care se abătea tânărul poet atunci când 
nu dădea la viața sau la școală și, desigur, această rătăcire s'ar 
putea fixa în anul 1893, vara. Iosif, în rătăcirile lui, se afla în 
tovărăşia „numai a doi prieteni“, hoinărind prin împrejurimile 
Bucureștilor și abătându-se la cel 


„Crâșmar . . . tot chefliu, 

Cu fesu pe-o ureche 

Şi cu șorțul dinainte“ . 
unde uita de lume și pe unde va fi descoperit pe acel „Cobzar“ 
din lanuarie 1894. Şt. O. losii cântase în versuri „Crâșma din 
dumbravă ?ntunecată“, iar în proză ne-o descrie D-l M. Sado- 
veanu: „Era în împrejurimile Bucureștilor, dincolo de Băneasa, 
întrun cotlon tăinuit, lângă oglinda neclintită şi neagră a unui 
lac, sub arcuri de dumbravă“ . . . , loc pe care îl mai reamin- 
tește poetul și în versurile : 

„La crâșma 'ucolţ e loc știut, 

Ne-am întâlnit dăunăzi iar 

Ş'am chefuit, șam petrecut 

Ca niște vechi și buni tovarăși“.”) 


1) „Insemnări Literare“, 1919, No. 3. 
2) Poezii, 1897, 56. 

Şi la chef se mai iscă uneori și câte o ceartă... 


„Dar între dânşii s'a iscat 
O mică ceartă literară“ 


la care tânărul poet încerca „chipurile să-i împace“ ... căci 
nu-i prea plăcea lui să stea unde era ceartă şi se vorbea prea 
mult, când el tăcea, tăcea. Pare că aici am ajuns la un loc de 
încercare : să figureze printre tovarășii lui Iosif scriitorii Sado- 
veanu, Chendi, Scurtu, sau, poate, chiar suntem în stare a fixa 
în 1893 cunoștința și începutul prieteniei lor, aproape frățești. 
Şi lucrul nu-i prea greu se crezut când ştim căm casa lui Vla- 
huță — deschisă ori când lui Şt. O. losif — acesta a putut cu- 
noaşte pe toți iterații timpului, cari vor fi încurajat acest tânăr 
suflet ce se închega. — 

lată ce ne spune D-l M. Sadoveanu, în continuarea celor 
mai sus citate : „In acea zi de vară eram acolo cu Chendi, 
Scurtu şi alte două trei obraze ... și de la o vreme tăcutul, 
blândul şi timidul losif vorbea şi privea cu îndrăsneală în ju- 
ru-i. Ba merse și mai departe și scoase dintr'un buzunar ascuns 
câte-va foi . .. cu Balada Irinei!) ... și ascultarăm versurile 
muzicale care se armonizau în chip impresionant cu „decorul“. 
Dar legenda nu se sfârșea acolo unde încetase șoaptele poetului 
să se mai audă, ci urmărită de „ochii mari şi bulbucaţi ai po- 
etului“ continuau să se desfășoare în „apa neagră a lacului“, 
precum în vremea de demult pierise frumoasa lrină în valurile 
Dunărei. Acest eveniment în liniştea obișnuită a poetului, însemna 
pentru prietenii lui „una din zilele bune ale poetului“. 

„losii era vesel — minune care merse și mai departe: — 
lăutarul — poate „Cobzarul“ — cu părul alb și obrazul negru, 
eșit ca la un semn de undeva la țărmul apei, prinse a-i zice 
„Cântecul lui Corbea“ . . . acest prilej cu lăutarul ni-l descopere 
pe Şt. O. losif din 1894 c'am în chipul următor: „ca o apă care 

„Tupe zăgazul, așa se revarsă și sufletul lui Iosif. 

Timidul, concentratul, blajinul losif era îndrăzneţ. Vorbea 
Cu etuziasm despre baladale noastre bătrânești, și mai ales de- 
spre acea misterioasă și nepreţuită Mioriţă. 





1) Poezii 1901—1902, 58. 

Găsea cuvinte și expresii fericite . . . Avea vocea vibrantă. 
— Şi darurile acelei „zile bune“ se abătură și asupra bătrânului 
lăutar despre care losii avea cuvintele: „Il vedeţi“. 

Acesta e mai mare poet decât toți aceia care încearcă bi- 
zarerii de sunete și imagini într'o ţară cu așa puternic substrat 
popular. Oameni fără dragostea părinţilor, fără trecut, se usucă 
repede ca crengile fără rădăcină înfipte în nisip. 

Eu îi desprețuesc . . . stârşi el cu un gest scurt. „lar cât 
priveşte pe lăutar, losif îi spunea: „Pe D-ta te iubesc; în D-ta 
bate inima trecutului nostru“!). Așa vorbea Şt. O. losif prin 1894, 
ne spune D-l M.: Sadoveanu, şi să-l credem. ... 

Şi cât de pregătit va găsi „Semănătorul“ sufletul acesta, 
atât de roditor încă de pe la 1894, ne putem încredința din chiar 
incidentul de mai sus. Pentru mai târziu, la 1901, poetul însuși va .: 
deveni un semănător, deși — modestia nu-l lăsa să se intituleze 
decât doar „crainicul. ... “?). 

Importanţa anului 1894 crește, crește în ochii noștrii, as- 
cultându-l mai departe, ba chiar se adaugă o mare noutate pen- 
tru noi, și de o capitală importanță pentru Şt. O. losif din acea 
vreme: .. . „tot în acel timp a fost Şt. O. losif secretar al lui 
Caragiale“ pe care îl cunoscu la Ateneu „unde Caragiale își 
citea nuvelele“ și despre autorul cărora poetul nostru povestea 
D-lui M. S. ca'm următoarele: „Caragiale mi-a dictat odată vreme 
de două ceasuri o istorisire. .. Mi se pare că era: Hanul lui 
Mânjoală. — Se plimba prin odaie şi-mi arunca una după alta 
frazele, aşa cum îi veneau. Intr'un timp s'a oprit. Mi-a spus să 
pun manuscriptul în săltar. Mai târziu am citit undeva o nuve- 
letă strânsă și vioaie. N'am mai recunoscut nimic din cele dic- 
tate odată de Caragiale“ 3), 

„Copilul sufletesc“ al lui A. Vlahuță şi „secretarul“ lui 1. 
L. Caragiale era Șt. O. losif în căpe la 1894;... ce fericire pentru 
un pribeag“ și ce plin de înțeles e faptul pentru istoricul literar! 


t) Insemnări literare, 1919 Nr. 2. 
2) Poezii, 190t1—1902, 5. 
3) Însemnări literare, 1919, Nr. 3. 

Deci să mai zăbovim puţin la acest an și să citim și în alt loc 
despre această înfiare și slujbă scriitoricească a lui Şt. O. 
„Caragiale, cunoscându-l, i-a arătat o afecțiune nemărginită și 
nu odată și-a exprimat-o chiar în public“1;. — De altfel și po- 
etul a păstrat toată viața un cult acestui de al doilea maestru 
și a știut întotdeauna cât îi datora. Așa cu prilejul morţii lui 
Caragiale, întâmplată în 1912, poetul nostru publică puțin după 
aceea proză: „Amintire“ — scrisoare autobiografică de vroim: — 
„L-am iubit ca pe un părinte .. . l-am respectat ca pe un da- 
căl, l-am adorat ca pe un zeu; totuși n'am nici o amintire ma- 
terială de la Caragiale“. Şi această părere de rău i se mărește 
prin aducerea aminte că de câte ori nu i-ar fi cerut sfaturi, pe 
care Caragiale ştia cui şi cum să le dea şi de multe ori va fi 
avut nevoie Şt. O. losif de aşa ceva: „eram la o răspântie a 
vieței, în care un sfat părintesc, un sprijin de frate, o inimă 
care să te înțeleagă, mi-ar fi fost de folos“2) 

Dar să nu zăbovim chiar prea mult cu amănuntele şi să 
reluăm calea anilor. — 1895 aducea „Vieţei“ traducerea a „Trei 
sonete“?) din Heine — dintre cari, cel de al doilea a înfluențat 
originala „Bunica“, iar al treilea, pe caracteristicul „Invins*“. Ur- 
mează „Izbăvire“t) din Goethe iscălită numai S. precum şi de 
mult anunțatele „Stelele“ din Heine tuscinci în acelaș număr 
48. Traducerile păreau că vor să fure tot locul versului original, 
când losif se scutură de ele ca și baba Dochia de cojoace, pen- 
tru a ne anunța primăvara cu desghețatul: 


„April“ 


„Streşinile se desgheaţă, 
Picură mărgăritare. 

Ce de lume, ce de viaţă, 
Şi ce larmă-asurzâtoare! 


1) Făt Frumos, 1926, 4. 

2) Luceatărul, 1913, 377. 

3) Viaţa, 1895, No, 47. 

4) Viaţa 1895, No. 48 — v. Tălmăciri, p. 41. 

Cer senin; râde natura, 
Şi copiii zdrențăroși 
Ţipă cât le ţine gura: 
Hai la ghiocei frumoși! 


In mansardă locuește 
Un student, orfan, sărac, 
De un ceas se chinueşte 
Ca să bage ațăn ac. 


Şi cârpindu-şi, biet, cum știe 
Pantalonii vechi de dril, 
Flueră de bucurie 

Bine ca-i venit April. 


Spontanietatea veseliei sbucnind din sufletul poetului ca- 
racterizează o lature a întregei sale opere literare, fapt ce-am 
putea urmări mai jos. In acest timp traducerile alternează cu 
originalele ba, uneori, chiar le întrec; așa „Noapte“, iscălită nu- 
mai S. și „Unui Amic“:). Urmează traducerea „Craiul Ielelor“ :) 
precum și „Ucenicul Vrăjitor“*) ambele de Goethe și iscălite S. 

Urmărind poetul mavem motiv să lăsăm în urmă pe omul 
când ambii la un loc fac Şt. O. L.: înarmat, încă din Sept. 1895 
cu o diplomă, *) pe care acum, ca și pe alta mai târziu, n'a râv- 
nit-o nici odată 5), — tânărul de 20 ani sta gata s'o apuce ia- 
răşi la drum. Dar încotro? nu cu diploma, ci, ţinând „strâns în 
mâini“ aceeași carte —- ce la 1891 îl călăuzise și mângăiase în 
București — luă drumul vechei capitale a Moldovei. Să fi fost 
la laşi între anii 1892—1893 e mai puţin probabil; însă acum, 
toamna 1895, nimic nu-l reţinea de a nu vedea și el orașul mai 
darnic cu sufletul său, fapt atestat și de fratele poetului la o 
întrebare pusă de mine: „numai după darea bacaloreatului a 
stat un an la lași“ €). 


1) Viaţa, 1895, No. 49 şi 50. 

2) Viaţa, 1895, No. 52. 

3) Viața, 1895, No. 51 — v. şi Tălmăciri, 42. 

€) V. p. 31, a volumului de îaţă. 

5) Vom vedea cu prilejul cercetărilor vieţei studentului S. O. . 
6) Făt Frumos, 1926, No. 4. 

Era un pelerinaj către această Mecă 'iliterară a Neamului 
Românesc, în care tânărul poet și viitorul patriarhalist avea să 
îngenunche cu aceeași evlavie, cu care, aproape un deceniu mai 
târziu, avea să se prosterneze la mormântul de la Putna. Sunt 
gesturi în viaţa scriitorilor, care le frământă sufletul și produc 
evoluarea spiritului lor; de atare natură trebuie privită și ple- 
carea tânărului Şt. O. 1. spre tihnita și tăcuta cetate a Moldovei. 


(Va urma). 

Cronica comunei Prejmer 


după un manuscript al pastorului Thomas Tartler 
din Prejmer dela anul 1750 şi continuat de alţi 
pastori evangelici. 


Însemnări și note din acest manuscripi, 
Traduse de preotul Ioan Ludu, din Prejmer. 
Partea II-a. 
Despre așezarea și alcătuirea comunei Prejmer. 


Ce priveşte situaţia, primii întemeietori ai satului și-au ales. 
un pământ foarte comod, fertil şi bogat în apă. Căci tocmai a- 
ceasta trebuiau să o aibă în vedere toate popoarele cari au ridicat 
aci oraşe, târguri, sate, ca să-şi zidească locuinţele fie lângă râuri 
bogate în apă şi peşte, fie lângă izvoare şi fântâni sănătoase, ca 
să-şi poată stâmpăra setea şi ei şi vitele lor; iar pentru vremuri 
de războiu, duşmanii să nu le poată face ceeace, dupăcum este 
scris în cap. 7 al cărții „ludita“, a făcut Holofern oraşului Be- 
tulia: să le astupe fântânile, să le taie apaductele şi să silească 
pe cetăţeni, prin lipsa de apă, la predare, sau să-i nimicească 
prin sete. Şi tocmai pentrucă popoarele vechi îşi alegeau pentru 
locuit un asemenea loc bogat în apă, atari locuri, sate şi comu- 
nități, au primit în limba latină numele: pagus, adecă loc bogat 
în apă. Numele acesta îl merită Prejmerul cu toată dreptatea, căci 
în Țara-Bârsei nu există altă localitate atât de îmbelşugată în ape. 
Inlăuntrul târgului țâşnesc cele mai frumoase şi limpezi izvoare, 
din cari se formează păraie drăgălaşe şi pline de peşte. Multor 
locuitori le izvorăşte cea mai curată şi sănătoasă apă chiar înain- 
tea sau sub odaia de locuit şi nu poți săpa mai mult de !/, cot, 
căci dai de apă în mare cantitate. Adeseori mulți pot prinde pe 
seama familiei în curte sau grădină, păstrăvi. Din cauza aceasta, 
nu găseşti aci pivnițe săpate adânc în pământ, ci Prejmerenii au 
trebuit să-și zidească casele în partea dinainte joase, în partea 
dinapoi înalte, cu o treaptă, mai ales ca în felul acesta să poată 
fabrica mai uşor berea și să nu fie siliți a căra departe apa ne- 
cesară la facerea berei, care este un articol principal de nutre- 
mânt, — căci şi înainte de se fi zidit fabrica de bere din Braşov, 
Prejmerenii puteau să provadă cu berea lor nu numai Brașovul, 
dar şi alte sate din Țara-Bârsei, ba chiar şi Treiscaunele. In de- 
finitiv, acest târg posede atâtea izvoare, că nu le va astupa nici 
un dușman. In anul 1755, în iarna de multă vremene mai pomenit 
de rece, au dispărut câteva izvoare, dar în primăvară și-au re- 

câştigat cursul, dar nu ca mai înainte. De altfel nu înghiaţă nici- 
odată iarna, ba şi atunci au fost mai multe izvoare secate, decât 
înghețate. Totuşi cei din Strada Morii trebuiau să-şi ţină și fân- 
tâni, căci nu sunt peste tot izvoare; — multe case stau ca peo 
insulă, în special Curtea domnească (Der Herrenhoff.) 

Ce priveşte terenul, hotarul şi cuprinsul, el este foarte mare i 
şi se întinde până la pasul Buzăului, unde Prejmerul posede Bu- | 
zăul, la al cărui hotar se ridică muntele cel mare numit Scaunul | 
fetii (Leânysz6k, probabil Ciucaşul de azi), care se numeşte astfel | 
pentrucă înainte cu o sută de ani un blestemat de nobil săcuiu, 
Farkas Jânos (numit de Ortelius Kamuts Jânos, fost ambasador 
al lui Gabriel Bethlen în Constantinopole), care ar fi dorit să 
ajungă principe al Transilvaniei, promisese Turcilor, că le va în- 
mâna pe acest munte, ca tribut, în fiecare an câte 200 fecioare, 
pe lângă 200 pungi de aur. Această faptă nelegiuită o descrie 
Domnul de Inchof în a sa „Galerie istorică“, așa ceva nu poți 
ceti la nici un scriitor maghiar sau ardelean, afară de Ortelius în 
„Redivivia“, la anul 1619 (pag. 65), dar o putem asculta istorisită 
de un ofițer crăiesc, carea stat în garnizoană în Pasul Buzău şi care 
era versat în istorie (Nr. 1727 Sugam (?) ancillarum ex hac rumore). 

Art. 14. — Astfel Prejmerul nu duce lipsă de arături, fâna- 
țuri şi păduri şi dacă pământu! dinspre Treiscaune nu ar fi atât de 
mocirlos, atunci s'ar semăna mai multe bucate şi s'ar putea face 
mai mult fân, totuşi şi această parte o folosesc vitele. Lui Bâ/di 
(familie nobilă din Budila) i-au dat Prejmerenii 100 holde pământ 
arător, pentru o pădure, înspre Budila. 

Art. 15. — Numele Tartlau îl are târgul dela râul Tărlung, 
care desparte hotarele Prejmerenilor de al Săcuilor. Micul părău 
Tartelchen (Tărlungşorul) inainte de asta a curs prin târg, prin 
Uliţa Cenușşii, şi pentrucă el zace parecă într'o livadă (— Aue), a 
primit numele de Zartel + Au, adecă Tartlau, Am auzit însă 
întrun discurs, pe care mi l-a ţinut un experimentat Historicus, 
părea că Tartel-Au ar însemna Tartar-Au (Lunca Tătarilor), de- 
oarece și aici au stat Tătarii multă vreme, şi au trecut pe aici, ba 
încă aici au năvălit mai întâiu în Țara-Bârsei, căci aici le-a fost 
mai la îndemână şi mai aproape Tătarilor să pătrundă în Tran- 
Silvania. După mărturia așezării şi a cronicarilor, ambele păreri îşi 
au temeiul lor. Este adevărată și părerea că cele mai multe lo- 
calități din "Ţara-Bârsei îşi iau numele dela râuri și păraie, pre- 
cum Honigbach, Nussbach, Weidebach, Rotbach, sau dela munți, 
ca: Petersberg, Helsdori dela Helden (eroi), sau dela alte îm- 
prejurări ca: Rosenau, Neustadt, Wolkendorf. E adevărată şi pă- 
Terea, cum am mai spus, că Tătarii au prădat de cătră Pasul Bu- 
Zău, sau de cătră Secuime, mai întâiu Prejmerul şi la urmă tot 
pe aci se întorceau acasă, cum se va arăta mai jos. 

Art. 16. — Şi tocmai aceasta a fost cauza principală că 
Prejmerenii şi-au ridicat castel şi cetate întărită, și anume după 
regulele artei: „Arhitectura civili et militari“, aşa încât generalul 
comandant şi generalul de artilerie d-l Broune, văzând acest castei 
la anul 1750, ar fi spus: „Că ar îndrăzni să se apere în castelul 
din Prejmer mai bine decât în cel din Braşov.“ Ba și contele For- 
gâts, care a luat într'o seară masa la mine, m'a asigurat că este o 
cetate puternică, de care duşmanul nu se poate apropia atât de 
uşor, căci nu este provăzută numai cu ziduri duble, ci şi cu bas- 
tioane tari şi alte asemenea întărituri ; şi dușmanul nu ar putea-o 
bombarda nici din cauza caselor dimprejur. Că fierarii, ţesătorii şi 
alţi meseriaşi își au aci turnurile lor, ştie orice Prejmerean. Mai de 
mult era în castel şi o moară mânată cu cai, lângă odaia preotu- 
lui. Idem mai era şi o uşă şi un pod spre Ulița-mare, ca şi spre 
străduța şcoalei, dar au fost apoi astupate. 


Art. 17. — Acest castel a fost parte ars prin foc, parte rui- 
nat de vechime. Insă judele de acum, Georg Honigberger, a făcut 
multe reparaturi, pentru cari nu a prea secerat recunoştinţă. Georg 
Kentz a dăruit în mai multe rânduri -sume importante pentru zi- 
direa castelului şi a bisericii. 


Art. 18. — Biserica este zidită în formă de cruce şi foarte 
îngustă, înaltă şi tare boltită, are turnul la mijloc, în care atârnă 
3 clopote; unul mic, unul mijlociu, unul mare. Pe cel mare l-a 
vărsat la a. 1644 Hans Neidel; — cel mijlociu s'a adus în tim- 
pul papismului ; — tot aşa cel mic. Pe cel mare, ştirbit, fiindcă a 
fost turnat rece, stă următoarea inscripție: „Serva Deus verbum 
tuam et frange vires hostium qui silium lesum tuo tarbare co- 
nantur throno fusa sum anno Christi 1644 tem. R. D. Simonis 
Albellii Past. Judicis Coro. A. D. Mich. Goldschmidt Pleban. Pras- 
mar. Marci Neapolit. Jud. Prasmar. Martin Stein. Gegossen durch 
mich Hans Neidel.“ Pe cel din mijloc nu e nimic. Pe cel mic 
găsim: „Georg Paul 1562.“ Asupra cerului atârnă al patrălea 
clopoței de circa 50 de funţi, care însă s'a spart la a. 1735... 


Art. 19. — [In acest art. ni se dau numirile celor 6 străzi 
principale şi a unora mai mici. Se aminteşte Strada Românilor]. 
Art. 20. — In vremea veche, când Prejmerul era în bună 


stare, erau cinci porți zidite şi anume: 1) Poarta Brașovului. 2) 
Strada Cenuşii. 3) Poarta la Gridul-morii-mic. 4) Poarta la Strada 
Morii şi 5) Poarta la Strada Mare. 


Poarta la Uliţa Morii, de cătră Capul-mare (azi Piliştea) 
sau de cătră Răsărit a fost părăsită, deoarece nu se putea trece 
cu carul din pricina mlaştinelor şi ochiurilor cari erau în dosul 
comunei. 

Arţ. 21. — Ce priveşte numărul locuitorilor, era adesea 
mare, şi apoi iar se micşora din cauza ciumei. In Conscriptio din 
a. 1754, ţinută în lunile Noemvrie—Decemvrie, erau: 











Numărul locuitorilor stabili Saşi . . . 298 

ii femeilor şi văduvelor săsoaice 351 

E copiilor saşi. . . . . . . 626 
Total Saşi . . . 1275 suflete. 

Numărul Româniior stabili. . . . . 95 

i femeilor românce. . . . . 99 

:, copiilor români . . , . . 215 
Total Români . . 409 suflete. 

Numărul Țiganilor. . . . . . . .„ 19 

R femeilor ţigance . . . . . 19 

» copiilor țigani . . . . . . 43 
Ţotal Țigani . . . 81 suflete. 


Locuitori în Prejmer total 1765 suilete. 


De altfel în registrele de dare se poate vedea an de an câţi 
contribuenţi erau în Prejmer. 

Art. 22. — Pământul pe care se întind cele trei hotare de 
arătură este foarte bun şi produce tot felul de bucate, în special 
meiu, care reuşeşte aci mai bine decât în Cercul de sus, deoarece 
aci se plantează meiul înaintea inului. Acest câmp prieşte şi al- 
binelor foarte mult și cei mai mulți locuitori prăsesc albinele. Unii 
şi oi. Pănă acum Prejmerenii au arendat păşunea din Buzăil-mic 
pe un preț anumit măcelarilor din Braşov, deoarece aveau destule 
fânaţuri pentru nevoile lor, şi la fiecare curte aparțineau anumite 
părți neînstreinabile, — însă în anul 1753, când sa făcut ambu- 
lațiunea cea mare şi au ieşit doi Protonotari şi anume David 
Henster şi Adam Nemes cu canceliștii lor, idem aproape întregul 
Magistrat din Braşov cu advocaţii lor şi judele din Cohalm d-l 
Georgius Michaelis, pentru a stabili hotarele controversate dintre 
moşia familiei Beldi şi cea a comunei Bicfalău, atunci primiră ce 
e drept Prejmerenii un pătrar şi fură puse semne nouă de hotar 
peste cele vechi ce sau mai găsit, totuși domnii dela Braşov au 
luat Prejmerenilor Buzăul-mic şi îl arendară cu U. fi. 35 mai 
scump decât îl arendaseră mai înainte Prejmerenii. XR 

Art. 23. — Prejmerul ar fi deci fără îndoială localitatea cea 
mai fericită din Ţara-Bârsei, dacă pe lângă cele amintite ar mai 
fi avut şt vecini curat Germani. Insă este înconjurat de jur-îm- 
prejur, — cu excepția Hărmanului, — cu vecini, cari fac cea mai 
mare pagubă în fânaţurile şi arăturile lor, vecini de cari au a se 
teme mai mult decât de lupi şi de urşi, şi aceștia sunt cu deo- 

sebire Valachii cei răpitori, cari locuesc ici-colo pe moşiile şi fâ- 
naţele nobililor, şi sunt fugiți de colo şi din alte părţi de frica 
spânzurătoarei, pe care mulți din ei ar fi metritat-o de zece ori. 
Cei mai răi dintre toţi însă sunt Țiganii şetrari din Lunca Câlni- 
cului, cari atacă pe bieţii Prejmereni pe timpul făcutului fânului 
la drum deschis şi le iau ce găsesc la ei, mâncare, beutură, furci, 
topoare, ba şi cuţitele din teci, şi îi schinjuesc rău în bătăi. Nici- 
odată însă n'a fost această neagră, sdremțoasă, drăcească strân- 
sură mai îndrăzneață ca în acest an 1755 în ziua Sf. lacob, când 
nu numai că au cutezat să atace pe însuşi domnul judeţ din Prej- 
mer şi să-l tragă de pe cal, dela care faptă cu mare greutate i-a 
putut opri cârciumarul din Lunca-Câlnicului (Moşia Contelui Kâl- 
noky), ci puţină vreme după asta ei veniră şi în sat, pe când 
oamenii erau ocupați cu strânsul fânului şi smulsul inului, şi au 
luat nu numai pânzeturi de prin curţi şi porci de pe uliţi, ci au 
sfărâmat şi broaştele dela uşi şi au luat ce au găsit. Au ciordănit 
asemenea doi cai, iar când babele rămase în sat au făcut larmă 
fugind după ei, atunci au început acești ticăloşi să zbiere groaznic 
în poarta străzii mari. Oamenii au alergat repede din grădinile de 
inişte spre sat, însă curând a sosit din crâşma Câlnicului unde 
se ţineau ei, dincolo de podul Văii-negre, întreaga ceată a acestei 
satanice seminţii, pe hotarul Prejmerului, cu furci de fier, săbii şi 
alte arme, atacând în furia lor infernală atât de violent pe Prej- 
merenii nearmaţi, cari nu aşteptau nici un dușmau, încât au 
înjunghiat doi bărbaţi voinici la cap şi la braţe, iar pe juratul Ha- 
nes Honigberger l-au rănit grozav şi de moarte. Pe alt jurat Me- 
chel Tiirk l-au alungat în Valea-neagră unde s'a afundat până în 
gât încât abia a putut scăpa cu viața. In alt loc au prins şi jefuit 
pe Hanes Thiess, i-au bătut nevasta și i-au furat carul. Dacă ar 
fi năvălit Tătarii sau Calmucii, de care să ne păzească mila lui 
Dumnezeu, nici atunci mar fi întrat atâta zarvă, frică şi groază în 
Prejmereni, ca la acest tumult ţigănesc. Unii din aceşti ciclopi 
diavoleşti ar fi amenințat şi cu foc. Sângeroasa tragedie a fost 
fireşte imediat anunţată Magistratului din Brașov, cerându-se scut 
şi ocrotire față de aceşti strigoi încarnaţi. Cu o zi înainte de ziua 
Sf. lacob au sosit aci doi înţelepţi domni dela Braşov, cari au 
ascultat întreaga întâmplare ; începutul, urmarea și sfârșitul. Lovi- 
i-ar spăimântătoarea lor răutate chiar pe aceste furii egiptene! 
Dacă Excelenţa Sa d-l general Kâlnoky ar afla hoțiile acestor blăs- 
„tămaţi şi nu i-ar pedepsi pentru aceste conturbări evidente, atunci 
va trebui alte instanțe mai înalte să dea satisfacție. 


Partea III]. 


Despre întâmplările fericite şi nenorocoase, cari au atins până 
acum acest târg crăiesc, atât în vreme de pace, cât şi în timp de 
războiu, ciumă, foc, ş. a. 

A. — Întâmplări fericite în privința civilă şi spirituală. 
BISERICEȘTI. 


Art. 24. — Strămoşii poporului săsesc erau păgâni. Au adorat 
— zice în mod naiv autorul — Dumnezei, cari nu erau Dumnezei 
şi au urmat sfinți orbi de-ai Grecilor şi Romanilor; — astfel pe 
Jupiter, Hermes sau Mercurius şi pe Venus. Pe Hermes îl adorau 
cu deosebire Prejmerenii cum se vede din numirea unei părţi din 
hotar: Hermes-Krutz (!). Au adorat şi pe Venus: numirea zilei de 
Vineri == Freytag vine dela Venus, pe care Germanii vechi o nu- 
miau Freya. Dar de bună seamă au adorat pe zeul Bachus, cum 
arată numirea Bochende (căci deşi nu erau în localitate vii, era 
însă orz şi secară, se fabrica şi se bea multă bere). 

Mai departe autorul arată pe larg, că regele Stefan Ia alungat 
zeii păgâni și a încreştinat țara pe care o stăpânia, astfel și Ţara 
Bârsei şi Prejmerul. Incăpăţânatul şi de Dumnezeu părăsitul Kuppa 
şi rebelul Ghiula, pe care regele îl pusese principe peste Tran- 
silvania, au voit să reîntroducă păgânismul aci. Din porunca re- 
gelui primul a fost rupt de patru cai, iar al doilea a fost înfrânt 
de rege, care a restabilit iarăşi creştinismul, extirpând pe păgâni. 

Căzând sub prima domnie a regelui Bela I, mulţi la păgâ- 
nism, regeie a ucis pe toți fruntașii mișcării, reîntronând credinţa 
creștină, pela 1005. Astfel s'a întrodus creştinismul pela a. 1005 
şi în Ţara Bârsei. In acel timp era în Prejmer şi un Decong, 
Pleban şi un Capitlu, dovadă că erau locuitori creștini şi aci, deşi 
nu se ştie cine i-a învăţat religia creștină. 

Art. 26, 27 şi 28 — conţine consemnarea preoților din loc 
ai Saşilor dinainte de Reformaţiune, apoi un tablou biografic al 
pastorilur evangelici de după reformațiune până la data scrierii 
manuscrisului 1750—1755. 

Intre pastorii mei demni de amintit a fost Cornelius, fiul re- 
formatorului loan Honterus. Cornelius a murit la 1603 de ciumă. 
Fiul lui s'a căsătorit aci, întemeind familia Cornelles (azi Karnalles). 
In legătură cu biografiile unora din pastori, ni se dau unele amă- 
nunte caracteristice pentru epoca aceea. 


CIVILE. 


Art. 29. — Pentru Prejmereni a fost o întâmplare deosebit 
de fericită faptul că ei ca și toți ceilalți Bârseni, au putut ieşi de 
sub stăpânirea Cormnitelui Săcuilor, sub care ajunseseră în vremu- 
rile războinice, rupți fiind de ceilalți Saşi. Acum ajung sub Co- 
mite Nationis. In răstimpul cât au fost siliți să stea sub oblăduirea 
comitelui săcuesc, acești comiţi, împreună cu cei din jurul lor au 
pricinuit destulă neliniște şi destule spese locuitorilor din Ţara 

Bârsei, dar cu deosebire celor din Prejmer, apăsându-i cu a- 
sprime. Din această pricină Prejmerenii au trimis multe suplici la 
regii ungari, — ba nu numai suplici, ci şi oameni, cari să ceară 
vechea libertate. Aceia şi-au şi luat la suflet interesele Săsimei din 
Ţara Bârsei, şi au pus-o din nou în vechia ei libertate prin: Pri- 
silegia, ajungând astfel sub comitele naţiunii săseşti. Aceste pri- 
vilegii se găsesc toate în casa sfatului braşovean. 

Art. 30. — Inainte de a. 1224, până când încă nu pusese 
regele Andrei [I pe Saşii din întreaga Transilvanie sub un comite, 
fiecare târg din Ţara Bârsei îşi avea, cum s'a arătat în art. 4, co- 
mitele său, care avea anumite sate sub ascultarea lui. Desființând 
însă regele Andrei II, prin National-Privilegio, pe toţi aceşti co- 
miți şi punând numai pe comitele din Sibiu de căpetenie a Sa- 
şilor, târgurile din "Țara Bârsei şi-au ales juzi şi subjuzi (Honnen), 
cari au fost oameni prea vrednici. Impăratul Sigismund și ginerile 
său, împăratul Albert II, care a fost şi rege ungar, le-au dat Sa- 
şilor Privilegia, să aibă libertatea de a-şi alege după bunul plac 
slujbaşii lor, despre ceeace se face pomenire şi în Statutele noastre, 
la început, în Cartea |. Titlul 1. art. 1. 

Art. 31. — In sfârşit, la anul 1300 devenind Brașovul din 
un târg, unul din cele mai de frunte oraşe, ajung şi toate cele 
patru târguri, dintre cari primul şi cel mai vechi este Feldioara, 
al doilea Codlea, al treilea Râșnovul, şi al patrălea Prejmerul, — 
împreună cu celelalte sate, sub jurisdicțiunea şi oblăduirea orașului 
Braşov, însă în aşa fel, că ele şi-au menţinut dreptul de Jus gladii, 
adecă de a dicta pedeapsa de moarte, şi să poată condamna la : 
osândă cu moartea pe un răufăcător ajuns în prinsoare pe pă- i 
mânturile lor, sub presidiul a doi deputaţi şi a unui secretar sau 
„âmanuensis“ din partea cinstitului Magistrat orăşenesc. Regele 
Ludovic le întărește aceste privilegii la anul 1377. Tot aşa a con- 
firmat împăratul Sigismund prin nişte privilegii din anul 1422 
dreptul, ca Bârsenii să fie din nou uniţi cu ceilalți Saşi din Tran- 
silvania. Asemenea Statutele (şi anume cele scrise, căci cele tipă- 
rite au văzut lumina zilei numai după 100 de ani), legile şi drep- 
turile celorlalte 7 Scaune; la anul 1428 împăratul Sigismund le 
confirmă tot ce s'a arătat în acest articol şi în cel precedent și tot 
ce orânduise Andrei al II-lea: ca Saşii să-şi poată alege după 
bunul lor plac preoții şi juzii lor. 

Art. 32. — Bârsenii Saşi ies spre norocul lor de sub jugul 
săcuesc și gustă fericirea de a sta sub un comite din neamul lor, 
aşa cum ordonase Andrei Il. Totuşi deoarece cu deosebire Prej- 
merenii aveau multă ceartă şi supărare cu Săcuii, cu cari erau în- 
vecinaţi, pentru hotar, fânațuri şi păduri, întâmplându-se ades 
bătăi sângeroase, ba chiar morţi, după cum se va arăta mai jos, 

— Prejmerenii s'au străduit necontenit ca să-și poată folosi sigur 

şi neconturbați pământul, pe care li-l dăruise Dumnezeu şi li-l de- 
signaseră regii ungari. De aceea ei nu cruțară nici o osteneală 
sau cheltuială pentru a-şi exopera dela regi, voevozi şi principi, 
cele mai grandioase Privilegia, prin cari apoi se puteau apăra față 
de duşmanii şi turburătorii lor. 

Art. 34. — Cele mai importante dintre diplome (diplomatibus) 
privitoare la Prejmer se găsesc în Arhiva Braşovului şi la Casa 
Sfatului din Prejmer. 

|. 1. Ce privește Buzăul s'a făcut în anul 1449 o hotăr- "— 
nicire amănunţită, (vezi în paladium brasoviense Nr. 13 pg. 99). 

2. La 1466 Matei Corvinul poruncește ca nimeni să nu mişte 
hotarele; 

3. La 1471 Matei Corvinul dă noi privilegii; 

4. Asemenea Regele Viadislau la a. 1507 (v. Palladium p. 285); 

5. Asemenea Petru, Comitele de Sf. Gheorghe la a. 1508; 

6. La 1561 regele loan II confirmă Buzăul (Palladium p. 133); — 

7. La 1563 regele loan II îl confirmă din nou; 

8. La 1628 principele Ardealului Gabriel Bethlen confirmă 
toate privilegiilor Prejmerenilor asupra Buzăului. St 

II. Pădurea din Dobârlău le este asigurată Prejmerenilor 
de cătră: 

1. principele loan de Zâpolya, la anul 1519; 

2. Ludovic o confirmă la 1521; 

3. Regele loan II la anul 1561 (Palladium p. 175); 

4. Această confirmare este întrodusă în „captalan“-ul (?) 
din Cluj, (Palladium p. 176); 

5. Confirmată de nou. 

III. Pădurea dela Teliu și Budila şi folosinţa ei le-a îiost 
dată Prejmerenilor de cătră loan de Zâpolya la anul 1511. Acesta 
poruncește aspru lui Beldi Pâl să nu oprească pe Prejmereni şi 
pe Braşoveni să-şi aducă lemne sau crăci, 

IV. Despre râul Tărlung există în Arhiva din Braşov și în 
Palladium p. 197 un „proceptorium“ dat la 1384 de cătră Stefan 
Bâthori, prin care li se porunceşte celor din Tărlungeni să lase 
râul în albia veche. 

Art. 35. — Aceste și multe alte frumoase privilegii au putut 
să exopereze dregătorii Prejmereni, îngrijaţi de binele. lor pămân- 
tean şi de al urmaşilor lor, pe lângă: multă osteneală şi multe 
cheltueli, dela regii și principii de pe vremuri. 

Art. 36.— Se aminteşte aci primul jude din Prejmer Andreas 
Klutsch, pomenit pela anul 1387 întrun privilegiu. (Urmează apoi 
tabloul juzilor, al funogilor şi pârgarilor saşi, precum şi al goci- 
manilor, în răstimpul dela a. 1420 şi până la data manuscrisului; 
tabloul este continuat, probabil, de alți pastori, până astăzi). 


(Va urma) 

Partea Literară, 
Decemvrie 


Mi-aruncă 'n geam cu pumnii plini şi grei 
Decemvre, colbul de mărgăritare 

Ce-l smulge 'n fugă crengilor de tei 

De lângă poarta mea — și râde tare 


Rupând din salba straşinei un sloi; 
Aruncă jos cristalul să se sfarme 
Și iar mai rupe unul, rupe doi, 

In stare-i toată strașina s'o darme 


Cu braţele-i vânjoase de gigant. — 
Dar s'a oprit. Se uită-acum la cer 
Pe care nasc luciri de diamant 
Și carul mare scârțâie de ger. 
Ecat. Pitiș. 


90 % 
6, Pd 


Răboj 


Ca 'n scoarţa unui fag, 
Te-am încrustat în gând 
Mai dragă ca oricând, 
O, visul meu cel drag. 


Tot freamătul de brazi 
In pieptul meu îl strâng; 
Cu stelele să-l plâng 
Pustiul meu de azi. 


Aproape să te am 
Şin suflet să te port, 
Ca umbra unui ram 
Deasupra celui mort. 


Dumitru Olariu. 

Epitalam pentru odinioară 


Pe cărarea 'nsingurată în obârșii de ienuperi, 

Umăr alb de fată mare varsă amfora din nou. 

Seara-mi par şi-acuma plopii — unde ești să te mai superi? 
Nişte sfeșnice lugubre stinse noaptea 'ntruun cavou, 


Tu mi-ai scris cu dalta'n suflet, leagăn dulce de povară, 
Ca pe lespezi afumate 'ntâiul meşter ancestral, 

Vers cu vers, mireasma nouă dintr'un cântec fără ţară, 
Revărsată'n mine toată peste alvii ca un val, 


Câte lacrimi, ochii umezi, rădăcini de apă vie, 

Câte patimi fără margini nu-mi udară. vis deșert! 
Numai lutul poate spune, numai cerul tău o ştie, 

O, dar uită, stinge facla — n'am pe cine să mai iert,,,. 


Pe cărarea părăsită ca un ceam de argonaut, 
Odihnește, par'că, luna peste mărmuri de statui; 
Astăzi fiecare cetin de ienupăr e un flaut, 
Fiecare ram: un deget adormit pe buza lui, 


Nici o frunză nu suspină, Și-ai zâmbit pe-aici odatăl 
Lună, cum de nu te'nouri sub pleoapele subțiri 

Şi mai rabzi atâta trudă şi viață fărâmată? 

— Scrie, peană, înainte; frunză, tu, să nu te miri,.. 


Poate visul meu de cruce osteni-va să mai doară, 

Ostenit aluneca-va într'o zi pe zodier 

Ca o pasăre cu ploaie de alice subţioară: 

Eu voiu scrie — scrie, peană, ca murit și nu-l mai cer. 
Dumitru Olariu. 

Cum am ajuns în Blaj... 
— Amintiri — 
de A. P. Bănuţ. 


Terminasem clasa a doua a şcoalei „civile“ ungureşti din 
Făgăraş, cu nota generală „pur eminent“ — cum se zicea în ro- 
mâneasca noastră de atunci — bucurându-mă, pe drept cuvânt, 
de vacanţa ce-o petreceam acum la unchiul meu, preotul Valeriu 
Comşa, în Copăcelul Țării Oltului, sat de Români voinici și îru- 
moși, ascuns subt poala răcoroasă a muntelui „Pietriceaua“, 
între sălcii, arini şi frăsinet şi îmbrățișat de cei doi rami ai unei 
vălcele gureşe, cu apă moale şi cristalină, plină de crăieţi, mreni- 
şoare şi raci. 

Cât era draga de zi de vară, hoinăream cu tovarăşii mei 
de-a lungul şi de-a latul livezilor și rovinelor. APdată porneam cu 
toții în susul văii până pela „moara lui Ilie“, apoi coboram pe'n- 
delete pe apă "n jos, scotocind cu mânecile sumese până 'n 
umeri, printre rădăcinile sălciilor şi arinilor, după raci. Ajunşi la 
„făurăria ţiganului Bucurel“, expediției noastre i se mai alătura 
neprețuitul nostru amic şi mare meşter de raci, tuciuriul Lăică, şi, 
în sfârşit, ne opream, ca de obiceiu, la „bulboaca Viroanei“, unde 
luam, cu mici intermitențe, câte cinci-şase băi în şir, până 'nvi- 
nețeam şi "'nverzeam, de ne luau friguri cu dârdăeli şi clănțăneli 
de dinți, încât nici puterea soarelui de lulie nu ne mai putea 
încălzi.... 

„Intro  dup'amează dogoritoare de 'nceput de August, mă 
pomenesc cu vizita bunului meu prieten şi coleg încă din clasele 
primare, Sextil Pojorţeanu, care terminase şi el tot „a doua“ şi 
tot cu „pur eminent“ — dar la liceul din Blaj. 

Ce mai bucurie, pe-amândoi! Şi ce „ojină“ bogată ne-a 
servit mătușe-mea! Cafea cu lapte de bivoliță, cu smântână de 
două degete; unt, ouă proaspete dela găinile cu gâtul golaş şi 
slănină afumată, cu pâine proaspătă de secară! lar după-ce ne-am 
ospătat boerește,.... unde n'am încins o discuţie vie şi sgomotoasă 
asupra unei serii de chestiuni importante — ca de pildă: 

— „Ce păsări am mai prins în timpul din urmă? 

— De câte ori mă scald pe zi și de câte ori mănânc? 

— Cine înnoată mai bine: eu, Constantin al Ruijii lui Molică 
sau Tămaş Lupu? 

— A mai muşcat cânele cel rău, Tălpaş, vre-un copil? 

— Cât a crescut, de anul trecut, căprioara mea Lily? 

— Se mai găsesc în „bulboaca Viroanei“ raci de ceia nătă- 
văloşi, cu foarfeci uriaşe? 

— Cu câți creițari mi-am vândut buha cea urechiată? etc. etc.“ 

said Ai casei, se răspândiră dela o vreme, care *'ncotro. Ră- 
măsesem numai amândoi. Pojorţeanu se uită odată împrejur, luând 
parcă măsuri de precauţie, căci chestiunea ce urma să mi-o pună, 
era în adevăr de natură discretă: 

— Mai iubeşti, amice, pe bălana cu ochii de cicoare, pe 
Ana Rusului? 

— Mai! 

— Dar tu ai uitat-o pe oacheşa Nișcuţa lui Teiu Văduvei? 

— Nu! — oftă Sextil... 

Rămaserăm ambii duşi pe gânduri, cu capetele sprijinite de 
spetezele scaunelor. 

„Va să zică amicul meu mai iubea încă, pe cea mai drăguță 
colegă din clasele primare“... 

Intrun târziu zisei: 

— E trist, să nu poți uita! 

— Incă ce trist! — răsuilă prelungit Pojorţeanu. 

— Oare de când o iubeşti pe Nişca? 

— Din clasa a treia primară.... 

— De mult, mă! 

— Sigur!... lacă-s trei ani trecuți!.... 

—— Imbătrânim, frate Pojorțene.... 

— Ce să-i faci? Asta-i soarta tuturor oamenilor! 

— "Tu de câţi ani eşti acuma? 

— Unsprezece şi şase luni.... 

— Eşti un copil, pe lângă mine... 

— Tu de câţi eşti? 

— Bătrân, băiete !... am împlinit unsprezece şi nouă luni? 

— Doamne!... cum trece timpul şi cum trec toate! — oftă 
Sextil ! 

— Măi Pojorţene!... când mă gândesc la copilăria noastră 
din clasele primare, îmi vine să râd!... 

— De ce? 

— "Ți-aduci aminte, ce bătăi ai mâncat într'a treia primară 
dela nenea Dumitru, învățătorul,... pentru Ana lui Teiu? 

— Cum nu. 

— Par'că te văd, cum plângeai!... ţi se murdărise toată faţa... 

— Incă ce sfântă de bătaie mi-a tras!... îmi aduc perfect 
aminte. Trei zile m'a usturat la partea de jos... 

— ia tras linealurile chiar pe pielea goală, aşa-i? 

— Da! 

— Qare din ce cauză te bătuse? 

— Ziceă: „Ori te laşi de Ana Grecului, ori îţi rup urechile, 
mucosule 1“ 


— Şi tu tot nu te-ai lăsat!... 

— Din contră, o iubeam şi mai mult! Amorul nu-l stinge 
nimenea cu bătaia!“ 

„Un oftat abia schițat, întretăiat de-un sughiţ brusc, mi 
se părea a trăda mai mult cantitatea bucatelor ce consumase, 
decât continuitatea sentimentelor afecționale ale Pojorțeanului, pentru 
Ana lui Teiu. 

Scuturându-se odată din toate mădularele, el birui eroic am- 
bele dificultăți: gastrică şi psihică ; apoi, punând ad acta „trecutul“, 
îndreptă firul conversaţiei noastre spre tărâmul pedagogic: 

— Ungurii din Făgăraş o să vă propună sintaxa în clasa 
a „treia ? 

— Ce să propună? — întrebai zăpăcit, cu gândul la „Ana 
mea“ pe care părinții o duceau tot mai des la făcutul fânului, în- 
cât nu mai apucam s'o văd pe uliţă dacât Duminecile.... 

— Sintaxa latină! — repetă el apăsat — sau tu nu ştii, că'n 
clasa a treia va trebui să buchisim la sintaxă 2“ 

"Mă ?nroşii până ?n albul ochilor, ca un vinovat prins asupra 
faptului: | 

— Ce-i aia, sintaxă ? 

— Cum... nu ştii? 

— Nu! — zisei cu simplicitatea ignorantului cras. 

— După gramatică urmează sintaxa — mă lămuri el savant 

— Cum îi zice ungureşte? 

— Ungureşte nu ştiu... dar româneşte e sintaxă! 

— Nyelvtan? — strigai vesel, c'o ştiu... 

— Ce vorbeşti ? aia-i gramatica! 

— Aşa-i! îmi aplecai ochii 'n pământ, ruşinat. 

„.„„Incepu aşa dintr'odată, să-mi vâjâie urechea stângă... pre- 
vestea de bună seamă o nenorocire. Oftai îngândurat: 

— E grea sintaxa ? 

— Grozavă! La 'nceput nu pricepi nimic!“ 

Simţii iscându-mi-se subit un nod în gât, care se prefăcu 
întrun fel de bomboană amară, alunecându-mi sâlnic pe gâtlej 
în jos... i 
— „De mor propune o Ungurii... ce mă fac?.... 

Bunul meu prieten, Pojorțeanu, mă privea cu regret, dar cu 
bunăvoință de-a mă ajuta: 

— Eu ţi-aş da un sfat... 

— Anume? 

— E foarte simplu! 

— Ce? 

— Roagă-l pe unchiu-tău, să te treacă 'n toamnă la liceul 
din Blaj... 

— Dac'o vrea... 

— Dece să nu vrea? 

— Ştiu eu? Va zice că e prea departe Blajul... 

— Parcă trenul nu te duce!? 

— Hm! 

— Ungureşte ştii perfect. De ce să mai rămâi în Făgăraş, 
între Unguri? Eu îţi spun sincer: vino la Blaj! Vom fi împreună, 
înveţi şi mizerabila aia de sintaxă... mai ales c'o avem cu Groze... 
auleo !“. 

Mă cutremurai : 

— Cine-i Groze? 

— Cel mai cumplit profesor de latină, din tot Ardealul! 

— E rău de tot? 

— E teribil! In ora lui nu poți să-ţi sufli nasul, nici să tu- 
şești, sau să strănuţi, nici măcar să răsufli... numai încetinel de 
tot, să nu te-audă! 

— Nici să răsufli? — făcui îngrozit. 

— Numai încet de tot! Toţi răsutlăm încet, ne-am dedat! 

— Păi atunci e vai de lume în Blaj!... 

— Numai ora lui Groze e neplăcută. Incolo e foarte bine şi 
e mult mai uşor decât în Făgăraș. Toate le învăţăm româneşte... 

— Ungureşte nimic ? 

— Limba maghiară... dar tu o ştii. Unde pui, că nu mai 
trebue să cânţi în viața ta „Isten âld'meg a magyart!“ 

— Nici la examene? 

— Nu! Noi cântăm numai „Impărate ceresc“... Pe urmă, să 
ştii că în Blaj, în lunile Septemvrie şi Octomvrie poți mânca stru- 
guri în toată ziua. 

— Sunt scumpi ? 

— Din contră... de doi creițari te faci dobă! 

— Se fac chiar în Blaj? 

— Da... în Blaj şi 'mprejurul Blajului sânt numai vii, cât 
vezi cu ochii, şi nenumărate pepenişti, cu tot soiul de pepeni: 
galbeni, verzi şi „specii“. Să vezi, sunt nişte „specii“ mă,.. mici 
de tot, numai cât pumnul şi dulci ca zăharul... să tot mânci! 

„„«Tentaţiunea de-a vedea Blajul, creştea: Şi sintaxă și stru- 
guri şi pepeni... numai Groze ă:a, dacă n'ar fi! 

— Pe urmă, continuă Sextil, iarna ?ntreagă patinăm pe Târ- 
navă. Plecăm dela podul Blajului, pe Târnavă *n sus până 'n pă- 
durea din apropierea satului Mănărade. 

— Nu vi se face frig? 

— Dacă ni se face, intrăm în cârciumă.... că-i chiar în drum şi 
ne face crâjmărița vin cald cu zăhar şi scorţişoară. E minunat de bun. 

— Gam câte pahare beţi? 

— Câte trei-patru... nu poţi bea mai multe, că aluneci pe 
ghiaţă şi-ţi spargi capul, sau scapi, Doamne-ferește, în vre-un 
burduf... şi-adio lume! 

— Mori imediat ? 

— Ingheţi ca osu! 

— Cumplită moarte! 

— Ar îi, dacă mam griji... 

— A murit cineva, vreodată? 

— Nu! Tocmai de-aceea îți spun: vino la Blaj! De-altiel 
nu uita, că fără sintaxă, nu poți trăi "n viață... 

— De ce? 

— Cazi la „matură!“ 

-— Matura-i „6retts6gi“,... nu? 

— E ultimul examen din clasa a opta... cel mai greu exa- 
men din lume !.... 

— Şi fără sintaxă nu-! poți trece 2 

— Nu există! 

— Atunci musai să "nvețe omul sintaxa — noroc bun! 

— Sigur! 

Zici că-s mulți struguri în Blaj? 

Foarte mulți! Să vezi... în Octomvrie, toți „internii“ ne ducem 
la cules de vii... e minunat! 

— Şi cine culege strugurii ? 

—. Oamenii internatului... şi noi! 

— Câţi struguri poți mânca la cules? 

— Îţi spun: câţi încap în tine! Cine să te controleze? Că 
toți se "ndoapă pe furiş. Aşa te saturi, că ţi se face pe urmă 
silă de ei! 

Pojorţeanu, aducea argumente absolut convingătoare. Evitam 
cu certitudine căderea la „matură“, ba mâncam și struguri şi pe- 
peni, mai ales „specii“ de cele dulci, ca zahărul! 

«Mă hotării s*o rup definitiv cu Făgărașul şi "n baza do- 
vezilor eclatante ale prietenului meu, determinai pe unchiul să mă 
treacă la Blaj. 

„„„Peste două ceasuri amicul Pojorţeanu s'a întors acasă, dar, 
odată cu el, s'a dus şi liniştea mea... căci „problema Blajului“ 
mă preocupa ziua şi noaptea, tulburându-mi cele mai senine clipe 
ale restului de vacanţă. 

Ce 2... era glumă? Să pleci în oraş străin şi "'ndepărtat... să 
te desparți, poate pentru totdeauna, de prietenii tăi buni de pe 
Țara Oltului: Peptea, Benţia, losit Motoc, Vasile Cizmaş şi 
atâția alţii ! 

Nu-i vorbă, despre Blaj aveam o idee aproximativă. Mi-l 
descrisese doar îrate-meu, destul de amănunțit. 


Ştiam că-i un oraş mare, care cuprindea în sânul său multe 
sute de „normalişti“, „preparanzi“, studenți mici, mijlocii şi mari 

de tot: nişte omătoi înalți şi groşi, cu bărbi şi cu mustăți răsu- 
cite; teologi palizi, lungi şi subțiri, îmbrăcaţi în reverenzi până n 
pământ, ca rochiile de jale ale cucoanelor bătrâne. Mai ştiam, 
că Blajul are zeci de profesori, preoţi tineri şi bătrâni şi doispre- 
zece canonici fără barbă, cărora le poruncia un mitropolit bătrân- 
bătrân, care umblă numai în trăsură cu patru cai albi şi poartă 
un coif de aur în cap, presărat cu diamante şi are o barbă iunză, 
mitropolitul, de-i ajunge până la genunchi.... 

Mai are Blajul o piață în patru unghiuri, de 'ncap în eao 
sută de mii de Români şi 'n mijlocul ei eo mănăstire enormă, 
în care pot intra zece mii de oameni şi toți „domnii“ din Blaj. 

Pe cele două turnuri aie mănăstirii, pun studenţi necunoscuţi, 
din când în când, câte două steaguri românești în „trei culori“, de 
mor Ungurii de ciudă, dar nu le pot lua jos, fiindcă n'au scări 
așa de lungi, să le-ajungă !“ 

„.„.Dar, vai... de-asupra tuturor frumuseţilor blăjene, sta atâr- 
nând, ca o sabie a lui Damocle, tulburătoarea „afacere Groze“, 
care-mi cășuna multe ceasuri amare: „Auzi, domnule... nici să nu 
răsufli, în ora lui!“ 

Speram totuşi, că-mi va ajuta Dumnezeu să mă „dedau“ şi 
eu cu acest om rău şi ciudat. Dar ca măsură de precauţie, fă- 
ceam zilnic exerciții de respiraţie „neauzită“, până când simţeam 
pământul învârtindu-se cu mine, încât trebuia să mă las repede 
jos, înainte de-a face cunoștință cu efectele contondente ale 
amețelii. 

„In sfârşit, ziua memorabilă sosi şi în 2 Septemvrie piecarăm 
cu unchiu, la Blaj. a 


Sânt peste treizeci şi şase de ani de-atunci, dar toate mi-au 
rămas proaspete 'n minte, parcă s'ar fi petrecut ieri! i 

„„„„După ce-am ajuns în Blaj şi unchiul m'a aşezat, cu tot 
calabalâcul, în internatul „Vancean“ de băieţi, prezentându-mă, în 
calitatea mea de bursier, bunăvoinței rectorului, „Clarissimului “ 
Vasile Hossu, regretatul episcop de mai târziu al Lugojului şi-al 
Gherlei — am plecat amândoi spre liceu, unde trebuia să trec 
examenul de primire din latină, căci obiectul era numai „facultativ“, 
la şcoala din Făgăraș. 

„„„Cel dintâi blăjan de seamă, pe care l-am întâlnit, în scurtul 
drum dela internat până la liceu, fu regretatul Augustin Bunea, 
pe atunci abia secretar consistorial. 

Bunea schimbă câteva cuvinte cu unchiul, apoi privirea lui 
pătrunzătoare se fixă asupra mea: 

— Cum te chiamă, băiete ? 

— Aurel Bănuţ!.. 

— E cel mai mic dintre copiii rămaşi după biata soru-mea, 
informă unchiul. 


| 

Bunea se "tristă: 

— E orfan de ambii părinţi, aşa-i ? 

— Durere! — întregi unchiul. 

— In care clasă-i? 

— Intra treia... 

— Na mai fost în Blaj? 

— Nu! A făcut doi ani la „civilele“ din Făgăraş. 

— Cu ce notă ai trecut la sfârșitul anului? — mă 'ntrebă 


Bunea. 
— „Tiszta kitiind“, — mă luă gura pe dinainte, în ungureşte. 
— „Tiszta kitiin6“ ? — repetă Bunea abia reținându-și zâm- 
betul, care-i înflorea peste buzele de carmin — „Bravo băiete! 


Semeni va să zică cu unchiu-tău. Să te porţi tot așa de bine şi'n 
liceul nostru !“ 

Dând apoi mâna unchiului, el zice în glasul său uşor nazal, 
dar dulce şi cu accent cântat, tipic oltenesc: 

„Te salut cu drag, „patrioate“ Comşa și la revedere |“ — 
plecând în direcţia podului de peste Târnavă. 

Ţinuta lui dreaptă şi mândră, figura voinică şi plină de să- 
nătate, obrajii aceia trandafirii, dar mai ales ochii lui de culoarea 
„oţelului, fostorescenţi, iradiând un puternic fluid magnetic — m'au 
impresionat covârşitor. 

Deşi mergeam în direcție opusă, mă 'ntorceam mereu, pri- 
vind în urma lui mirat, că fiecare trecător i se "nclină adânc sa- 
lutându-l respectuos, 

— Cine-a fost domnul ăsta, unchiule ? 

— Doctorul Bunea, secretarul capitlului metropolitan! 

— E doctor? 

— Doctor dela Roma. 

— Avea reverendă, par'că... 

— Sigur. 

— Nu e preot? 

— Cum să nu fie? 

— Ce-i aia „capitlu“ ? 

— „O să vezi tu mai târziu“. 

Mă lămurisem buştean : preot la, „capitiu“ şi medic la Roma.. hm! 

Ca şi cum mi-ar fi ghicit nedumerirea, unchiul reveni: 

„O să fie 'ncurând profesor la seminarul teologic. E isto- 
ric vestit.” e cel mai mare om în Blaj.“ 

Mă *'ncurcasem mai rău! 

— Nu-i Mitropolitul cel mai mare ? 

— E mai mare ?n rang... dar Bunea-i bate cu cartea pe toţi! 

— E tare domnul Bunea? 

— Foarte tare!... mai ales în specialitatea lui... 

— Ce-i aia rang? 

— Acum lasă-mă și tu, cu atâtea "ntrebări!.. 

Nu mai înțelegeam chiar nimic. „Doctor la Roma şi preot 
a capitlu. Mitropolitul e mare în „rang“, dar Bunea îi bate cu 
cartea, de-i topește! „Cum să nu-i bată? N'am văzut ce voinic 
era ? Pe care l-o pocni cu vre-o carte bisericească, d'alea groase, 
l-a văzut Dumnezeu!“ 

sai Ajunsesem însă în faţa liceului. : 

Piaţa îmi păru uriașă, iar mănăstirea colosală! „Uite turnuri 
mă! Cum s'or fi suind studenții, până ?n vârful lor?* 

Din curtea şcoalei ieşiră ?n clipa asta doi preoţi în reverenzi, 
unul înalt, uscăţiv, cu o bărbuţă gălbue, rară... tot cu ochelari, ca 
şi Bunea, dar mult mai bătrân. Era canonicul-director Josif Hossu; 
iar alături de dânsul, pâşia altul, tot subțire şi tot cu ochelari, dar 
cu o barbă în furculiță respectabilă. Era — ţine-mă Doamne! — 
îngrozitorul profesor de latină, Groze, în ora căruia „n'ai voie să-ţi 
sufli nasul, nici să tuşeşti sau să strănuţi... doar să răsufli, dar 
încetinel de tot!“ 

— „In ce umblet ești pela noi, părinte Valeriu?“ — ne în- 
tâmpină directorul Hossu. 

— V'am adus un elev nou, Reverendissime Domnule Canonic. 

— „Ne bucurăm, mai ales de-o *'nvăţa, cum a învăţat 
unchiu-său“ — zise canonicul cu barbă rară, având un zâmbet 
amar în colțul gurii. 

— Cred că l-o și 'ntrece! 

— Cum ai ieşit, băiete, anul trecut? — făcu directorul. 

— Cu „pur eminent“ — bâlbăii cu ochii ţintă la „teribilul“ 
Groze, fixându-mi instantaneu plămânii întrun fel de „pneumo- 
torax“, care nu-mi mai îngăduia decât o respiraţie „neauzibilă“. 

— Se vede dar, că așchia nu sare departe de copac, — 
zâmbi şi mai amar bătrânul director, iar eu folosii prilejul, să mă 
dau după spatele unchiului, spre a lua o gură de aer, căci mă 
înăbușam... 

— Tocmai pe D-voastră Vă căutam, Domnule Profesor 
Groze — zise unchiul — băiatul are de dat un examen de pri- 
mire, din latină. In Făgăraş obiectul este numai „facultativ“. 

— Ul putem examina chiar acuma, părinte Comşa — ră- 
spunse Groze aspru, privindu-mă scrutător, prin ochelarii săi 
„de aur“. 

— Fireşte! — întregi directorul — Vino băiete, să ne con- 
vingem, dacă ești cu adevărat „pur eminent“ — şi porniră ei 
doi înainte“ iar noi în urma lor. Intrarăm tus-patru în curtea li- 
ceului și urcând câteva trepte, trecurăm printr'un coridor lung, 
pardosit cu pietre late, de ne răsunau paşii ca întro biserică 
goală, apoi întrarăm întro clasă de studii, în mijlocul căreia era 
o masă lungă şi împrejurul ei o grămadă de scaune. 

„Eram pierdut ! Căpşorul îmi huruia ca o moară hodorogită, 
inima "mi svâcnea lovindu-se nervoasă de coșulețul pieptului, iar 
vinele picioarelor mi se tăiară, amenințându-mă cu căderea. Din 
când în când aruncam 0 privire îurişe asupra „monstruosului“ 
Groze şi-mi venia — oroare! — să tuşesc şi să strănut, dar cu 
o supraomenească încordare a diafragmei, reuşii să domolesc „ca- 
tastrofa“ ce mă amenința în preajma examenului. „Cum o să ră- 
spund eu în românește mă gândeam în aceste clipe de neuitată 
groază — când. de doi ani, toate le 'nvăț ungureşte 2“ Imi vedeam 
căderea cu ochii și numai Unul Siânt Isus din Nazareth mă mai 
putea mântui ! 

Evenimentele se precipitau însă uluitor, căci „comisia exa- 
minatoare“ se constitui numai decât: directorul cu profesorul 
Groze se aşezară pe două scaune, lângă masă; în fața mesei stau 
în picioare eu, „examinându-l“, tremurând ca prins de îfriguri; iar 
unchiul meu se plasă în spatele „comisiei“, constituindu-se în 
public auditor. 

Pe semne îmi croisem o mutră demnă de plâns, căci direc- 
torul socoti oportun să-mi insufle niţel curaj: 

— N'ai nicio teamă, băiatule,.... no să ţi se întâmple niciun 
rău! Fii însă atent la întrebările noastre şi gândeşte-te bine, 
înainte de-a răspunde!“ 

In clipa asta „înspăimântătorul“ Groze rosti bățos: 

— Deciină pe „ala“! 

Aruncai o privire implorătoare spre unchiul, care din spatele 
comisiei, îmi făcea mereu semne ciudate din buzele ce-i alergau 
în sus şi "n jos, i se dilatau, luând aspectul alor două orizontale 
suprapuse, sau i se făceau cerc, țuguindu-se drăgăstos, par'c'ar îi 
vrut să aplice o sărutare unui sugaciu drăgălaș. Urmării repentin 
mişcările-i muţeşti, prinzându-le senzul într'o clipită: buzele lui 
scriau în aer silabele ungurești „ra-gazd-ă-lât“... 

O suilai fulgerător: 


— „Ala, alae, alae, alam, ala!“ 

— „Bine! — zise Groze — ia să ne spui tu acum, băiete, 
câteva prepozițiuni care cer acuzativ“. 

Increţii fruntea, ca și cum mi-aş scocoti memoria, înălțându-mi 
privirea în colțul tavanului, de unde-o coborii pe perete ?n jos 
până 'n buzele unchiului, care zugrăvea acum un distinct „an-te“. 

O umiflai torențial: 

— Ante, apud, ad, adversus, circum, circa, citra, cis, contra, 
erşa, extra, intra, intra......... juxta, ob, penes, poene, post și praeter, 
prope, propter, per, secundum, versus, ulfra, supra, trans !* 

-— Foarte bine! dădu din cap directorul şi aplecându-se bi- 
nișor spre urechea lui Groze, îi şopti ceva zâmbind, apoi redz- 
venind serios, mă întrebă ungurește : 

— De ce gen este cuvântul „poeta“? 

Fără să mai dau vre-o atenție unchiului —- întrebarea era 
doar pusă ungureşte — trântii răspunsul triumiător: 

— „Femenin!“ 

— „Aha! iacătă că te-am prins! — se bucură drăceşte, di- 
rectorul — „Am mai prins eu și pe alții cu „poeta!“ — şi răsu- 
cindu-se pe scaun, îi trase unchiului meu cu ochiul. Acesta 
isbucni în ris. | 

Incepură să ridă acum şi directorul și Groze, apoi, ridicân- 
du-se luară pe unchiul de braţ şi porniră tus-trei spre uşă... 

Auleo.... Sfârşit cu târşit... o dresei de-o frânsei... 

Luându-mă însă, fără zăbavă, după ei... o „corectam“, des- 
nădăjduit : 

— „Masculin, domnule director..... ştiu, domnule profesor : 
poela-i excepție... 

Vă rog auziți!... e masculin poeta!“ 

Unchiul se răsuci pe călcâie, din prag, clătinând jenat din cap: 

— Tacă-ţi gura băiete,... c'ai trecut! 

— Cu-um? — îngâna-i aproape plângând. 

— Cu eminent... €!. mai vrei şi-un ceas cu cuc? zise di- 
rectorul, iar „groaznicul“ Groze — miraţi-vă oameni! — îmi mân- 
găie părinteşte buclele cârlionţate, zâmbind dulce: 

— „Da rău mai ești de pagubă,... mă mititelule!“ 

Din stânga și din dreapta 
29. 
Creionări. 


Karlsbad, Colonade, Iulie, 1930. 


Variate sunt făpturile Tale, Doamne! Şi mândre... Fie că 
poartă fustă, fie că poartă pantaloni; bogaţi sau săraci, graşi 
sau slabi. In mândrie primând tinerețea, cerând respectul părul 
cărunt. 

E ora 7. Dirijorul orchestrei dela Colonada Miihlbrunn a 
ridicat bagheta. Undele armonioase ale rugăciunii de dimineaţă 
ridică sufletele, întro comuniune de cucernicie, spre Stăpânul celor 
văzute şi nevăzute. Capetele se descopăr, picioarele prind rădăcini. 
Ai impresia că varga fermecată a unei vrăjitoare din lumea po- 
veştilor l-a încremenit pe fiecare în atitudinea în care se găsia. 
Ici, unul cu umărul ridicat a răspuns negativ; colo, altul înco- 
voiat par'car vrea să ridice ceva de jos; dincolo, un al treilea 
„Pipând“ rece din țeava pătată de tăria apei. In dreapta, revăr- 
sarea Nilului, personificată deasupra unui abdomen care acopere 
tot ce găseşte sub el în stratificarea unei bărbii de-un cot şi a 
unei cefe de 10 kg. In stânga lui, o piele întinsă ca pe tobă pe 
un schelet deşirat cu tendință de ascensiune spre cele cereşti. In 
dos, pernele proeminente ale unei pulpe femenine, 

Numai sămânța lui Sem stă de-o-parte sau se mișcă pe de 
lături, barbă'n barbă, giugiulindu-şi cu unghiile îndoliate chiriașii 
fălcilor împădurite, c'o ureche întorşi spre cel care raportează în 
mijlocul grupului, cu cealaltă atentă la vorbele celor din jur. 

Dar muzica încetează şi păharele pistruiate se "'nşirue în co- 
loane ambulante tour-retour. Fuioarele răsucite ale urechilor clă- 
păuge se amestecă printre capetele tunse chilug, iar pantofii scăl- 
ciați, cu tocuri joase și tocite, sprijinind tururi căzute, printre 
pantofiorii cu tocuri svelte, de-o schioapă, susținând șolduri vit- 
ginale sau şirigle căzute 'n desuetudine. Şi printre acestea, babe'n 
târâşi, militari scrobiţi, civili şifonaţi şi alți muritori, ducându-şi 
fiecare crucea suferinţei: o cocoaşe, un ficat betonat, o gușe,... 

mai rar: ultima toaletă. Cei, mai bine zis cele cu toaletele de 
expus le expun numai la corso, teatru, concerte, dancinguri, la 
ocazii pentru flirt. 

Mă aşez pe-o bancă şi creionul încearcă să rețină pe se- 
menii care-mi defilează pe dinainte într'o disarmonie încântătoare: 
ca sex, vârstă, lungime, grosime, coloare, expresie. 

lată-i în ordinea în care s'au nimerit în acea zi: Primul, un 
prichindel c'un plisc de nas încălecat de-o păreche de geamuri 
încadrate în negru, îşi fereşte nervos organul mirosului din dâra 
unei fuste mult cuprinzătoare, sub care două şolduri deșelate 
înaintează greoiu în ritmul fălcilor unei bivoliţe în siesta unei mo- 
cirle. Alături de stăpânul pliscului, două picioare de cocostârc duc 
o gămălie de cap țăpos şi sbârcit. Inapoia lor, o frunte lustruită, 
terminată într'o ceafă cu etaje, străjuită de două urechi roșii şi 
cărnoase, caută par'că umbra celui de dinaintea sa. 

In dreapta, o umbrelă veche, decolorată, chiamă după sine un 
balon femenin cu mers de rață, după care o barbă fumurie, ca de 
două schioape, apleacă spre pământ, par'c'ar fi de plumb, o faţă 
încrețită, resignată, cu nasul în păharul dătător de sănătate. 

Dar ăsta cu fruntea turtită, nasul ic şi urechile țuguiate re- 
pezite înapoi cine-o fi? Ce ființă i-o fi servit mă-sii de model? 

Şi ian te uită ce împărecheri la cei cari urmează! Un fluier 
de gât, suindu-şi şi coborîndu-şi mărul lui Adam în salturi ana- 
loge cu ale mercuriului din barometrul acestei luni capricioase, 
alături de foii unei guşi ascunse, dar numai pe jumătate, în cor- 
setul unui guler nr. 52. 

Un nas în care plouă, la braţ cu unul care se căznește să 
sărute buza inferioară a unei guri văduvită de oase. Două muște, 
sub două nări larg deschise, alături de două fuioare ungurești. Un 
cap triumfător, stratificând şoriciul unei cefe unsuroase, în tovă- 
răşia unui cap de post, cu priviri de om suferind. 

O faţă muiată'n cremă de ghete galbene se uită aiurită la 
faţa tuciurie a unui Popescu de-ai noștri. Un abdomen — oişte'n 
spatele celyi de dinaintea sa — care de mult şi-a aruncat para- 
vanul între ochii stăpânului și între genunchii lui, caută să țină 
pas cu unul care înaintează în unghiu de 75%, căutând par'că să-şi 
aşeze dosul în poala bunicii dela spatele său: un snop de femeie 
care-i priveşte cu patru ochi partea obrăznicită. 

O păreche de perciuni, sfredetiți de-a-lungul unor fălci flo- 
coase şi soioase, vibrează la fiecare pas sub pălăria de pâslă, 
multicoloră, alături de pălărinţa sculatăn vârtui unui conciu de 
împrumut. 

Un baston, pipăind lespezile colonadei, ţine, în surdină, iso- 
nul unor paşi de defilat ostășesc. 

Ceva mai îndărăi, două șteampuri de sex femenin, sprijinite 
în două tălpi de gâscă, se căznssc să intre în ritmul mişcărilor 
unei codobature. 

După ele, un umblet pe ouă alături de paşi în gropi. Faţa 
celui dintâiu radiază de mulțumire, a celui de-al doilea s'a mumi- 
ficat într'o expresie de repulsiune: parc'ar fi sorbit ouă clocite. 
Noroc că, împins de cei din urmă, trece înainte, spre alți privi- 
tori sedentari, îngăduindu-mi bucuria contemplării altor semeni: a 
namilei diforme care, ca să nu-şi piardă echilibrul, înaintează cu 
magazia intestinelor cercuită de două braţe neputincioase ; a du- 
duii cu mersul în unghii care, înseninată, se anină, ironic, cu 
coada ochiului, de „talpoşul“ care-o gardează din dreapta, te- 
leap.... teleap...; a ciocârlanului — cu nasul sucit hăis şi gura 
cea — care se zgâieşte lacom la o păreche de picioare frumos 
sculptate ; a vădanei cu țeava uitată'n gura rumenită proaspăt, 
tunsă şi rasă la ceafă, cu ochii pipăind musculatura încordată a 
unui craiu Novac; a buţii de untură care se sfredeleşte anevoie, 
transpirată, în direcție contrară cursului valului de clienţi ai lui 
Esculap ; a gâtului de Pat, răsărit dintr'un piept de cocoşel, care 
gargarisește un râs de capră, strecurându-se sub pavăza avan- 
gardei spre acelaş izvor ; a frunţii turtite, desvăluită de sub o pă- 
Jărie de paie repezită pe ceafă, contrastând atât de bătător la ochi 
cu cea trasă pe sprâncene, a tovarăşei sale necunoscute cu bărbia 
suptă de ceafă. 

Şi aşa, fiecare-și duce în mersul acesta leneş ceeace are: 
două picioare sau o față harmonică, două obraze cadaverice sau 
două ardeiate, un clarinet de gât sau o ploscă de guşe... Care 
cum l-a dăruit D-zeu. 

Și câtă variaţie! Câţi oameni, atâtea fețe. Câte fețe, atâtea 
suflete. Şi câte suflete, atâtea slăbiciuni sau virtuți. 

Uite şi la fetișcana asta cum îşi lunecă coada ochiului spre 

bine hrănitul măcelar vienez de lângă ea. Şi 'n urma lor — aşa-i 
potriveşte Destinul ! — o hârcă fără gene, cu obraze scoiâlcite şi 
cu bărbia gheunoiu, cum ţine morți să rămână lângă ofițerul 
svelt de cavalerie pe care l-a 'mpins soarta lângă ea! 

Dar miopul care urmează înspre ce-și încordează oare pri- 
virile slăbite? A, da, se căzneşte să se dumirească dacă nu cumva 
e altceva chelia rămasă, în parte, sub straşina pălăriei celui în 
urmă căruia îşi ducea nădejdile sale de mai bine. Şi uite, după 
el, gura cu dinții rebeli, ieşiţi brusc de sub scutul buzei supe- 
fioare — par'Car voi să muşte 'ntr'un pepene — cum își trimite 
nestăpânitul sarcasi: donţului din spatele trepădușului de vis-a-vis, 
care, la rândul său, îşi saltă, pe tactul muzicei, întregul dispreţ 
pentru semenii din convoiu. 

Dar preotul acesta catolic, tinerel, cu ochelari —- alături de-o 
duduie, — porumbei împăiat, care-şi ritmează paşii cun bețigaş 
nervos — de ce-o îi afișând atât de demonstrativ limba husaritor, 
cu gesturi de tribună electorală, nu de amvon ? 

Şi pantalonii-saci, cu turul coborit adânc — par'c'ar fi făcut 
cură de siăbire — spriținind un mijloc de ţânțar, pentruce şi-or 
fi dând atâtea aiere printre pantalonii cu conținut a! vecinilor? 

Cine-ar putea ceti în fundul atâtor suflete - 

Dar să nu pierdem şirul, altfel tabloul prea rămâne deparie 
de realitate. 

O undă de înviorare printre purtătorii de mustețe. O svâr- 
lugă de fetişcană — sub scutul pardonurilor — îşi lunecă silueta 
printre ei, spre o mână care se agită în depărtare, peste capetele 
şivoiului de oameni. In timp ce fata se depărta zglobie în zig- 
zaguri, nasul unui liliputan ai cărui ochi se lipiseră de gurguiele 
săltărețe ale bustului ei, se pomeni în reversul unei namile din 
seminţia aleasă, care se oprise să-și soarbă duşca de apă. 

In vecini, o păreche de buze se răstrânge întrun râs ne- 
stăpânit și-o altă păreche se strânge ca o pungă trasă de baieri... 

O „wiaţă întreagă să tot combini și m'ai putea realiza con- 
traste ca cele pe care le realizează întâmplarea. Uite şi la ăştia! 
Cum s'or îi nimerit unul lângă altul? Poate anume îi potriveşte 
de-aşa soarta, ca să bată şi mai mult Ja ochi ridicolul, 

Cel din stânga, un dromedar, sub un cep de nas vâlced, cu 


OBCU CLUJ 


iza TI 3 


două musculițe, — el le zice mustețe. Cel din dreapta, un pitic 
cu două cozi de vulpe sub un castravete cu nări păroase. Şi cum 
proprietarului îi păreau prea mititele, le augmentă cu surogatul 
floacelor din o parte a obrajilor. 

De-odată, ca ars, piticul sare la o parte strivind bătăturile 
unui rabin. 

Pardon! — se repede politicos proprietarul cozilor de vulpe 
cătră cel al bătăturilor. | 

— Aveam impresia — adaogă drept scuză — că ajung sub 
roatele unei locomotive, dacă nu mă salvez. 

Inapoia lui, întradevăr, cu pufăielile unui pacific în urcarea 
unei pante, încălecase pavagiul o namilă de ființă antidiluviană. 

Când şi-a aruncat liliputanul ochii spre acest Himalaia am- 
bulant, cozile de vulpe sa'u fleșcăit în jos ca niște cozi de câni 
goniţi cu pietri. 

O balenă cu chip de om își povârneşte măjile de untură» 
în stratificări geologice, când hăis când cea, după cum calcă cu 
dreptul sau cu stângul. 

Lângă ea, o mămăruță cu păr de împrumut își încălzeşte 
nasul curcubeu în aburii pe care-i înalță din pahar apa de 63' a 
Schlossbrunnului. 

Inaintea lor, o pălăriuță verde, c'o pasăre 'n dos, așezată pe 
creștetul unui cap-ghiulea al unui „Sonntagsjăger“, tronează de-a- 
supra unei ploscuţe prinsă strâns întrun guler larg. 

O şoldită colțuroasă își îngână din şezutul scâlciat părechea 
ariergardă, cu mers de jucărie cu resort. 


Pe-o bancă, un Fritz oare-care întinde, ocrotitor, un gât de 
pelican de-asupra unei grămezi de osânză, care, pe măsură ce-o 
răzbește oboseala, scade ca untura într”o: tigaie fierbinte. 


— Da „Schlafwagon“-ul ăsta cu tampoanele enorme cu 
care *mpinge garnitura de drezine de dinaintea sa cine-o fi? 

— Te pomeneşti c'o fi jumătatea Novak-ului de-alături cu 
ochii zgâiți și cerbicea întinsă a jug! 

lan te uită şi la ăştia patru. Unul „stramm“ — o manechină 
— repezindu-şi bastonul când înainte când înapoi, fără să atingă 
pământul, şi cercetându-i atent vârful, de câte ori l-aduce, întors, 
de-a-lungul trupului. Al doilea, fiecare pas domol şi-l acompa- 

niază moale cu coborirea umărului corespondent, iar gura-i căr- 
noasă, boltită înainte de-o dantură de vitrină, — par'c'ar zice tu- 
turor celor dichisiţi: Sunteţi nişte fleacuri! Al treilea, inspirat de-o 
ideie, desigur genială, a ridicat sprâncenele în vârful unei chelii 
lustruite de lumină. Al patrulea, un paralitic, umblând în trohei, 
începe să mişte hădăragul îmblăciului drept: bate tactul marșului 
final. 

Inapoia acestora, pe alți patru inşi, mâni nevăzute îi trag cu 
putere: pe unul de musteţe, pe altul de barbă, pe-al treilea de 
nas (probabil de aceea-i aşa roşu), pe-al patrulea de urechi. 

In mijlocul lor, dintr'un guleraş de fetişcană, un cotor uscat 
de gât-formă sprijineşte trandafirul de mult veşted al unui cap 
mumificat. 

Al 30-lea, un „Pem“, de sub o şapcă trasă pe ochi, aruncă 
priviri încruntate, întovărăşite de frământare nervoasă de măsele, 
asupra bărbiei flocăite a unui Evreu galițian, care, cu glasu-i 
mieunat — par'c'ai fi tras o pisică de coadă — șfichiuește supă- 
rător timpanele fără perciuni ale celor din jur. 

Un monoclu, înfipt aspru într'o orbită căscată, se zelâmboaie 
la lorgneta care bate poala unei Eve hrănită cu ficat de gâscă 'n- 
dopată. 

Al 33-lea, un călugăr papistaș cu ochelari lucitori, în timp 
ce îşi spală intestinele năclăite de bucătăria grasă de acasă, cu - 
faţa înflorită de sentimentul pubertăţii, merge sfiicios — cu zâm- 
betul mielului căruia 'ncep să-i răsară cornițele — alături de fe- 
cioara pe care Aghiuţă i-a pus-o la dreapta şi a cărei toaletă 
plină de bun simț — par'că ştiuse în ce tovărășie va ajunge! — 
acopere decent ceeace ar putea arăta privirilor curioase şi ceeace 
o consoartă din avangardă, își etalează fără gust, deşi ar fi fost 
de preferat să arunce vălul uitării asupra trecutului veșted. 

Un ofițer târtoş cun chipiu cu cozorocul ca pentru tată-său 
şi cu fundul „Karlsbader Oblaten“ escortează cu pupilele dilatate 
şoldurile unei vădane molatice, care, de câte ori se oprește să mai 
soarbă din conţinutul unui pahar înflorilat, îşi face pupa „Cap de 
bună speranță“ înspre baioneta uniformatului. 

In cealaltă co'oană, dintr'un mal de lipovean, purtat de 
scheletele unor picioroange nesigure, se miaună un glas de copil, 
la care răspunde clopotul dogit al unui preot romano-catolic. 

Un profesor dela Academia de drept din Oradea își duce 
paharul la distanță şi, de câte ori îi trage câte-o duşcă, ai im- 
presia că "nghite gutui. 

Un haham, rânced de sus până jos, cu două floștomoace de e 
bumbac — muiate parcă'n unt stătut — țâşnind fără jenă de sub 
straşina unui acoperemânt fost odată, probabil, pălărie de pliuș, 
în tovărăşia altora eiusdem farinae, cu sufletul !ocalizat în ochi şi | 
urechi, pipăie pulsul afacerilor. Urmare a cronicei zilei ascultată ! 
la radio. k 

Doi mascuri în reverenzi, tunşi chilug şi raşi proaspăt, au 
pus ochelari negri, ca să nu poată fi controlați asupra obiectivului 
în spre care şi-au ţintit privirile. 

O băşică de cap c'o mică ecrescență drept nas şi cu două 
cicatrice drept ochi, se întinde lacom spre iugerul învălit, dar destul 
de transparent, al unui trandafir înmiresmat. 

Dar mătușica asta cu fața şifonată de par'c'ar fi şezut cineva 
pe ea, cu gura perpetuum mobile, ce-o fi cătând cu ochi atât de 
languroși la fabricantul cela de cârnaţi, „steif“ ca o rudă de sa- 
lam ? Probabil ce caută și „Pemoaica“ aceea cu guşi la picioare 
şi cu pernele pieptului rivalizând cu cele ale dosului. 

O altă massă, de dimensiuni epice, acoperită c'o fustă în- 
tinsă la destrămare, în mişcările unui prunc care abia acum în- 
cepe să umble, se cumpănește în tremur de piftii alături de-un 
dop cu fruntea înădită până "n luna din ceafă și brăzdată ca o 
plaje după reflux. | 

Și cum merge ţantoş papainogul, la legăul tablelor !egilor 
lui Moise, dând să prindă cu gura ţeava din pahar, aceasta îi 
lunecă 'n nas. Un hapșu!, țâşnit ca dintr'un copilandru, un zu- 
ruit de pahar hârbuit, şi-un clocot de râsete din piculine, fagoturii, 
tromboane... Apoi o zgâlțăitură și, excortat de tablele legii lui 
Moise, o repezeală spre ieşire. 


Barometrul nervilor se cunoaşte însă dimineaţa, înainte de 
primul păhar de apă. Atunci, cei care au ajuns la el, mulțumiți şi 
liniștiți intră în curentul ritmului bivolilor întorși dela pășune: 
de-abia-și mută picioarele unul înaintea celuilalt. Cei care nau 
ajuns încă la apă, ca să nu piardă prea multă vreme pănă la 
dejun, dau busna înainte, spre izvor. Şi, cum lumea e multă, ca- 

lambururile se ţin lanţ, fiindcă fiecare se gândește la sine nu ia 
dorințele şi tabieturile tale. ici o cocoană care a scos oglinda ca 
să-şi admire mutrălița, colo un bărbat care s'a oprit să mai tragă 
o duşcă de Miihlbrunn, dincolo un craiu care a rămas cu fața'n- 
toarsă spre coada unui păun, mai încolo o Loti rămasă, în 
mers, cu ochii în vitrina care-i oglindește chipul: tot atâtea pie- 
dici, izbite involuntar de grăbitul pacient al Sprudelului. Pardon ! 
de-o parte ; scrâşnituri de măsele, bobârnaci linguistici sau zâm- 
bete îngăduitoare, de alta. După om şi temperament. Numai bustul 
doctorului David Becher (4% 1792) priveşte nemuritor și senin din 
hala dela „Sprudel“ la această învălmăşeală de lume pestriță, 
parCar zice şi el cu poetul nostru: „Ce e val, ca valul trece“ 

De-odată, o expresie generală de scârbă: un habotnic per- 
ciunat şi pistruiat își mulge nasul într'o scuipătoare, ca să şi-l 
şteargă apoi cun şervet colorat... şi să treacă înainte fără să se 
sinchisească de murmurul amenințător al martorilor scandalizați. 

Cine se așteaptă să vadă încolonându-se pela cișmele lume 
elegantă, luxoasă, huzuranţi ai lirelor şterline, ai dolarilor, ai fran- 
cilor elveţieni, se înşală amar. Aceştia îşi beau apa acasă, din 
termosuri duse şi aduse de oamenii de serviciu ai „Imperialului“ 
sau ai lui „Pupp*. In colonade se 'nvârte lumea necăjită, lumea: 
celor cenușii: rar feţe simpatice de Vienezi, încolo: Teutoni bă- 
țoși, Unguri țanțoşi, Cehi încruntați, Munteni gușați, capete de 
meduze galițiene, râncezi purtători de perciuni care barbă'n barbă, 
clipind din ochi cu conjunctivită, se informează despre „Geschăit“-u- 
rile care s'au făcut, se fac sau se vor face... Şase din zece cu 
ochelari şi patru foşti clienţi ai lui Procuste sau scăpați din ce- 
lulele inchiziţiei. 

lar pe bănci, clipocesc în armonia unui vals de Strauss cei 
moleşiți de apa caldă şi ameţiți de plimbat. Papă-lapți în coa- 
gulare. 

In dosul băncilor, în faţa orchestrei, câţiva încremeniţi. Sunt 
pasionaţi ai muzicei, cărora li sa răcit apa'n păhar. Moleculele 
fiinţei lor lăuntrice vibrează și se aranjază în armoniile dictate de 
bagheta dirijorului. 

lar afară, în capul colonadei, în fața Miihibrunnului, grupuri 
împrovizate de aparatul fotografic: bărbaţii pipăindu-şi cravatele, fe- 
meile controlându-şi, a nu ştiu câte-a oră, în oglinda din poșetă, 

cârlionții şi sprâncenele. Dar tocmai când fotograful cere „atenţiune“, 
unul se smulge din grup şi, cu faţa lividă şi paşi grăbiţi, o ia 


spre cea mai umblătoare uşe, înseninând fețele tuturora. A fost 


grupul cel. mai reușit. 

lată însă că toată atenţia captată de cel grăbit şi de cei din 
faţa obiectivului fotografic se îndreaptă, ca la comandă, în spre 
un privitor, care, nebănuind pricina, roşește pănăn moalele ca- 
pului gol. De sub jiletcă, îi ţâșneşte un izvor: timid la 'nceput, 
năvalnic mai apoi. E un oaspe proaspăt, care, nedându-și seama 
de rostul țevii aplicată la păharul de porțelan, sorbia apa nu pe 
țeavă, ci pe deasupra ei, din păhar. Apa, în felul acesta, de câte 
ori înclina păharul, i se scurgea din el, pe ţeavă, în sân şi de aci 
în pantaloni, de unde ieşia pe unde putea. 

Imi pare că nenorocitul, chiar de a doua zi, a schimbat iz- 
vorul, contrar indicaţiilor medicului. 

In fine, şi o figură cunoscută şi atât de dorită! Cu pălăria 
pe ceafă, cu fața plină, rotundă, proaspătă, cu buricul în proțap, 
mânile'n pantalonii scurtați de proeminenţa abdomenului, cu bu- 
zele arcuite a superioritate, parc'ar zice furnicarului din jur: Vă 
cumpăr şi vă vând!... — nu poate fi decât unul de-ai noştri. 
Și „richtig“, Popescu nostru era „nigustor dila Galaţi“. Dupăce 
şi-a plimbat păharul o jumătate de oră, cântărindu-și la fiecare 
pas pe picioarele-i elastice trupul bine hrănit, sa înfipt în capul 
colonadei, trecând în revistă conturul „gambelor“ care, într'o cir- 
culație monotonă, îi trec pe dinaiutea nărilor dilatate. 

E una din puţinele mutre vesele, mulțumite, fericite aş zice, 
între atâtea mutre acre, constipate. O expresie de triumi în La 
mosfera de feţe înciudate, resignate, revanşarde. 

Ba mai e una. E figura simpatică a doctorului Lupu. Im- 
brăcat sumar, de tennis, în capul gol, rumen, elastic, dacă nu l-ai 
cunoaşte şi nu l-ar trada firele cărunte, nu i-ai da mai mult de 
35 de ani. Mai ales când acompaniază pe cutare coniță nostimă. De 
unde-o fi luat „Cuvântul“ minciuna încornorată că-i „uşor suferind?* 

Fiinţele de felul doctorului Lupu sau chiar de al „nigusto- 
rului di la Galaţi“ sunt însă paseri rari pe aici. Cei mulţi — vor- 
besc mai ales de pasagerii Colonadelor — sunt nişte manechine 
cu feţe înorate, grave, cu guri încleştate, cu funcţiile vieţii regulate 
de regulamente. De aceea, pe semne, m'apuca uneori dorul nebun 

să mai aud o vorbă tare, ca prin mahalalele noastre, o vorbă cu 
măduvă care să destrame rândurile acestea în mers de cortegiu 
funebru, o vorbă care să tulbure şi să răscolească un pic aceste 
suflete trase pe acelaş calapod nesuferit, cu tabietul prescris de 
doctori şi executat „ad litteram“. Eu nu m'am mirat de loc când 
am auzit într'o zi oftând un Valah de-ai noştri: Unde ești, Şeicare, 
să ne mai torni în păhare sare dela ocnele noastre în locul sării 
acesteia cu etichetă ? Ave ţie şi ucenicilor tăi !... 


S. Tamba. 

Răstoind ziarele și revistele noastre 
IX. 


Cine-o fi spus mai întâiu că: mai curând vedem paiul din 
ochiul altuia decât bârna dintr'al nostru, nu s'a gândit, desigur, 
la eternul adevăr pe care l-a rostit. Câte generaţii de înaintași, la 
atâtea neamuri — fiindcă-l găsim formulat la fel și la alte popoare 
— nu-l vor fi verificat până azi şi de câte ori nu l-am verificat 
şi-l verificăm încă, zi de zi, noi înşine! 

lată, de exemplu, pe bucureșteanul Popescu în discuţie îilo- 
logică cu ardeleanul Pop. 

Aproape nu rostește Ardeleanul vorbă, la care Bucureşteanul 
să nu zâmbească sau să nu râdă. De-i vorbește de nețesităţile lui 
şi de profentele mari pe care trebuie să le plătească la bancă, Bu- 
cureşteanul trage semnificativ vecinului său cu ochiul, tot „regă- 
țean“, deși şi el vorbeşte de ifre,!) de țiment?) etc. 

Râde parcă cu satisfacție, când aude vorbindu-i-se de șcan- 
dalul făcut la ștaţiunea cutare de ștudenţi, şi nu observă că acest 
Ș (influență germană) nu este mai urît decât cel întrebuințat de el 
în ştate, șfoară, griș, falș. 

Acelaş râs, dacă — Ardeleanul conzideră falză zupa care i 
se servește, cu toate că: ovăzul, spezele, piezele, seziunile, chinte- 
zența 5) etc. fac parte din vocabularul său nu al Ardeleanului, care 
le rosteşte cu s. 

II ia la vale, dacă nu s'a putut încă scutura de năciunea lui, 
fără să-şi dea seama că şi el scrie încă anunciu €). 

Strâmbă din nas dacă Ardeleanul nu rostește blestem, pereche, 
dupe, a lepăda, o absolve,5) nisip, ghicitoare, deşi nici el nu te 
scoate din: suferă, o margină de drum (Cv. 1 Sept. 1930, p.1,c. 
6) dar, „ca o flacăre (Cv. 24 lunie, foil. p. 2, c. 3), descoperă (Cr. 
26 Iunie 1930, p. 1, c. 2), azvârlă (N. Rom. 12 Sept. 1931, pg. 1 

') Cu toate că avem multe cazuri, ca să nu sporim prea mult notele, 


dăm numai câte-un exemplu, două. Univ. dela 2 Sept. 1924, p. 1.c.8 etc. 

2) Univ. dela 30 lulie „Filme“. Cezar Petrescu în: Scrisorile unui răzeș“, 
Cult. Naţ. pg. 28. 

3) Cr. 23 Maiu 1929, p. 6, c. 1; Ideia nr. 5—6, 1924, p. 16 etc. 

4) Citiţi avizul ziarelor din fruntea paginei „Mica Publicitate“. Vezi şi 
T, Arghezi: „Icoane de lemn“ pg. 69. 

5) E. Lovinescu: Critice IV. Alkalay, 1920, pg. 178. 

c. 3); răpede, răpăd (repăd),!) răsping, muzău, curcubău,?) zâ- 
zanie, jâlţ, carâte etc. etc. 

Şi-l învăluie într'o nestârşită compătimire pe etimologistul în- 
corigibil care scrie încă şi azi văd, pusci, măcarcă nici ziarele bu- 
cureştene nu sunt mai breze când scriu: brușce, să confișce,*) să 
mușce,t) să rișce,”) măsci,6). 

Şi cum dd. Nae lonescu şi P. Șeicaru, care scriu așa, nu sunt 
gazetari de-a doua mână, ei vor face, desigur, şcoală cu felul lor 
de a scrie. Şi urmarea va fi, că ne vom pomeni iarăşi scriind ca 
bătrânii noştri: Cine să mușce din aceste sălușce pătate de mușce ? 

Ce să mai zicem apoi de distribuitorii galanți şi fără splină 
ai tuturor ironiilor când tăbărăsc asupra câte unui „frache“, pe care 
l-a scăpat gura să zică „ţâp“ în loc de „arunc“ sau l-au pus pă- 
catele „să prospițieze bine“ în loc „să aibe o mină bună“ ? Par'că 
acestea ar constitui dovada peremptorie a omului de ispravă sau 
a individului-fleac, cum eşti dispus a crede, uneori, cetind articole 
ca cele ce se scriu despre d. Vidrighin, despre d. Şt. Cicio Pop ș.a. 

Când urci pe catedră, să faci pe dascălul, grijeşte să nu des- 
copere şi la tine cei pe care vrei să-i dăscăleşti cusururile şi pă- 
catele atribuite lor ! 

„Frachele“ e destul de docil, primeşte lecţii, dar numai dela 
dascălii consacrați, superiori lui în cunoștințe de limbă. Zeflemeaua 
dăscălaşilor improvizați o socotește zeflemeaua hârbului care râde 
de oala spartă. 

Şi acum să dăm cuvântul „maeștrilor verbului românesc“. 

„(D. V. Madgearu) studios, muncitor ca şi d. V. Brătianu, dar cu o in- 
teligență de care cel dintâiu nu se poate reclama. (Cr. 24 lan. 1929, p. 1, c. 2). 

„O asemenea atitudine (spun liberalii) ne scoate din cadrul constitu- 
ţionalităţii de care ne-am reclamat totdeauna“ .(Cv. 4 Maiu 1929, p. 1, c. 4%). 

„(Lumea) nu trebuie să se uimească de scriitori, care își înjosesc con- 


deiul ca acest domn care în loc să asvârle cu înjurii, nu răspunde clar și 
lămurit : din ce fonduri a apărut etc.“8) („Falanga“ 1 Febr. 1928, p. 3, c. 2). 


') „Tinerimea Română“ nr. 5 dela 1 lan. 1931, pg. 13: „Gândurile'n 
crengi mi le repăd“. 

2) „Lamura“ 1924, nr. 10—1i, pg. 441. 

3) Cuv. 1930, dela 9 Aug. p. 1. c. 5; 27 Sept. c.1.jos; 6 Nov.c. ll. etc. 

3) N. R. 1924, nr. 2339 p. 1.c.2. 

5) Curentul, 23 Febr. 1931, p. 1, c. 4, sus. Ibid. col. 3. V. Rom. 1931 
Maiu nr. 5. pp. 200, 201. 

5) Cr. 21 Nov, p.1,c.l1. 

î) Românul zice: cu care ne-am lăudat. 

s) Voia să zică: în loc să răspundă (clar și) lămurit... asvârle cu înţurii. 

„Arta şi literatura nu constă în imitarea unei anume vieți, ci în adâncul * * 
mistic pe care Eminescu şi un Creangă, un Caragiale şi un Gr. Alexandrescu, 
un Cerna şi un Sadoveanu a știut să pună în ea“!) (Ibid. p. 3, c. 3). 

„Bietul d. Pangrati, care, din pricina unei infirmități ce-i amăreşte zilele 
bătrâneţii, de-abia poate veni în contact nici cu colegii lui, cheamă studenții 
ca să-i recruteze pentru o anume politică !* (Ibid. p. 1, c. 2). 

Și, notăm, Falanga e o revistă literară / 

„Făţarnicul îmbrobodește mai întâiu asupra lut . . 

„Slab de îngeri (Cuv. 18 Iulie 1928, p. î,c.2). 

„Când rafinezi cu atâta subtilă incoherență asupra sufletului femeii sau 
al bărbatului, nu este prea greu să-ți impui și sentimentul acesta, — de strictă 
pudoare“ (Cr. 23 lan. 1929 p. 1, c. 7, jos). J 

„Denunţarea vânzării Ţării către streini“) Cuv. 1 Martie 1929, p. 1,c.3 
Dacă ni se va dovedi că există Român care să spună: vânzarea boului către 
tine, — ne punem cenușe pe cap, acceptând construcția de mai sus. 

Articolul 142 din codul penal, precizând pedeapsa pentru anumite fapte, 
continuă : „Către acestea se va declara necapabil, pentru totdeauna, de a mai 
ocupa funcțiuni publice“) 

„Delegaţia minoritară va mai cere o subvenție de stat către instituţiile 
de învățământ minoritare“4) (Cr. 10 Iulie 1929, p. 6, c. 2). 

„Am combătut totdeauna orice acordare de credite către România“5) 
(Cuv. 11 lulie 1928, p. 4,c.5). 

„Taxele de îngrijire a bolnavilor vor fi plătite câtre stat). (Cuv. 7 lulie 
1928, p. 3, c.7). 

La fel: „Se concesionează monopolurile Statului. Şi evident nu către 
Banca Rom.“ (Cuv. 5 Febr. 1929, p. 4,c.1). 

„Impărțirea porumbului către săteni“?) (Cuv. 22 Aug. 1929, p. 4, c. 4) 

„Imprumutul cărților acasă, se face numai către cetăţenii comunei res- 
pective“) (Cuv. 26 Aug. 1927, p. 2, c. 1). 

Am mai vorbit şi'n alt loc. („Soc. de Mâine“) despre rolul 
pe care şi-l arogă de-o vreme *ncoace această prepoziţie şi nădăţ- 
duim să mai revenim încă asupra ei, altă dată. 

„Este înfinit probabil că . . . agentul patogen al maladiei primitive . . . 
favorizează invazia . . . microbilor cari etc. ne spune d. Dr. I. Ciulin (în Cr. 
24 Febr. 1931, p. 2, foil. c. 1). 


') Adecă, să-l pună. 
3) Noi zicem: Denunţarea că s'a vândut străinilor ţara. 


3) Voia să zică: In afară de acestea (pedepse), pe lângă acestea, în 
plus .. . se va declara etc. 


1) Românul zice: pentru sau pe seama instituţiilor. 
2) Românește: României. 





%) » statului. 

7) » între săteni sau la săteni. 

8) » Cărțile se împrumută acasă numai cetățenilor comunei 
respective. 

„Este înfinit probabil — glăsueşte altul — că fostul ministru de Ex- 
terne va primi însărcinarea de a forma noul guvern național-țărănesc“ (Cuv. 
10 Oct. 1930, p. 4,c.5). 

„Este înfinit probabil că primele soluțiuni vor porni abia după reluarea 
lucrărilor Parlamentului!) (Cuv. 13 Apr. 1930, p. 4, c. 1). 

Să-l aşteptăm cu răbdare și pe acesta. 

„Nu mergem până acolo încât a suspecta buna credință“. (Cr. 8 Maiu 
1928, p. 1, c. 3). 

Ce să mai zicem de greşeli ca cele următoare, făcute de con- 


deie ca al d-lui P. Șeicaru ? 

„Spaţiul geografic și politic pe care îl ocup Saşii“. 

„O precisă mărturisire a sentimentelor ce le port statului român (Sașii) 
(Cuv. 23 lulie 1927, p. 1, c. 4). 

Sau d-l C. Gongopol: 

„D-l V. B. trebuie să fie furios contra celor ce se amestec în afacerile 
altora“. (Cuv. an. II, nr. 328, p. 1, c. 1, jos). 

„Parcă s'ar desparte răspântiile vieţii“. (Cuv. an. HI, nr. 461, p. 1,c. 1) 

Alţii, în acelaş ziar: 

„Aceasta se datoreşte faptului că nu i s'ar recunoștea talentul“ (Cuv. 
25 Aug. 1926, p. 2, c. 2)). 

„Cei bătrâni îi bag mereu (pe tineri) cu capul în apa realitățilori,. (Cuv, 
17 Dec. 1929, foil. p. 1, c.6). 

„La laudele Brătienilor frebuesc să le răspundem“ (Titus Enacovici). 
(Cuv. 29 Iulie 1927, p. 1,c.5). 

„Vom trebui să părăsim metoda banchetelor . . , și vom trebui să tra- 
tăm cu etc.“. „Profesorii trebuesc să posede şi diploma unei şcoli sup. de 
agricultură“. (Cuv. 2 Maiu 1929, p. 2, c.7 şi p.4,c. 4). 

„Vom trebui să avem în vedere“ (Ibid. pg. 10.) 

„ Am trebuit să-l urmăresc (Cv. 22 Martie, 1930, p. 1, foil. c. 3) „Ca 
să-l putem aprecia pe Eminescu vom trebui să cunoaștem etc“. (T. V. Ştefanelli: 
Amintirii despre Eminescu. 1914. Introducere 

„Am trebuit să auzim reproşul că... (T. Enacovici, Cv. 20 Iulie 1927, p. 
Î, c. 4) etc. etc. 

„Dar (din pricina lipsei d lui 1. G. Duca) discuția n'a lipsit de interes.) 
(Cuv. 28 Apr. 1929, p. 6, c. 3.) 

„D-l Kirițescu ne informează apoi următoarele“ (Viit. 283 Iul. 1926, p. 
1, c. 3.5) 

:) Va să zică, pe lângă superlativul absolut: foarte probabil, ni se mai 
dăruiește unul : înfinit probabil. Finit probabil e încă în durerile nașterii. 

2) Corgct: Nu mergem până acolo încât să suspectăm . .. sau: până la 
în a suspecta . . . 

3) Par'că auzi pe câte-un copilaş: Nu mă bătea, mamă! 

3) Corect: N'a fost lipsită de interes sau: n'a fost fără interes. 

5) Corect: ne informează despre. . . 

„D-l Gr. Sighinaş... a paralizat de partea dreaptă a corpului“. (Viit. 
19 Iulie 1926, p. 4. c.6.):) . 

„Judecătorul de instrucție convoacă pe acesta la cabinetul său) (Cuv. 
9 Martie 1928, p. 6. c. 5.) 

„Delegaţia română a desfăşurat (la Oslo) o activitate care a marcat în 
lucrările Congresului“. (Cr. 12 Sept. 1928, p. 4, c. 6, sus.) 

„lar se schimbă programul liceului, iar se creiază o coniuzie în ritmul 
normal al învățământului secundar, fără ca nimeni să nu se gândească dacă 
mar fi necesar să se cerceteze în prealabil ce dezastruoase efecte au avut 
aceste prea dese schimbări de programe asupra liceului.“ (Cr. 29 Martie 1931, 
p. 1. c. 3.) 

„D-l V. Brătianu desbate mereu de naţionalizarea industriilor.“ (Cuv. 
25 Aug. 1927, p. 4. c. 5).5) 

„Această hotărîre se contrastează aşa de izbitor cu trecutul apropiat.“ 
(P. Șeicaru, Cuv. 8 Aug. 1927, p. î, c. 3).5) 

(Ocuparea Bpestei de trupele române se pune la 3 sau la 4 Aug.) „Nu 
se încape „sau.“ (Ibid c. 2, stfârşit).?) 

„O să spun ce gândesc cu căile noastre ferate“. (Cuv. 21 Aug. 1927, 
p. i, c. 2).8) 

„Omul a cărui situație e astăzi ce? mai puţin consolidată în minister“ 
(d-l Nae Ionescu, Ibid. p. 1. c. 1). 

„Normele de existență ale însăși guvernului. (Cuv. 17 Dec. 1927, p.1,c.5). 

„Impotriva lor însuși (C. Gongopol, Cuv. 9 Iulie 1926, p. 1, c. 2.) 

„Cât de acută era această meteahnă şi până unde mergea deformarea 
Şi mai bine se poate vedea dintr'un pasaj pe care-l împrumutăm acelei 
izvor.) (Cuv. 16 Aug. 1930, p. 1,c.1.) 

„Se dedă unor manifestaţiuni cari aduceau după sine etc. (Cuv. 27 
Febr. 1930, p. 3, c. 3).10) 

„O serie de generali în retragere etc. s'au pornit cu furie să concureze 


1) Corect: a fost paralizat, a suferit o paralizie. „Paralizez“ se între- 
buinţează în sens activ-transitiv : paralizez o acţiune. 

2) Românul convoacă pe mai mulți, nu pe unul. Şi atunci, îi convoacă. 

3) Ce ? Poate: s'a remarcat sau: a fost remarcată. 

3) Românul zice: fără să se gândească cineva dacă etc. Sau: şi nimeni 
nu se gândește dacă... 

5) Românul desbate ceva, nu: de ceva. 


6) Româneşte: Această hotărire contrastează. . . 
1) Româneşte: fără pronumele reflexiv, confruntă: nu încape vorbă că... 


Se incape e croit, probabil, după analogia: se admite. 

8) Românul gândeşte cu capul de (despre) ceva. 

9) Voia să zică: pe care-l împrumutăm din acelaş izvor. Inţelesul con- 
strucției de mai sus e că noi îl împrutăm (îl dăm împrumut) izvorului (lui |. 
Ghica.) 

10) Românul se dedă /a ceva. Nu mai vorbim de corespondența timpu- 
rilor : se dedă azi şi aduceau ieri? 

visurilor băieților de liceu şi ale fetelor de pension“. (Cuv. 15 Maiu 1929, 
p. 1, c.2).) 

Acelaș autor, ceva mai jos: „Nu e loial să concurezi imensa massă a 
debutanților tineri etc.“* De ce dar odată așa, corect, și altă dată altfel? 

„Cu greu se va putea găsi un Român conștient pământului strămoșesc 
care etc.“ (Rev. gen. a înv. nr. 9. Nov. 1928, pg. 561.) 

„Dascălii vor fi obligaţi să oblige elevilor manualele semnate de“... 
(Cr. 16 Aug. 1928, p. 1, c. 7, jos).2) 

„Conştiinţe judecătoreşti ce izbutesc să se mențină tutulor corupțiilor“. 
(Cr. 27 Maiu 1928, p. 1, c. 2)3) 

„Oamenii cei mai indicaţi acestor soluții“ (Cuv. 21 lul. 1927. p.1,c.1).2) 

„Poetul lancu Văcărescu a realizat la începutul poeziei românești, câ- 
teva încercări demne oricărui poet de talent“ (G. Cardaș, Univ. Lit. nr. 14 
din 1926, p. 9, c. 1).5) 

„Să avem prudența de a nu exagera, eroare care a vătămat celor mai 
bune asocieri“ (C. Congopol. Cuv. 16 Iulie 1927, p. 1, c. 4).5) 

„Vatămă intereselor ţării“. (Cuv. 29 lan. 1927, p. 4,c. 1.) 

„Savanţi ai tuturor țărilor au început să vie la Paris pentru ase iniția 
noilor metode etc.“ E vorba de „potiția științifică.“ (Cuv. 14 Febr. 1929, p. 
1, c. 6).7) 

„Trebuie să recunoaștem că ea (comisiunea europeană) ar contribui 
intailibil stabilizării“. (Cuv. 30 lan. 1931, p. 1, c. 3).5) 

„Dacă dreapta și stânga echivalează masselor profunde sociale, trebuie 
constatat că în statul polon aceste forțe se găsesc în stare de echilibru.“ 
(Cuv. an. HI. nr. 468, p. 2, c. 3, sus):?) 

„Pentru a remedia întru câtva acestei limitări, un conferențiar dela T. 
a avut ideia etc.“ (E vorba de greutățile pe care le întâmpină oratorii dela 
radio.) (Dim. 27 Mart. 1931, p. 3, c. 2).0) 

„Impresia generală e că d-l Titulescu za va reuși concentrarea parti- 
delor (Cr. II. Apr. 1931, pg. 6, c. 5.) „Dacă d-l Titulescu nu va reuşi nici 
această cowbinaţie, atunci“... (Ibld.)'1) 


1) Românul concurează pe cineva sau ceva nu: cuiva. 

2) Românul obligă pe cineva la ceva, nu: cuiva ceva. Impune însă 
cuiva ceva. 

3) Românul se menține în ciuda, în butul, în pofida, împotriva tuturor 
corupțiilor. 

4) Românul zice: pentru aceste soluții. 

5) Românul zice: demne de oricare poet. 

%) Românul zice: vatăm pe cineva sau ceva, nu: cuiva? 

1) Românul zice: a se iniția în ceva. 

s) Românul zice : ar contribui /a stabilizare. 

9) S'ar putea zice: Dacă... sunt echivalentele masselor. 

1) Românul remediază ceva, nu cuiva. 

") Va să zică, pe viitor, nu vom mai putea spune: elevul X. a reușit 
ja examen, nici: elevului X. i-a reușit examenul, ci: elevul X. a reușit exa- 
alora Altfel vom fi taxați de ignoranți cari nu țin seamă de „evoluarea“ 
limbii, .. 

Ne oprim deocamdată cu citatele. Le vom continua în Ş 

nr. de revistă. | 
Vom mai spune numai, de încheiere — ceeace am mai spus! 

de altfel — că, dacă am citat mai mult din ziarele „Cuvântul“ şi 
„Curentul“, m'am făcut-o fiindcă celelalte ar fi mai lipsite de astfel i 
de construcții neromâneşti, ci, pe de-o parte, fiindcă n'avem vre: i, 





me să le răsfoim pe toate, iar pe de altă parte, pentrucă în jurul 4 
acestor două ziare sunt grupate condeiele favorite ale publicului i 
nostru intelectual. ME 

Şi-am voi să mai spunem că: am fi mai bucuroşi să-i ve- $ 
dem pe gazetarii noştri mai tobă de românește decât de franțuzeşte 4 


— cum apar din scrisul lor. Altfel, săgețile ironiei, pe care le A 
aruncă asupra limbii vorbite în provinciile alipite, nu-şi ating i 
scopul, 

A traduce din limba îranceză şi a turna limba românească 
în tiparele sintaxei franțuzeşti, înseamnă a repeta greşala — mai 
puţin gravă, dar tot greşală — a clienților ardeleni ai criticelor lui 
Maiorescu. 

Şi-apoi, să nu uităm că Ardelenii aceia aveau de partea lor - -: 
o circumstanță atenuantă, pe care gazetarii din capitala ţării nu o 
au: influenţa şcoalei străine, în care erau nevoiți să-şi urmeze 
studiile. 








Ax. Banciu. 


o 
% 

Dacoromania, anul VI (1929-30) Cluj, Cartea Româ- 
nească, 1931, p. 692. In editura Cartea Românească a apărut 
Dacoromania VI, buletinul muzeului limbei române din Cluj. 

Bogată în studii și cercetări științifice, această lucrare, ne- 
întrecută de nici o publicaţie similară din ţară, ocupă un loc 
de frunte între marile periodice filologice străine. 

Buletinul cuprinde un vast și frumos documentat studiu 
despre „Fârșeroți“, datorit profesorului Th. Capidan. Lucrarea se 
împarte în două părți. In partea dintâi, autorul ne descrie călă- 
toria, pe care a făcut-o în Albania în vara anului 1928, studiind 
aşezarea și migrațiunile Românilor de aici. D-l Capidan observă 
cu ochi experimentați de vechi cercetător, cele mai discrete ca- 
racteristice ale populațiunei, explicându-le cu multă subtilitate, 
Partea a 2-a a lucrării este consacrată limbei Fârşeroţilor. 

D-l Capidan, ale cărui studii despre Aromâni și Megleno- 
Români servesc de puncte de razim pentru orice cercetător ai 
dialectelor române din sudul Dunării, ajunge la cele mai inte- 
resante concluzii și în privinţa limbei fârșerote. 

Autorul constată, că diferența care există astăzi între limba 
Românilor din Albania stabiliți în orașe, și între locuitorii dela 
țară, numiți Fârșeroţi, este de origine recentă și presupune o 
limbă comună, ale cărei particularități sau păstrat mai bine în 
mediul rural. Comparată cu dialectul aromân limba fârșerotă se 
apropie mai mult de graiul Aromânilor din Macedonia, de idio- 
mul grămustean, fapt care se poate explica prin contactul Ro- 
mânilor din Albania cu cei din muntele Gramos. 

Interesantă este și constatarea că Fârșeroţii prezintă după 
Megleno-Români, cele mai multe asemănări cu limba daco-ro- 
mână și autorul crede că această asemănare poate fi datorită 
contactului, pe care l-ar fi avut aceștia cu Istro-Românii. Presu- 
punere foarte sugestivă! 

Documentată până în cele mai neînsemnate amănunte şi 
elaborată cu metodă şi conştiinciozitate, lucrarea d-lui Capidan 
îmbogățește filologia românească cu acest material inedit şi 

aduce un aport prețios cercetărilor din domeniul limbei stră- 
române. | 

In lucrarea întitulată „Morfonemul și economia limbei“, d-l 
profesor S. Pușcariu studiază fenomenele fonetice cari au uti- 
lizări morfologice, şi cari după părerea lui N. S. Troubetzkoy, 
ar trebui să alcătuiască un capitol independent al gramaticei, 
sub denumirea de morfonologie. 

Cu claritatea și eleganța care-l caracterizează, d-l Puşcariu ; 
după ce explică terminologia întrebuințată, arătând că fonem se 
numește un sunet considerat din punțtul de vedere al rostirii, 
iar morfem se numește sunetul privit ca terminație morfologică, 
studiază putinţa de a se înlocui a fonemelor în cadrul aceluiaș 
morfem. Acest fenomen de înlocuire se numește morfonem. i 

Autorul încearcă să studieze și să comenteze aceste feno- ;, 
mene, căutând explicarea psihologică a fiecărui exemplu în + 
parte. Examinând factorii psihologici, d-l Pușcariu arată cauzele 
cari determină existenţa atât de înrădăcinată a morfonemului în 
limba românească. Şi enumărarea acestor cauze, cât și mențio- 
narea factorilor, cari împiedecă apariţia morfonemului este bo- 
gată în exemple și foarte lămurită, 

Dacoromania îşi aduce și de data aceasta contribuţia de 
noi etimologii, date de d-nii S. Pușcariu, N. Drăganu, L.. Spitzer, 
E. Petrovici și C. Lacea. 

Interesante sunt explicaţiile semantice pe cari le dă d-l 
Drăganu, pentru a lămuri, înțelesurile variate și contradictorii 
câte odată a unor cuvinte. Articole mărunte semnează d-nii P. 
Skok, Gr. Nanariş, C. Lacea, N. Drăganu, E. Petrovici, |. Olimpiu, 
Stefanovici-Svensk, Aurel Filimon, S. Pușcariu și S. Pop. 

Recenziile cărților și ale revistelor de specialitate sunt foarte 
amănunțite. D-l Al. Procopovici combate concluziile lui A. Ro- 
setti, din „Lettres roumaines de la fin du XVl-e et du debut 
du XVil-e sie&cle, tirees des archives de Bistritza“ insistând asu- 
pra existenței unei rostiri a diftongului ea, rostire contestată de 
autor și atribuită graiiei. O frumoasă apreciere asupra lucrării 
lui N. Cartojan: „Cărţile populare în literatura românească“ de 
S. Pușcariu. Tot S. Pușcariu face recenziile lucrărilor lui Ra- 
miro Ortiz „Medioevo Rumeno“ și Radu Const.: „Tablou sinop- 
tic cronologic ai Istoriei Literaturii Române“. 

Mai semnează recenzii d-nii: E. Petrovici, Emil Pop, St. 
Pașca, lon Gherghel și C. Daicovici. 

D-l S. Puşcariu face note marginale la cele două volume 
dintâi de „Travaux du cercle linguistique de Prague“. Inspirat 
de teoriile din această lucrare despre „limba comună inițială“ 
a Slavilor, d-l Pușcariu prin analogie ajunge la concluzii ase- 
mănătoare pentru străromână. 

Bibliografia periodicelor este conştiincios lucrată del. 
Breazu și Lia Pușcariu-Manoilescu. 

O serie de necroloage închinate dispăruților din anii 1929 
—1930 încheie acest buletin. 

Remarc date eronate privitoare la biografia lui ţ M. Gașpar 
protopop al Bocşei. (Nu al Borșei cum susţine |. Breazu.) 

Cele mai multe din studiile acestui buletin sunt rezultatul 
aceleiaşi direcții ştiinţifice, pe care a inaugurat-o și a susținut-o 
la universitatea din Cluj, puternica personalitate a profesorului 
S. Pușcariu. 

V. Branisce-Căliman. 


INTREPRINDERILE GENERALE TECHNICE 


Inginer TIBERIU EREMIE 
Societate Anonimă — Capital Social Lei 30.000.000 


BUCUREȘTI, Strada Știrbey Vodă No. 188 
Adr. Telegr.: „TIBEREME“, — Telefon 306/39 și 344/80 


Societatea execută lucrări de: 


Poduri, Planşeuri, Rezervoare, Castele de apă, Silozuri şi 
orice fel de lucrări în beton armat 

Clădiri şi Construcţiuni de orice îel 
Fundațiuni de aer comprimat, Canalizări, Alimentări cu apă, 
Indiguiri şi irigaţiuni. Şosele şi Căi Ferate 

Studii, Proiecte şi Devize pentru Lucrări de Căi Ferate, 
Şosele, Poduri şi orice fel de construcțiuni. 


—— 


Depozit permanent de: 


Plăci de faianță albe şi colorate dela Fabrica Ernt Teichert din Meissen; 
Ciment Portland de Fieni (Dâmboviţa) obișnuit şi ci întărire repede; 
Celotex, produs american izolând căldura și îrigul, reducând sunetul 
sgomotul); Sobe de teracotă de prima calitate; Plăci de gresie dela 
abrica Otto Kaufmann din Niedersedlitz; Plăci de eternit dela fabrica 
Meteor; Piatră măcinată pentru fațade şi mozaicuri; Cartou asfaltat 
indigen și străin; Parchet de stejar al fabricei Peter Gross; Cărămidă 
presată și de mână; Asfalt; Fer de beton; etc., etc. 

Dela „Astra“ Braşov 


BIBLIOTECA 


Inainte de a îi înființată, — pe vremea când cele câte-va 
rafturi nu însemnau decât o promisiune — entuziasmul unui 
ziarist o remarca, dându-i o importanță pe care, desigur, atunci 
încă nu o avea. Era așa de mică biblioteca „Astrei“ — mică, 
cel puțin pentru ce a devenit — încât scrisul de-atunci, pentru 
cinstea celui care semna, nu constituie decât fapta unui om 
cu suflet, pusă în slujba unei idei în drum spre înfăptuire. 

Cu totul altfel va trebui să vorbească cronicarul de astăzi. 
Din 1926 până acum sunt cinci ani împliniţi și gândul, în cursul 
vremii, a devenit o realitate care se impune mai mult decât ori 
care alta, din toate înfăptuirile „Astrei“. 

Vorbim despre o instituţie. 

Ori ce instituție însă, de această natură, trăiește — se 
poate spune despre ea că trăiește — atâta vreme cât e cercetată. 
Cartea, și în general cuvântul scris, e ca banul: n'are valoare 
decât atunci când circulă. Ideea nu e a noastră, dar nu aceasta 
are importanță. Important e faptul că „Astra“ n'a făcut un depozit 
din biblioteca ei. Incă dela deschidere, numărul cetitorilor ajun- 
sese să depășească de atâtea ori, numărul locurilor disponibile. 
Dela înființarea secției de împrumut, biblioteca e și mai cer- 
cetată. Fără îndoială, afluența cetitorilor îşi are şi o altă ex- 
plicare : criza. Nu facem constatare cu prea muită bucurie. 
Nu, pentrucă un memoriu al editurilor din ţară semnalează 
situația tristă a lor: din lipsa capitalurilor suficiente nu se pot 
tipări opere nouă, iar cele cari se tipăresc, nu găsesc cumpără- 
tori în măsura în care ar trebui pentru acoperirea cheltuelilor- 
Cartea nouă niciodată n'a fost atât de rară ca toamna aceasta 
şi, deşi rară, rămâne în vitrină, pentrucă cetitorul nu-şi mai poate 
permite luxul cumpărării: o află la bibliotecă, acolo unde sunt 
biblioteci, iar unde nu sunt, cartea circulă, din om în om, așa 
cum circula pe vremuri „Alixăndria“. 

Privind lucrurile din alt punct de vedere, chiar prin faptul 
că există o criză, biblioteca răspunde unei necesităţi. lar bibli- 

oteca „Astrei“ Brașov, drept documentare, publică o seamă de 
cifre : 


lanuarie: 424 cetitori, 428 cărţi citite. 
Februarie: 467  „, 478 _, = 
Martie: 668  „ 672 , = 
Aprilie : 224 „, 228 „ î 
Maiu: 309 313 „ i 
lunie: 71 : 73 „ î 
lulie: 317 230 „, A 


August: 225 „ 244 , » 
Septemvrie: 471 , AT , E 
Octomvrie: 651 E 651 „, E 
Noemvrie: 519 „, 526  , . 
4246 4314 
Şi la acestea va trebui să adăugăm numărul cărților îm-. 
prumutate care în uitimul timp e mai însemnat decât al acelor 
cari se citesc în sala de lectură, 


Pentru al doilea an de activitate cifrele sunt mulțumitoare. 
IL C. 


Propaganda culturală 


Inainte de Crăciun s'a organizat o serie de zece conferinţe 
medicale. Pentru începutul anului viitor „Astra“ anunţă un ciclu 
deosebit. La apelul lansat, până acum au răspuns că vor con- 
ferenţia D-nii: Panait Istrati, -lon Răducanu, |. Lapedatu, loan 
Agârbiceanu, Dr. N. Lupu, Dr. luliu Moldovanu, Virgil Madgearu, 
Cincinat Pavelescu, luliu Haţieganu. Probabil între conferenţiarii 
ciclului viitor, vom avea și pe D-nii: Octavian Goga, Mihail 
Sadoveanu și lonel Teodoreanu. 

I.C. 


OBCU CLUJ 


aceea (El aa 


BIBLIOGRAFIE 
Cărţi primite la redacţie: Scrisul nostru. An. III, Nr. 5—6 (1931). 
Th. Capidan. Fărşeroții. Studiu ling- Moldova literară. An. V, (1931) Nr. 
vistic asupra Românilor din Albania.  8—10. a 
București, Cartea Românească, 1931, p. Luceafărul literar și artistic. - An, îl, 
210, (1931), Nr. 7. 


Reviste primite la Redacţie:  Fălia- An. 1, Nr. 6-7. 


Tribuna cooperației ardelene. An. II, Ziare: 
Nr. 10—11 (931), Moldova. An. ], Nr. 13. 
Satul. An. Î. Nr. 12 (1931). Cuvântul. An. IV, Nr. 114. 


TABLOU DE ABONAȚI RĂMAȘI IN RESTANȚA 
pe 2 ani: (—1930—XII—1931. 


1. Badiu Andreiu, preot ort., Măeruș, 15. Direcțiunea lic. „Şincai“, Bucureşti. 





jud. Braşov. 16. Direcţiunea liceului „Coriolan Bre- 
2. Beju Onisifor, consilier agricol, diceanu, Lugoj. 

Alba-lulia. 17. Direcţiunea liceului „Petru şi Pa- 
3, P. S. S. Comşa Grigore, episcop, vel“, Ploești. 

Arad. 18. Direcţiunea şcoalei comerciale sup. 
4. Dr. Cosma Nerva Traian, avocat, de băeţi, Lipova. î 

fost primar, Beiuş jud. Bihor. 19. Direcţiunea liceului de băeți din 
5. Dr. Crişan Zaharia, notar public, Rădăuţi. 

fost prefect, Sighişoara. 20. Goicea Andreiu, înv. Hărman, 
6. Dr. Crişmariu, avocat, Primăria Ti- 21. Grădinar Vasile, petrolist, Ploeșşti, 

mișoara. 22. Leucă Petru, paroh ort. Satulung, 
7. Dr. Damian Dt. dir. lic. „Radu Ne- Brașov. 

gru“, Făgăraş. 23. Marian Liviu, dir. de liceu, Chişi- 
8. Direcţiunea Academiei teologice, Ca- nău-Basarabia. 

ransebeș. 24. Martinovici Const., prof. la Acade- 
9. Direcţiunea liceului de băeţi, Beiuş: mia de agricultură, Cluj. 
10. Direcțiunea liceului de băeți, Blaj. 25. Moarcăs Const., iing. silvic, Periş, 
11. Direcţiunea liceului de băeți, Dum- jud. Prahova. 

brăveni, jud. Târnava-Mică. 26. Dr. Moldovan Valer, prof. univ. fost 
12. Direcţiunea liceului de băeți, Dej. dir. minist. al Ardealului, Ciuj. 


13. Direcţiunea liceului de băeți Sighet. 27. Neamţu Valer, prefect, Cernăuţi. 
14. Direcţiunea liceului de băeţi „Co- 28. Orghidan V. Th., președ. Camerei 
dreanu'“, Bârlad. de comerț şi ind., București. 

29, Dr. Paiş Gheorghe, medic, Satulung, 
jud. Braşov. 

30. Dr. Pop Traian, prof. univ., Univer- 
sitatea Cluj. 

31. Dr. Popazu Constantin, medic, Ca- 
ransebeș. 

32. Dr. Popescu loan, primarul orașului 
Reghinul-săsesc, jud. Mureș. 

33. Dr. Poliţa N., docent la Facult. de 
medicină, Cluj. 

34. Dr. Popovici Gheorghe, medic, Cluj, 
Str. Petru Maior. 

35. Dr. Popovici Gheorghe, prof. Arad. 

36. Popovici Vasile, preot ort. Oradea- 
Mare. 

37. Dr. Potra Iulian, Banca Românească, 
Timşoara. 

38. Răchițan [., dir. şcolar î. r. Galeș, 
jud. Sibiu. 

39, Dr. Regman N,, prof., fost prefect 
Sibiu. 

40. Dr. Roman V., avocat, Sf.-Ghorghe. 

41. Russu Gh. I., subrevizor şcolar» 
Sita-Buzău, jud. Braşov. 

42. Şuraru Dumitru, înv. dir., președ. 
„Astrei“, Ghimbav, jud. Braşov. 

43. Tănăsescu loan, înv. dir. 'Tohanul- 
nou, jud. Braşov. 

44. "Tomas Mircea, preot gr. cat. To- 
hanul-vechiu, jud. Braşov. 

45. Voina Traian, funcţ. București (Ca- 
lea Victoriei 126). 


Restanţe dela 1 Mai 1929—1 ian. 1932, 

1. Buracu Coriolan, preot, deputat, 
Turnu-Severin. 

2. Fătuleţ Andreiu, comerciant, Ploești. 


Restanţe dela No. 4, 1 lan. 1929— 
1 lan. 1932. 


1. Dr. Neagoe Oct., medic la C.F.R. 
Timişoara, 

Restanţe dela 1 lan. 1931—1 lan. 1932, 

1. Borcia Lucian, avocat, fost senator 
Sibiu. 

2. Poruţiu Petre, prof. univ. Cluj. 


LISTA ABONAȚILOR. 
Şi-au mai achitat abonamentul 
Până la 1 lan. 1932: 


Baboie Gh., procurist „Albina“, Braşov. 


Bălan AI., cons. la Curtea de Apei 
Braşov. 


Dr. Berariu Î., medic, Braşov. 

Bologa Emil, comerciant, Braşov. 

Casina Română, Braşov. 

Dr. Câmpianu Liviu, docent, medic-şef 
de spital, Braşov. 

Duşoiu Sevastia, Brașov. i 

Direcţiunea Şc. com. sup. de fete, Braşov. 


Florea Valeriu, şeful contabilităţii, Pref. 
Jud. Brașov. 


Gămulea Florea, contabil „Albina“Braşov 

Dr. Gancevici I., medic primar al mu- 
nicipiului Brașov. 

Dr. Garoiu loan, preș. Baroului avo- 
caţilor Brașov. 

Dr. Garoiu Nic., avocat, Brașov. 

Dr. loaneș Nicolae, notar public, Brașov. 

Mereţ Vasile, preot, Brașov. 

Dr. Moga Const., avocat Braşov. 

Dr. Moșoiu loan, notar public, Braşov. 

Muntean loan, comerciant, Braşov. 


Munteanu Petre, insp. centr. al Muncii, 
Braşov. 


Pană loan, comerciant, Braşov. 

Dr. Pop loan, medic, Brașov. 

Rebega loan, dir. „Albina“, Sibiu. 
Roşca Maria, soră de ocrotire, Săliște. 


Socaciu Emil, secretar gen. Primăria 
Braşov. 

Suciu luliu, preş. Comisiei int. a mu- 
nicipiului Brașov. 

Dr. Trifan Traian, avocat Braşov. 

Dr. Turtea Simeon, avocat, Brașov. 

Uzina de gaz aerian, Braşov. 

Zavici Gh., contabil „Albina“, Braşov. 


Până la 1 Maiu 1932: 


Banciu Sorin, procuror, Miercurea-Ciuc. 
Popescu-Bogdan Maria, dir. de școală 


4 


î. 1. Brașov, 


Până ia Li lan. 1933: 
Peligrad Dumitru, propr. Străjești (Ro- 
manați). 

a ÎI 
ohite 
EFORIEI ȘCOLARE BRAȘOV 
ÎN i e 


SAU DESCHIS „BĂILE EFORIEI ŞCOLARE“ 
STR. PRUNDULUI 4 


COMPLECT RENOVATE ȘI MODERNIZATE 


BĂI DE ABUR 


BASINURI CU APĂ CALDĂ ŞI RECE; TOT 
FELUL DE DUȘURI CALDE ȘI RECI 


BĂI DE AIER USCAT 


| BĂI DE PUTINĂ 


CU ACID CARBONIC, OXIGEN, SARE, 
PUCIOASĂ, SARE IODATĂ, DE BASNA 
ŞI TOT FELUL DE 


BĂI MEDICINALE 


CU EXTRACT DE BRAD, MUȘTAR, IERBURI, 
FLORI ETC. 


IDROTERAPIE 


CU BĂI ŞI DUŞURI SPECIALE, ÎMPACHE- 
TARE, MASAJE, COMPRESE ETC. 


BĂI ÎN AIER LIBER 


IN TIMPUL VERII, CU BASIN DE ÎNOTAT 
ȘI PLAJE PENTRU BĂI DE SOARE 


BEE SALON DE FRIZERIE ȘI BUFET As 

TNT 













ÎN 






OBCU CLUJ 


